
Alkusanat 

Tässä kirjassa on otteita elämäni ajanjaksolta, jolla tapahtui 
paljon. Joka ilta kirjoitin päivän kokemuksista ja oivalluk- 
sista, päivittäinen elämä oli raakamateriaalia ajatuksille ja li- 
sääntyneelle ymmärrykselle. Alusta alkaen tämä päiväkirja 
oli tarkoitettu laajemmalle lukijakunnalle. Sen vuoksi en ole 
kirjoittanut varsinaisista tapahtumista tai tilanteista. Ne eivät 
ole oleellisia sisällön kannalta, mutta voin vakuuttaa, että tällä 
ajanjaksolla tapahtui paljon - eikä kaikki erityisen mukavaa 
tai miellyttävää. Toisaalta epäilen syvästi, että näissä kirjoi- 
tuksissa olisi samaa tunnetta tai syvyyttä ilman dynaamisten ja 
vaihtelevien päivittäisten kokemusten tuottamaa materiaalia. 

Kirjoitukset on ryhmitelty eri osioihin lukemisen helpot- 
tamiseksi. Koen tärkeäksi, että tekstit saavat itse puhua ja vä- 
littää ajatukset mahdollisimman alkuperäisessä muodossa. 
Koska tämän kirjan materiaali tuli kirjoitettua suhteellisen ly- 
hyessä ajassa, useat aiheet viittaavat toisiinsa. Ehdotetun jär- 
jestyksen noudattaminen lukiessa ei kuitenkaan ole välttämä- 
töntä. 

Lukijapalautteen ja kokemuksen perusteella kirja tuntuu 
toimivan parhaiten pieninä annoksina. Lukijat ovat pitäneet 
kirjaa mukanaan arkiaskareissaan ja käyttäneet sitä apuna 
omiin oivalluksiinsa. Toiset taas ovat kertoneet löytävänsä 
päivänpolttavaa pohdittavaa avaamalla kirjan satunnaisesta 
kohdasta. Olen kuullut jopa sanottavan, että kirja avautuu 
ajan myötä eri tavalla eli kirja tuntuisi kestävän useammankin 
lukukerran. 



Petri Kajander 
23.7.2009 

Lukkiutunut mieli 

Rakastamme varmuutta. Haluaisimme elää maailmassa, jossa 
kaikki on ennakoitavissa. Vai haluaisimmeko? 

Käyttäytymisemme tuntuu tukevan ennakoitavan elämän 
ajatusta. Emme halua muuttua, vielä vähemmän pidämme yl- 
lätyksistä. Olemme tyytyväisiä jokapäiväiseen elämään arki- 
sine rutiineineen ja tapahtumineen. Koemme, että pystymme 
hallitsemaan elämää. 

Mutta kaikki tämä on harhaa. Me vain petämme itseämme. 
Mikään ei pysy samana, koskaan. Luomme itsellemme staatti- 
sen, muuttumattoman kuvan ja kieltäydymme tarkkailemasta 
ulkopuolista maailmaa sellaisena kuin se on. Harhakuvamme 
maailmasta pysyy ehjänä vain niin kauan kuin ei tapahdu mi- 
tään, joka ylittää oman mukavuusrajamme. 

Miksi meille on niin vaikeaa omaksua ja hyväksyä, että 
kaikki on muuttuvaa? Käytämme paljon energiaa luokittele- 
miseen, oman maailmannäkemyksemme rajaamiseen ja enna- 
koitaviin kaavoihin. Luomme itse odotuksemme ja harhaku- 
vamme, jotka aina lopulta rikkoutuvat ja saavat meidät petty- 
mään. Kerta toisensa jälkeen. 

Mitä jos hyväksyisimme sen epämukavan tosiasian, ett- 
emme voi hallita elämää? Mitä jos ottaisimme elämän sellai- 
sena kuin se tulee, ilman odotuksia, nöyryydellä? Vähemmän 
suruja ja vielä vähemmän yllätyksiä. Kaikki on uutta, mikään 
ei ole yllättävää. Jokainen päivä on seikkailu, joka tuo jotain 
uutta ja ihmeellistä. Ei ole tarvetta pelätä mitään, sillä epävar- 
muus ja muutos ovat elämän tosiasioita, kuin hengittäminen. 
On mahdollista murehtia vähemmän ja keskittyä enemmän 
elämiseen. Hetki kerrallaan, joustavin mielin. 

Uskomusrakenteet 



Uskomusrakenteemme määrittävät keitä olemme ja kuinka 
tulkitsemme maailmaa. Ne mahdollistavat maailman katso- 
misen ruusunpunaisten lasien läpi. Mukautamme ulkoisen 
maailman uskomuksiemme mukaiseksi. Uskomukset ovat 
maailmamme, ja ne ovat me. Tästä syystä ne ovat hyvin voi- 
makkaita ja vaikuttavat meihin suuresti. 

Kun olemme tekemisissä muiden ihmisten kanssa, vuoro- 
vaikutuksemme kohdistuu heidän uskomuksiinsa. Jos nämä 
uskomukset ovat samanlaisia kuin omamme, koemme tul- 
leemme ymmärretyiksi ja kanssakäyminen on mieluisa koke- 
mus. Jos muiden uskomukset eivät sovi maailmankuvaamme, 
ne voivat uhata tai ahdistaa meitä. 

Pitäydymme uskomuksissamme. Lukkiudumme bunkke- 
riimme, ja pyrimme pitämään sen turvattuna mahdollisim- 
man pitkään. Tämän on erittäin tärkeää, sillä muutoin joutui- 
simme muuttamaan ymmärrystä olemassaolostamme, mikä 
usein tarkoittaa jostakin luopumista ja elämämme mukaut- 
tamista. Olemme erittäin suvaitsemattomia muutokselle ja 
epävarmuudelle. Tavanomaisten tapojen kyseenalaistaminen 
muodostaa välittömän uhan minäkäsityksellemme ja ymmär- 
ryksemme mukaan rakentuneelle maailmalle. 

Olemme ajatusrakennelmien sitomia niin kauan, kun- 
nes ymmärrämme luopua niistä. Ne asettavat rajoitteita elä- 
määmme ja estävät meitä kokemasta ulkoista maailmaa ilman 
suodattimia ja mielen rajoitteita. 

Pyrkiminen 



Usein haluamme jotakin: oppia uusia taitoja, päästä eroon 
huonoista tavoista tai muuttaa jotakin käyttäytymisessämme. 
Olemme jatkuvan haluamisen ja pyrkimisen tilassa. Saavu- 
tammeko koskaan mitään? 

Haluaminen (tai pyrkiminen) ilmaisee selkeästi ja yksiselit- 
teisesti jonkin puutetta. Jos meillä olisi jo pyrkimisen kohde, 
niin silloinhan meidän ei enää tarvitsisi haluta sitä. Näin ollen 
haluaminen on aina sidoksissa aikaan. Se julistaa vailla ole- 
mista ja että tulevaisuudessa haluaisimme muuttaa tai saavut- 
taa jotain. Mutta tarvitsemme aikaa. Vai tarvitsemmeko? 

Valitettavasti kierrämme kehää. Tämä kehä on meidän py- 
syvä haluamisen tila. Pyrkimyksen kohde vaihtelee, mutta kat- 
somme aina tulevaisuuteen. Koskaan ei ole oikea aika olla jokin 
juuri nyt. Haluamisen sijaan meidän tulisi toimia. On helppoa 
lykätä asioita ja vain haluta. Aika on meidän suurin tekosyy. 
Kun olemme tekemättä mitään, mikään ei myöskään parane 
ajan myötä. Haluaminen vaatii toimintaa juuri nyt, ei koskaan 
tulevaisuudessa. Jokaisena haluamisen hetkenä julistamme sa- 
malla, että olemme tätä kohdetta vailla. Kuinka voisimme siis 
olla jotain muuta, jos samalla kuitenkin ilmaisemme ettemme 
ole sitä? Tästä ristiriidasta on seurauksena pelkkä haluamisen 
tila. Saamme juuri sitä, mitä pyydämme: pelkkää haluamista. 

Ensimmäinen askel on lopettaa haluaminen ja ryhtyä toi- 
meen. Esimerkiksi kuinka voimme tulla herrasmiehiksi? Yk- 
sinkertaisesti olemalla sellaisia. On vaikeaa muuttaa käyttäy- 
tymistä välittömästi, mutta asenteemme voimme muuttaa heti. 
Lopettaessamme haluamisen toistamisen ja käydessämme toi- 
meen, olemme jo puolitiessä. Teoillamme julistamme keitä 
olemme ja tämän jälkeen myös olemme. 

Hyväksyntä 



Haemme usein muiden hyväksyntää. Olemme epävarmoja 
ja kaipaamme vahvistusta muilta ihmisiltä. Haluamme tietää 
mitä muut ihmiset ajattelevat meistä. Tarkemmin ilmaistuna 
etsimme muiden hyväksyntää pohtimalla mitä he saattavat 
ajatella meistä. Usein totuus kuitenkin on, etteivät muut ajat- 
tele meitä lainkaan. Miksi itseemme luottaminen on niin vai- 
keaa? Miksi murehdimme jatkuvasti sitä miten muut näkevät 
meidät? 

Illuusioiden perässä juokseminen on hankalaa. Pyrkimys 
miellyttää muita selvittämällä mistä he saattavat pitää tai mitä 
he ajattelevat on yhtä vaikeaa. Yhteiskuntamme on täynnä 
mielikuvia ja malleja, jotka kuvaavat kuinka meidän tulisi olla 
ja mikä on juuri nyt muodissa. Media seuraa tarkasti nuoria, 
kauniita ja rikkaita raportoiden heidän jokaisen liikkeensä. 
Ihmiset kuluttavat suurin joukoin näitä illuusioita. Jokainen 
haluaa osansa "paremmasta" elämästä. Haluamme tulla yh- 
distetyksi ja olla osana menestystä tai illuusiota hienommasta 
elämästä. Silti onnellisimmat ihmiset ovat niitä, jotka löytä- 
vät oman tiensä ja seuraavat omaa yksilöllistä näkemystään. 
Nämä ihmiset luovat uudet säännöt ja rikkovat vanhat tavat. 
He luovat jotain, mitä ei ole aikaisemmin tehty. He eivät pel- 
kää erottua joukosta. 

Omien vaistojen ja sisimmän löytäminen ei ole helppoa. 
Lapsuudesta lähtien olemme kasvaneet erilaisten ajatusmal- 
lien, tapojen, tottumuksien ja yhteisön odotuksien ympä- 
röiminä. Meidän odotetaan käyttäytyvän tietyllä tavalla ja 
tulevan samanlaisiksi muiden kanssa (esimerkiksi menesty- 
neiksi, kuuluisiksi jne.). On vaikea oivaltaa millaista on olla 
oma itsemme, mitä haluamme ja mihin uskomme yksilölli- 

sesti. Rene Descartes, yksi maailman kuuluisimmista filo- 
sofeista, ei hyväksynyt mitään oletusarvoisesti. Hän rakensi 
uudelleen oman näkemyksensä ja ymmärryksensä olemassa- 
olostaan metafyysisestä totuudesta: hän saattoi epäillä kaik- 
kea muuta, muttei olemassaoloaan. Tästä perustasta Descartes 
alkoi rakentaa omaa maailmankuvaansa, sisällyttäen ainoas- 
taan asiat, jotka hän pystyi rationaalisesti hyväksymään ja to- 
distamaan omalla metodologiallaan ja päättelyllään. 

Useimmat meistä tuskin haluavat olla yhtä perusteellisia 
kuin Descartes, mutta silti on hyödyllistä huomioida ja ky- 
seenalaistaa ympäristöämme. Miksi on hyvä kysymys esittää 
lähes kaikkeen mitä teemme. Pidämme asioita usein itsestään 
selvinä ja hyväksymme kaiken suoraan. Tästä on seurannut, 
että olemme kaataneet sisäämme jonkun toisen ajatuksia ja 
käsityksiä, ja olemme täyttyneet niistä. Emme pysty erotta- 
maan itseämme muiden odotuksista ja näkökulmista. Omilla 
jaloilla seisominen sekä tiedostaminen ja eläminen tavalla, 
joka todella tuntuu oikealta, on mahtava asia. Saadessamme 
oikeat valinnat ja vastaukset sisältämme, ei ole tarvetta etsiä 
hyväksyntää ulkopuolelta. Riittää kun olemme itse tyytyväi- 
siä. Riittää että toimimme oikein omasta näkökulmastamme 
käsin. Emme voi tehdä muuta kuin oman parhaamme kaikissa 
tilanteissa. Ja se on tarpeeksi, edellyttäen että olemme rehelli- 
siä itsellemme. Muiden ajatuksilla tai näkemyksillä ei ole enää 
merkitystä. 

Kun alamme tuntea itseämme paremmin, alamme arvostaa 
enemmän omaa toimintaamme ja elämäämme. Olemme siis 
tyytyväisempiä ja voimme jakaa onnellisuutemme muiden ih- 
misten kanssa. Olemassaolossamme itsemme hyväksyminen 
ja tyytyväisyys omaan elämään on ensimmäinen ja kaikkein 
tärkein askel. Meidän täytyy ottaa ensimmäinen askel ja tehdä 
raskain työ, mutta tämän jälkeen voimme myös nauttia sen 
eduista - kuin Descartes 1600-luvulla. 

Konservatismi 



Olemme luonnostaan konservatiivisia. Tapaamme ympäröidä 
itsemme. Jotkut rakentamistamme aidoista ovat fyysisiä ja 
enemmän käsin kosketeltavia, toisten ollessa enemmän abs- 
trakteja. Haluamme suojella itseämme ulkopuoliselta maail- 
malta ja sen uudistumiselta. 

Ulkoiset aitaukset on helppo huomioida. Niillä on monet 
kasvot, lihasten kasvattamisesta rakenteellisiin turvajärjestel- 
miin, aina omaisuuden luomiseen ja rahalliseen rikkauteen 
asti. Mentaaliset aidat ovat vaikeampia nähdä ja meille kaik- 
kein vaikeimpia oivaltaa. Piiloudumme omien tapojemme, 
perinteiden, älyllisten ja käsitteellisten periaatteiden ja sään- 
töjen, käytöstapojen sekä alitajuisten toimintamallien taakse. 
Nämä mentaaliset esteet rajoittavat havainnointiamme ja ym- 
märrystämme maailman realiteeteista. Ne suodattavat meille 
ulkoisen maailman ja luovat turvallisuuden ja kontrollin tun- 
teen. Mutta näin tehdessään ne myös estävät meitä uudistu- 
masta ja kehittämästä itseämme. Olemassaolomme perustuu 
käsitykseemme itsestämme. Nämä muurit suojelevat meitä 
kaikelta tuntemattomalta ja oudolta, ulkoisen maailman epä- 
miellyttävyy delta. 

Kiire 

Väitämme olevamme kovin kiireisiä. Mitä se tosiasiassa tar- 
koittaa, ja onko se edes mahdollista? 

Kiireisenä oleminen tarkoittaa, että olemme sillä hetkellä te- 
kemässä jotain. Näin ollen suoritamme intensiivisesti kyseistä 
toimenpidettä ja keskitämme jakamattoman huomiomme tä- 
män tehtävän toteuttamiseen. Ollessamme todella varattuja ja 
kiireisiä, meidän täytyy keskittyä ja päästä eroon tehtävistä 
yksi kerrallaan siirtyäksemme seuraavaan. Sopiva vertaus tie- 
tokoneiden parista olisi prosessori joka joko on tyhjäkäyn- 
nillä tai kiireinen, muttei koskaan jotain siltä väliltä. 

Tavallisessa kielenkäytössä kiireisyytemme omaa toisen 
merkityksen. Olemalla kiireisiä tarkoitamme, että meidän 
tulisi tehdä tai suorittaa paljon asioita tietyssä ajanjaksossa. 
Kuitenkin suurimman osan aikaa emme ole varattuja teke- 
mään jotain tavalla, joka vaatii meidän jakamatonta keskitty- 
mistä ja huomiota. Kiireellisyydellämme ei ole mitään teke- 
mistä asioiden suorittamisen ja loppuunsaattamisen kanssa. 
Tarkoitamme yksinkertaisesti sitä, että tulevaisuudessa tapah- 
tuu jotain, jonka parissa olisimme paljon mieluummin kuin 
tekemässä sitä mitä juuri nyt teemme. Esimerkiksi olimme 
varattuina tapaamisessa ja nyt suuntaamme uuteen tehtävään. 
Jumiudumme ruuhkaan, mutta emme ole varattuina liiken- 
teessä, koska mielemme siirtyy jo eteenpäin ja hyppää tämän 
tuottamattoman hetken yli. Ruuhkassa istuminen on jotain 
mitä emme välittäisi tehdä; olisimme paljon mieluummin suo- 
rittamassa seuraavaa tehtävää. Näin pidämme itsemme "kii- 
reisinä." Vastaavasti kun lopulta olemme seuraavan tehtävän 
kimpussa, emme ole siinäkään varattuina, vaan ajattelemassa 
taas tehtävälistamme seuraavaa tapahtumaa. 

Olemme itse luoneet kiireytemme. Sillä ei ole mitään teke- 
mistä todellisuuden tai varsinaisten suoritusten ja saavutusten 
kanssa. Kiireisyys yksinkertaisesti kuluttaa aikaamme ja saa 
meidät huolestumaan tulevaisuudesta. Vaihdamme nykyhet- 
ken johonkin, mihin meillä ei ole vaikutusvaltaa tai jota emme 
pysty kontrolloimaan, tuntemattomaan tulevaisuuteen. Si- 
vuutamme nykyisyyden, ja ennen kaikkea stressaannumme 
jostakin, johon sillä hetkelle emme voi mitenkään vaikuttaa. 
"Kiireisenä oleminen" ei auta liikenteen nopeutumisessa siir- 
tyessämme toiseen kokoukseen tai pikakelaa eteenpäin ny- 
kyistä tapaamista, vaikka olisimme mieluummin jo muualla. 
Paradoksaalisesti suorittaessamme jotakin, joka vaatii huomi- 
omme, emme voi olla kiireisiä. Meillä ei ole aikaa ajatella "kii- 
reisenä olemista", yksinkertaisesti suoritamme vain kyseistä 
tehtävää. Näin ollen meidän tulisi unohtaa koko ajatus kiirei- 
syydestä ja vain keskittyä saattamaan tehtävämme loppuun. 

Jokapäiväisen elämämme tarkastelu näyttää, ettemme ole 
todella varattuja. Merkittävä osa ajastamme kuluu, kun siir- 
rymme paikasta toiseen tai teemme fyysisesti jotain. Harvoin 
meiltä vaaditaan täyttä ja jakamatonta huomiota jonkin suo- 
rittamiseen. Itse asiassa meillä on paljon aikaa nauttia nyky- 
hetkestä ja havainnoida ympäröivää maailmaa. Lopeta kiirei- 
senä oleminen ja keskity varsinaiseen nykyhetkeen - saatat 
jopa oppia jotain uutta. Kiirehtiminen ohjaa huomiomme tu- 
levaisuuteen, joka on ainoastaan mielen luoma illuusio. Se ei 
ole todellista, koska voimme elää ainoastaan nykyisyydessä. 
Et ole kiireinen jos sinulla on aikaa ajatella olevasi kiireinen. 

Sekaannus 

Ympärillämme on paljon hämmennystä ja kaaosta. Asiat tun- 
tuvat järjettömiltä, jatkuvasti tapahtuu suuria muutoksia. 
Luonnonmullistuksien ja -katastrofien lisäksi ihmiskunta itse 
aiheuttaa huomattavan määrän sekasortoa. 

Kuinka hämmentynyt ihminen käyttäytyy? Ulkoapäin tar- 
kastellen henkilö tyypillisesti näyttää epävarmalta ja liikkeistä 
paistaa määrätietoisuuden puute. Vieraassa kaupungissa ek- 
syy helposti ja on vaikea tietää minne mennä. Sisäinen "kaaok- 
semme" heijastuu tekoinamme ja käytöksenämme ulkoiseen 
maailmaan. Samalla tavoin maailmassa vallitseva kaaos on 
lähtöisin ihmisten omasta sisäisestä sekavuudesta. Asia tu- 
lee ehkä paremmin esiin, kun kaaoksen käsitteeseen lisätään 
myös tietämättömyys ja vajavainen havainnointi. Joudumme 
elämään epätäydellisen tiedon ja subjektiivisten tulkintojen 
ympäristössä. Mitä enemmän mielemme vaeltaa ja mitä hei- 
kompi on kykymme keskittyä ja havainnoida objektiivisesti 
sitä epätarkemman kokonaiskuvan pystymme luomaan ym- 
päristöstämme. Tämä heijastuu luonnollisesti teoissamme ja 
käytöksessämme, jotka toteutetaan hyvin aikein. Silti loppu- 
tulokset saattavat olla vähemmän kunniakkaita, kun niitä tar- 
kastellaan hienostuneemman ymmärryksen valossa. 

Sekaannus alkaa aina ajattelustamme. Aluksi on ajatus, joka 
sen jälkeen voidaan muuntaa sanoiksi tai toiminnaksi (tai toi- 
mettomuudeksi). Elämämme perustuu enemmän tai vähem- 
män tiedostavaan havainnointiin maailmasta sekä tulkintaan 
tapahtumista ja tilanteista joihin reagoimme. Suurin osa joka- 
päiväisestä ajattelustamme tapahtuu ilman, että huomioimme 
sitä lainkaan. Se on rutiininomaista ja meille "huomaama- 
tonta." Me vain toimimme. Kuitenkin on mahdollista tie- 

dostaa olemassaolomme joka hetki ja muuntaa se aktiiviseksi 
olemiseksi. Olemalla tietoisia jokaisesta hetkestä ja tekemis- 
tämme liikkeistä (ja jopa jokaisista ajatuksista), voimme vä- 
hentää kaaosta ja tulla tietoisemmiksi käyttäytymisestämme 
ja sen seurauksista ympäristöllemme. 

Paras tapa vähentää hämmennystä ympäriltämme on aloit- 
taa muutos itsestämme ja vähintäänkin varmistaa ettemme 
itse lisää kaaoksen ja tietämättömyyden määrää maailmassa. 
Vasta tämän jälkeen voimme harkita muiden auttamista (jos 
se on enää relevanttia ensimmäisen päämäärän täydellisen saa- 
vuttamisen jälkeen). 

Täytyy vai saa tehdä 

Usein kaikki on yhtä kamppailua. Elämä on pelkkää pon- 
nistelua. Reagoimme. Suurin osa asioista vaatii läpikäymistä. 
Asenne elämää kohtaan on, että meidän täytyy. Useimmat 
asiat meidän vain tulee tehdä ikään kuin meillä ei olisi vaihto- 
ehtoa. Mutta mitä tekisit, jos voisit tehdä mitä haluat sen si- 
jaan mitä sinun täytyy tehdä? 

Voimme elää koko elämämme "minun täytyy" -mielenti- 
lassa. Mutta sillä on negatiivinen konnotaatio ja pessimistinen 
sävy. "Olen uhri ja kaikki nämä asiat kaatuvat minun hoidet- 
tavaksi." Tällainen ajatusmaailma sopii hyvin, jos haluat elää 
elämäsi uhrina. Ei kuitenkaan ole välttämätöntä kamppailla 
ja esittää uhrin roolia koko elämää. Olosuhteet saattavat olla 
samat kaikkine tulevine vastoinkäymisineen, mutta voimme 
varmasti valita millä tavoin niihin suhtaudumme. 

Omalta osaltani tämän oivaltamiseen kului aikaa. Tun- 
nen toisia, jotka ovat tehneet saman erilailla ja erittäin konk- 
reettisesti. Sain oman oivallukseni mentaalisen harjoituksen 
kautta. Tein sen näin, koska tiesin, että voisin tarvittaessa 
toteuttaa sen myös kovimman kautta. Se ei siis ollut pelk- 
kää puhetta tai ajatusleikkiä. Lähdin käymään läpi kaikkia 
asioita, joita minun täytyi tehdä. Kun joudun tekemään jo- 
tain, se tapahtuu välttämättömyydestä. Tämä tarkoittaa, 
että olen pakotettu tilanteeseen, en tee sitä vapaaehtoisesti. 
Aluksi kävin läpi listaani asioista, joita joutuisin tekemään. 
Pääsin lopputulokseen, ettei minun tarvitse tehdä mitään, ei 
yhtään mitään. Minun ei tarvitse edes kuolla. Siitäkin huo- 
lehditaan automaattisesti, kun sen aika tulee. Näin ollen ei 
ole olemassa yhtään mitään, mitä minun täytyy tehdä. Mi- 
täpä seuraavaksi? 

Tämän jälkeen aloin miettiä mitä haluaisin tehdä. Mikä 
olisi minulle tärkeää ja merkityksellistä? Valittujen asioiden 
ei välttämättä tarvitse olla hauskoja tai helppoja, mutta nii- 
den tulee todella olla merkityksellisiä. Vain itse pystyt määrit- 
tämään niiden merkityksen ja tarkoituksen. Hiljalleen, askel 
kerrallaan, voit alkaa hahmottaa merkityksellisiä ja mahdolli- 
sia asioita. Jos olet elänyt tähän saakka oikealla tavalla, omaa 
intuitiota kuuntelemalla, ei pitäisi tulla yllätyksenä, että tä- 
män harjoituksen aikana pintaan nousseet asiat saattavat olla 
hyvin lähellä todellisuutta, jossa jo elät. Luonnollisesti näin 
ei tarvitse olla. Mutta nyt aikaisemman ja uuden tilanteen vä- 
lillä on merkittävä ero: lähestymistapa ja asennoituminen on 
muuttunut. Ennen harjoitusta asioita täytyi tehdä ja nyt niitä 
saa tehdä. 

Jokapäiväinen elämä muuttuu sarjaksi rutiineja, joita pi- 
dämme itsestään selvinä. Elämäntapamme ja valintamme ovat 
ikään kuin välttämättömyyksiä, joiden vain tulee olla niin. 
Tästä syystä elämä alkaa tuntua pakonomaiselta suorituskil- 
pailulta. Saatamme nähdä asiat eri tavalla, kun kyseenalais- 
tamme tekemiemme asioiden perustan ja kun punnitsemme 
niiden todellisen tarkoituksen ja merkityksen. Voimme alkaa 
arvostaa tekemiämme valintoja ja ympärillämme olevia asioita. 
Ne eivät ole enää välttämättömyyksiä, vaan asioita joista nau- 
timme ja joita haluamme tehdä. Tässä on suuri ero. Aikaisem- 
min olimme onnettomia suorittaessamme asioita. Tunsimme 
olomme kurjaksi, mutta kun meille on annettu mahdollisuus 
tehdä näitä asioita ja nähdä niiden merkitys ja tarkoitus, niitä 
on ilo toteuttaa ja suorittaa. 

Tämä on yksi tapa käydä läpi asioita ilman suurempia krii- 
sejä. Luonnollisesti alamme arvostaa asioita, kun kohtaamme 
valinnat kovimman kautta. Menettäessämme terveytemme 
tai kun saamme tietää, että elämme enää muutaman hetken, 
alamme nähdä asiat eri tavalla. Yhtäkkiä ei olekaan enää niin 
monia asioita, joita täytyy tehdä, vaan asioita, joita saamme 

tehdä. On sääli hukata suuri osa elämästä "täytyy tehdä" 
asenteen takia, erityisesti koska voimme tehdä ja kokea samat 
asiat avoimin mielin ja positiivisesti suoritteista iloiten. Va- 
linta on meidän. 

Raha 



Raha on vain osa rakennetta. Itsessään se ei ole mitään. Se 
on ainoastaan ihmisten välinen käytäntö. Olemme luoneet ra- 
haksi kutsutun käsitteen erilaisten aktiviteettien ja palvelui- 
den vaihdantaan ja suorittamiseen. Se on mahdollistaja, ei it- 
senäinen päämäärä. 

Toinen tapa määrittää raha on kutsua sitä energiaksi. Sete- 
lit ja kolikot ovat energiaa niiden fyysisessä materiaalisessa 
mielessä - ne koostuvat atomeista. Mutta raha voidaan nähdä 
energiakeskittymänä myös toisella tavalla. Raha antaa, suun- 
taa, välittää, patoaa ja imee meistä paljon energiaa. Toisinaan 
rahaa on vähän, ja kamppailemme kerätäksemme joka iki- 
sen sentin selviytymiseen. Rahan kerääminen ja hankkimi- 
nen kahlitsee mentaalisen ja fyysisen energiamme jokapäi- 
väisessä elämässä, toisinaan suuremmin, toisinaan vähäisem- 
min. Saatamme haluta jotain minkä raha voi mahdollistaa. 
Työskentelemme ahkerasti ja pitkään kerätäksemme riittä- 
västi vaurautta, että voisimme tehdä sillä jotain. Toisin sanoen 
aluksi keskitämme ja kasaamme energiaa ja tämän jälkeen va- 
pautamme sen johonkin toiseen muotoon. Kerätessämme ja 
hankkiessamme vaaditun määrän rahaa, joudumme tekemään 
valintoja ja luopumaan jostain muusta. Joudumme keskittä- 
mään energiamme rahan kasaamiseen. Tässä muodossa raha 
ilmentää meidän kumuloimaamme energiaa. 

Varallisuus voi myös vaatia energiaa meiltä. Ihmiset joilla on 
suuria määriä varallisuutta joutuvat huolehtimaan siitä. Hei- 
dän täytyy suunnata pyrkimyksiään ja keskittyä varallisuu- 
tensa hallintaan. Se luo velvoitteita ja vastuuta. Niiden mää- 
rittäminen on luonnollisesti meistä kiinni samoin kuin nii- 
den mukaan eläminen. Tämä on erityisen vaativaa silloin kun 

emme ymmärrä rahan ja vaurauden todellista luonnetta. Raha 
voi muuttua enemmän rasitteeksi kuin mahdollistajaksi. Raha 
on ainoastaan sitä mitä sillä teemme ja miten määritämme it- 
semme suhteessa siihen. Se ei ole hyvä eikä huono asia. Se on 
ainoastaan väline. Kaikki vastuu on rahan käyttäjällä. Älä se- 
koita keinoja ja päämääriä. Raha ainoastaan mahdollistaa, ei 
muuta. Se ei määritä keitä olemme - ainoastaan mitä meillä on. 
Ja kaikki mitä meillä koskaan voi olla tai olla olematta on ai- 
noastaan osa rakennetta. Elämän todellinen sisältö ei perustu 
omistamiseen vaan olemiseen. Olennaista on suhteemme toi- 
siin eläviin olentoihin - ei suhteemme materiaalisiin asioihin 
kuten rahaan. Viisas henkilö oivaltaa tämän. 

Mielipiteet 



Tuomme mielipiteemme ilmi hyvin nopeasti. Jopa silloin kun 
tosiasiat ovat hukassa, omaamme vahvoja tunteita asioista. 
Harkitsemisen sijaan teemme nopeita johtopäätöksiä. Mie- 
lemme toimii tavalla, joka "pakottaa" meidät ottamaan kan- 
taa. Epävarmoista mielipiteistä ei ole juurikaan hyötyä, ja kes- 
kustelun häviää pikaisesti, jos argumentit eivät ole selkeitä ja 
kantaaottavia. 

Itse asiassa mielipiteet ovat täysin hyödyttömiä. Sadalta ih- 
miseltä mielipiteen kysyminen tuottaa sata erilaista näkökul- 
maa. Tämä on luonnollista, koska olemme kaikki enemmän tai 
vähemmän sidottuina epätäydelliseen havainnointiin ja ym- 
märrykseen maailmasta. Tästä syystä mielipiteemme perustu- 
vat omaan näkökulmaamme ja kokemukseemme. Mielipitei- 
den ei tarvitse liittyä objektiivisiin faktoihin tai tietoon yk- 
sinkertaisesti siksi, että meillä ei ole pääsyä sellaiseen tietoon 
- elämme epätäydellisen tiedon ja havaintojen maailmassa. Sen 
vuoksi mielipiteet ovat niin turhauttavia. Emme yksinkertai- 
sesti ymmärrä niiden takana olevia perusteita, ja usein niitä ei 
olekaan - me vain tunnemme tai "ajattelemme niin." 

Mielipiteiden ja ensikäden kokemusten välillä on suuri ero. 
Jälkimmäinen perustuu omaan viisauteemme. Meillä on tietoa 
aiheesta, se on meille totta. Sen vuoksi meillä on vahvempi nä- 
kemys ja parempi tarkkuus kuvailla aihetta. Vaikkakaan ab- 
soluuttinen totuus ei välttämättä ole lähempänä todellisuut- 
tamme, olemme silti varmemmalla pohjalla kuin mielipiteistä 
puhuttaessa. Haluamme oppia ihmisiltä, jotka puhuvat omasta 
kokemuksesta. Koemme että heillä on meille jotain arvokasta 
jaettavanaan. Mielipiteet taas ovat pelkkää puhetta. Ne ovat 
kierrätettyjä sanoja, joita puhuja ei ole harkinnut ja pohtinut 

loppuun saakka. Mielipiteillä ei ole merkitystä, voimme hel- 
posti elää ilman niitä. Koetaan enemmän ja toistetaan vähem- 
män muiden tekoja. 

Rutiinit 



Pidämme takertumisesta. Pelkäämme uusia, tuntemattomia 
asioita. Uudistuminen on ehkä kaikkein vaikeinta. Ulkoista 
olemusta on helpoin havainnoida ja sen vuoksi se on myös 
näkyvin tapa huomata toimintamalleja ja muutoksia, jos niitä 
ylipäätään on. Jotkut ihmiset eivät muuta hiustyyliään koko 
elinaikanaan (eikä heidän tarvitse olla kaljuja). 

Kun ulkoasu unohdetaan, omintakeinen ajattelu ja toiminta 
ovat paljon tärkeämpiä. Kiinnitymme rutiineihin ja ajatteluun 
- olemme liian laiskoja löytämään mitään uutta ja kyseen- 
alaistamaan nykyistä olotilaa. Ajattelu ja kyseenalaistaminen 
vaatii ponnistelua ja työtä. On helpompaa palata vanhoihin 
toimintamalleihin ja -tapoihin. Valitettavasti tämä on myös 
tapa, jolla vahingoittaa itseä. Jos kieltäydymme muuttumasta, 
joudumme toisinaan rikkomaan rutiinejamme. Jotkut ihmiset 
sekoavat, suurin osa vain nurisee ylimääräisestä työstä, jonka 
uuteen tilanteeseen sopeutuminen vaatii. Olemme niin kiin- 
tyneitä vanhaan tapaan elää. Rakastamme rutiineja. Olemme 
mieluummin tylsiä, ennakoitavia, itseään toistavia koneita. 

Kaikkein suurin haaste on tunnistaa ja vapauttaa itsensä 
kaikista rutiineista ja kaavoista - uudistua jatkuvasti. Mutta 
jopa uudistuminen voi tulla tavaksi ja rutiiniksi. Tarkoituk- 
sena on pysyä vireänä ja hereillä joka hetki, ilman minkään- 
laisen turvapaikan rakentamista. 

Oikeassa oleminen 

Nykyään faktat ovat erittäin tärkeitä. Elämme suuren infor- 
maatio- ja tietomäärän keskellä. Suurin osa ympärillämme 
olevasta datasta ei ole viisautta, vaan enemmän tai vähemmän 
prosessoituja tiedon palasia. Teemme päivittäin hätiköityjä 
päätelmiä ja johtopäätöksiä. Ymmärryksemme ja havainto- 
kykymme on rajallinen, mutta silti vedämme johtopäätöksiä. 
Valitsemme puolemme ja esitämme oman totuutemme yleis- 
maailmallisena. Harvoin, jos koskaan, oivallamme ettei sub- 
jektiivista näkökantaamme lähtökohtaisesti jaa kukaan muu 
kanssamme. Se on mahdotonta, sillä jokaisella on oma tapa 
nähdä ja ymmärtää maailmaa. Omat kokemuksemme ja tie- 
tomme määrittävät, kuinka tulkitsemme tapahtumia ja tilan- 
teita. Näin ollen oma totuutemme on täysin yksilöllinen, sub- 
jektiivinen. 

Silti oletamme muiden yhtyvän meidän arvoihin ja standar- 
deihin. Totta kai he ymmärtävät asiat samalla tavoin kuin me. 
Sehän on ilmiselvää! Kuinka kukaan ei voi nähdä totuutta ja 
siihen vaikuttavia asioita? 

Tästä syystä on niin helppoa sanoa jonkin olevan oikein tai 
väärin. Oletamme asioita, joita ei ole olemassa. Lopulta koko 
asialla ei ole merkitystä, koska kaikki on suhteellista. Arvo- 
painotuksia muuttaa ja määrittää oletukset, joiden pohjalta 
suhteelliset arviot toteutetaan. Näitä emme voi selkeästi mää- 
rittää ja kuvailla muille - ne ovat meihin sisäänrakennettuina. 
Ainostaan jos kaikki jakaisivat samat oletukset ja tilanteiden 
ja tapahtumien puolueettomat tosiasiat, voisimme harkita ar- 
vostelemista. Tämä ei ole mahdollista, ja sen takia maailma on 
täynnä kaaosta ja syyttelyä. Jokainen on oikeassa ja väärässä 
samaan aikaan, omalla subjektiivisella tavallaan. Ei ole ole- 

massa objektiivista absoluuttista totuutta, jonka perusteella 
todellinen asianlaita voidaan varmistaa. 

Oikeassa oleminen on syvällä sisimmässämme. Meidän 
täytyy tuoda julki erinomaisuuttamme ja taitavuuttamme. 
Haluamme esitellä kykyjämme ja tietojamme. Meille on tär- 
keää osoittaa, että olemme tiedostaneet ja ymmärtäneet asian. 
Haluamme saada hyväksyntää ja tunnustusta muilta. Oi- 
keassa oleminen on hyvin yleinen ja usein piilevä tapa sen 
saavuttamiseen. Harvoin kyseessä ovat itse asiat - ne ovat pel- 
kästään keinoja todelliseen aiheeseen eli itsetyytyväisyyteen. 
Oikeassa olemisessa on usein kyse valtataistelusta ja itseoi- 
keutuksesta. Haluamme osoittaa pystyvämme voittamaan ja 
olemaan ylivoimaisia muihin nähden. Haluamme sanoa, että 
olimme oikeassa! 

Vaikeampi läksy opittavaksi on tiedostaa tilanteen oikeutus 
mutta olla todistelematta sitä. Sama voitaisiin ilmaista myös 
sanomalla, että koemme tulleemme kohdelluksi väärin tai epä- 
oikeudenmukaisesti. Itse tilanteessa meillä ei ole mahdolli- 
suutta todistaa itseämme ja osoittaa sitä mitä pidämme oikeana 
tai sopivana ratkaisuna. Muut jäävät tietämättömäksi todelli- 
sesta ymmärryksestämme ja näkökulmastamme. He saattavat 
pitää meitä heikkoina tai tyhminä, koska emme ottaneet paik- 
kaamme tai puolustaneet itseämme. Harva meistä on kyllin 
rohkea ja viisas ollakseen takertumatta. Viisaan ei tarvitse to- 
distella mitään. Oikeassa oleminen sinänsä ei palvele mitään 
tarkoitusperää. Se on täysin hyödytöntä ja resurssien ja ener- 
gian tuhlausta. Miksi vaivautua jonkin eteen, josta olemme jo 
varmoja? Eikö olisi parempi keskittyä seikkoihin, joilla on to- 
dellista merkitystä? Seuraavan kerran kun sinulla on sisäinen 
polte olla oikeassa, pohdi miksi olet toimimassa juuri aikomal- 
lasi tavalla. Tapahtuuko se pelkästään päämäärän saavuttami- 
seksi vai pikemminkin todistaaksesi itsellesi jotain? 

Olla oikeassa, olla väärässä, ja vain olla. Miten sitä pitäisi 
olla? 

Oikeudenmukaisuus ja vääryys 

Koemme usein tulleemme väärin kohdelluksi. Tapahtuu jo- 
tain, mikä ei tunnu meistä oikeudenmukaiselta. Mikä on oi- 
kein ja mikä on väärin? 

Elämä ei ole reilua tai epäoikeudenmukaista. Se on "oi- 
keudenmukaisuuden" käsitteen saavuttamattomissa. Se ei 
tuomitse tai suosi mitään tai ketään - se vain yksinkertai- 
sesti on. Kuinka voimme silti kokea tulleemme väärinkoh- 
delluiksi? 

Kysyttäessä eri ihmisiltä oikeudenmukaisuudesta, saa hy- 
vin erilaisia vastauksia. Toiset kokevat samat olosuhteet täy- 
sin hyväksyttäviksi ja oikeiksi, toisten kokiessa ne täysin sopi- 
mattomiksi. Toisen reiluus on toisen epäoikeudenmukaisuus. 
Tämä täyskäännös voi jopa tapahtua itsessämme - ajan mit- 
taan saatamme nähdä menneet tapahtumat toisella tavalla. Eli 
mitä silloin on tapahtunut? Tilanne ei ole muuttunut, koska se 
on jo tapahtunut (sellaisena kuin sen muistamme), mutta oma 
tulkintamme siitä on. 

Voimme ainoastaan itse kohdella itseämme oikeudenmu- 
kaisesti tai epäoikeudenmukaisesti. Asetamme asiat katsan- 
toomme ja tulkitsemme lopputulosta. Ymmärryksemme on 
riippuvainen omasta havainnointikyvystämme, kokemuk- 
sistamme ja asian subjektiivisesta tulkinnasta. Näiden lisäksi 
luomme omat odotuksemme, jotka heijastavat ja vaativat ha- 
luttua (odotettua) lopputulosta. Vertailukohteemme on suh- 
teessa odotuksiimme. Tuomitsemme oikeudenmukaisuutta 
suhteessa siihen kuinka olemme hahmottaneet ja projisoineet 
tilanteen. Meillä on tiettyjä ennalta päätettyjä suunnitelmia 
lopputuloksesta, jotka ovat muodostuneet omaan henkilö- 
historiamme ja tietojemme pohjalta. Näin ollen eri ihmiset 

voivat varauksettomasti asettua täysin vastakkaisille näkökul- 
mille - jokainen omassa todellisuudessaan. 

Muutumme ajan kuluessa. Ajattelumme muuttuu ja hah- 
motamme maailman eri tavalla. Kumuloituneiden kokemuk- 
sien, ymmärryksen ja tiedon välinen vuorovaikutus ohjaa 
meitä tulkitsemaan ympäristöämme. Mielemme hakee jatku- 
vasti yhtäläisyyksiä henkilöhistoriamme ja nykyisen tilan- 
teen välillä. Tietenkin todellisuus on aina tuore ja uusi, mutta 
riippuen omasta lähestymistavastamme, oma persoonallinen 
vastine ja tulkinta voivat vaihdella merkittävästi. Kaikki aset- 
tuu suhteellisuuksiin - olemme ainoa viitepiste. Mitä emme 
voi ymmärtää, emme voi myöskään odottaa. Vastaavasti asiat, 
joista meillä on rajoittunut kokemuspiiri, voivat aiheuttaa 
suuria yllätyksiä. 

Joudumme aina elämään vuorovaikutuksessa ympäris- 
tömme kanssa. Silti meillä ei ole saatavilla täydellistä tietoa 
tai tulkintaa. Tämä luo elämään kitkaa ja draamaa, epätäydel- 
lisyyttä ja tietämättömyyttä. Kaikki on kiinni meistä. Kaikki 
liittyy meihin, eikä kolmansilla osapuolilla tai meitä ympä- 
röivillä tilanteilla ole asioiden kanssa mitään tekemistä. Oi- 
keudenmukaisuus ja epäoikeudenmukaisuus ovat vain seu- 
rauksia omasta ajattelustamme ja havainnoistamme. Ne ovat 
suhteessa omaan todellisuuteemme. Ja koska oma todellisuu- 
temme muuttuu ajan myötä vaikuttaa siltä, ettei oikeuden- 
mukaisuuden kokemisessa ole mitään vakaata tai pysyvää. Se 
on ainoastaan suhteellinen, subjektiivinen käsite ilman mitään 
objektiivista merkitystä - pelkkä subjektiivinen illuusio. 

Ajallinen 

Elämä on ikään kuin projekti. Projektilla on alku ja loppu. 
Sen määritelmä ilmaisee, ettei se ole pysyvä. Sillä on tietty 
elinikä. Se alkaa, on käynnissä ja päättyy. Projektilla ei sinänsä 
ole tarkoitusta itsessään - se on vain keino johonkin muuhun. 
Sillä on tarkoitus vain välineenä ja tavoitteeseen pääsemisen 
työkaluna. Ajallinen on mielenkiintoinen termi. Jollakin on 
olemassaolo ajassa, ja sen vuoksi sillä täytyy olla alkupiste 
yhtä lailla kuin loppupistekin. Se on vain tilapäistä. Kaikella, 
mikä ilmenee ajassa, on oma rytminsä, aikansa ja paikkansa. 
Mikään ei ole pysyvää. 

Syntymä, elämä ja kuolema. Siirtymävaiheet ovat usein 
mielenkiintoisia. Niissä jokin muuttuu yhdestä muodosta 
toiseksi - tapahtuu todella dramaattinen muodonmuutos. 
Silti omaa elämäämme kuvaa pääosin keskivaihe, jatkumo. 
Meille elämisen osuus on ainoa todellisuus. Emme suuntaa 
juuri lainkaan huomiota alkuun tai loppuun. Mutta kuinka 
voimme tietää mitä tehdä ja minne mennä, ja vielä tärkeäm- 
min mihin suunnata, ellemme ole tietoisia kaikesta kolmesta 
ajallisen olemassaolon tuntomerkistä, alusta, jatkumosta ja lo- 
pusta? 

Mitä tiedämme 



Olemme tottuneet elämään tiedon ympäröiminä. Koulumme 
opettavat meille tiedon ja yksityiskohtien arvon. Televisio on 
täynnä tietokilpailuja ja nokkeluustestejä. Koulutusta paino- 
tetaan joka suunnalta. Joka aamu ja ilta ihmiset perehtyvät vii- 
meisimpiin uutisiin. On tärkeää tietää mitä tapahtuu. Mutta 
mitä todella tiedämme? 

Tiedämmekö mitä tiedämme? Usein käyttäydymme kuin 
olisimme kaikkitietäviä. Monet meistä ovat erittäin innok- 
kaita esittelemään omia näkemyksiään. Meillä on mielipi- 
teitä. Harvoin pohdimme kenen mielipiteitä tosiasiassa tois- 
telemme. Olemmeko pohtineet asiat läpikotoisin ja löytäneet 
puolesta ja vastaan argumentteja? Olemmeko varmoja, että 
tietolähteemme ovat puolueettomia ja että ne tarjoavat meille 
kokonaisvaltaisen kuvan? Mihin perustamme ajattelumme? 

Yleensä tulemme lopputulokseen, että mitä enemmän tut- 
kimme ja perehdymme aihealueeseen, sitä vähemmän siitä 
tiedämme. Ajattelumme perustuu rakenteeseen, jonka täytyy 
luokitella ja kärjistää asioita. Tarvitsemme suoria ja yksinker- 
taisia vastauksia, jotka perustuvat vertaamiseen ja kontrastiin. 
Kutsumme tätä "asioiden suhteuttamiseksi." On tarve suosia 
ja arvostaa jotakin jonkin muun edelle. Muussa tapauksessa 
sanotaan, että olemme päättämättömiä. Mitä tapahtuu, kun 
meitä patistetaan suhteuttamaan asioita, vaikka meillä on vain 
rajallinen määrä tietoa ja informaatiota? 

Tietämättömyytemme on seurausta asioiden rajallisesta 
havainnoinnista ja ymmärryksestä. Lisäksi arvostamisen (ts. 
päättämisen) tarve luo paljon sekaannusta ja virhetulkintoja. 
Tämän takia se, mitä tiedämme, on vähemmän tärkeää kuin 
se, mitä emme tiedä. Valitettavasti useimmissa tapauksissa 

tietämyksemme ei ulotu riittävän kauas oivaltaaksemme, että 
emme tiedä mitä emme tiedä. Voimme toimia parhain aiko- 
muksin, mutta mikä on ylimielisempää, kuin väittää tietä- 
vänsä jotakin, josta ei ole vähäisintäkään käsitystä? 

Mitä voimme tehdä, että tietäisimme yhtä paljon kuin Sok- 
rates? Olla nöyriä. Nöyryys kumpuaa tiedosta ja ymmärryk- 
sestä ettemme ole kaikkivoipia, emmekä sen vuoksi voi tietää 
kovin paljoa. Tämän oivaltaminen vaatii herkkyyttä ja avointa 
mieltä. Merkittävimmät ajattelijat maailmassa ovat väittäneet 
tietävänsä hyvin vähän - entäpä me? Mitä tiedämme? 



Elä 



ama ja 



kuol 



ema 

Hengitys 

Elämä on hengittämistä. Siinä on kolme vaihetta: sisäänhengi- 
tys, lyhyt tauko ja uloshengitys. Sisäinen ja ulkoinen toiminta 
- näkyvä ja näkymätön. Aktiivinen ja passiivinen. 

Hengittäminen on elämistä. Sen intensiteetti vaihtelee skaa- 
lan mukaan. Jotkut hengittävät nopeammin kuin toiset - ha- 
vaintokyky ja hahmottaminen ovat suhteessa tempoon. Pie- 
nillä olioilla (esim. soluilla) on erilainen hengityssykli suu- 
rempiin olentoihin (suurempi massa) verrattuna. Silti suhteel- 
linen sykli pysyy muuttumattomana. Tämän oivaltaminen on 
mahdollista ainoastaan skaalojen keskinäisessä vertailussa. 

Elämä on oivallusprosessi (olemassaolo/ilmitulema) ajassa. 
Toisin sanoen elämä on suhteellista liikettä, jossa subjektin 
sisäinen viitekehys on suhteessa sen hengityssykliin. Itsetie- 
toiselle olennolle on mahdollista kokea erinäisiä syklejä yhtä 
aikaa (keskenään linkittyneinä) ja keskittyä yhteen sykliin 
missä tahansa kolmesta suunnasta. Subjektiivinen intensi- 
teetti pysyy vakiona, mutta suhteessa ulkoiseen viitekehyk- 
seen merkittäviä suhteellisia aikamuutoksia tai liikkeitä on 
mahdollista kokea. 

Vedokset 



Elokuvanäyttelijät seuraavat suoritustaan katsomalla päivit- 
täisiä vedoksia. Parhaita vedoksia ei kuitenkaan katsele ku- 
kaan. Me vain elämme ne. 

Oppisimme paljon, jos pystyisimme katsomaan oman päi- 
vämme vedokset joka ilta. Viikoittainen tarkastelukin riittäisi 
- puhumattakaan vuosi- tai vuosikymmenarvioista. Useim- 
miten olemme liian kiireisiä, liian kiinni jossain tekemisessä. 

Televisio on päällä, tai vähintäänkin radio. Jos meillä on va- 
paa hetki, käytämme sen lukemattomien sanoma- tai aikakau- 
silehtien läpikäymiseen. Odottaessamme seuraavaa kokousta 
tai tapaamista kulutamme niukat vapaat hetket kännykkään 
puhumalla. Ei mitään tekemistä kotona? Ryhdy siivoamaan. 
Järjestä levykokoelma uudelleen. Mene kahville. Älä pysähdy. 
Täytä elämäsi toiminnalla ja hälyllä. 

Tunne itsesi tärkeäksi. Rakastetuksi. Kokeneeksi. Kiirei- 
seksi. Tasapainoiseksi. Turvatuksi. Onnelliseksi. 

Mitä tapahtuu jos pysähdymme? Voimmeko pysähtyä? 
Suurimman osan elämäämme piileskelemme, pakenemme, 
täytämme tyhjät kohdat toiminnalla. Kieltäydymme kohtaa- 
masta itseämme. Haemme helppoja ratkaisuja. 

Pyrimme hyvään oloon. Etsimme onnellisuutta. Ongelma 
vain on, että käsityksemme onnellisuudesta muuttuu sillä het- 
kellä kun saavutamme tavoittelemamme. Halumme ja onnel- 
lisuutemme kohde siirtyy eteenpäin, pysähtymättä. Olemme 
kuin juoksupyörässä - kunnes päätämme astua ulos. Sen to- 
teuttamiseksi meidän täytyy katsella ensin vedoksia. Vain 
harvat meistä ovat ne löytäneet. Ne on piilotettu maailmaan, 
josta emme mitään tiedä. Ne ovat liian lähellä meitä. Elämme 
ne ainoastaan pyörää pyörittämällä. 

Ajan virta 



Ajan virta on illuusio. Aika on liikettä. Sillä on kesto - liik- 
keen ulottuvuus paikasta toiseen. Kvanttifysiikka ei toimi 
näin ja sen takia Einstein oli enemmän kuin hiukan tuohduk- 
sissaan: "Jumala ei heitä noppaa maailmankaikkeudella." 

Paradoksaalisesti olemme aina liikkeessä - ellemme fyy- 
sisesti niin ainakin mielessämme. Emme koskaan ole todella 
hetkessä. Mielemme vaeltaa loputtomasti joko kutsuen esiin 
vanhoja muistoja ja kokemuksia tai heijastaen asioita tulevai- 
suuteen. Mielemme reagoi nykyhetkeen ilman että se pystyy 
kokemaan nykyisyyttä sellaisena kuin se on. Emme näe maa- 
ilmaa niin kuin se on. Oma näkymämme maailmaan on mu- 
kautunut ja painottunut pohjautuen henkilöhistoriaamme, 
kulttuurilliseen taustaamme, sosiaalisiin malleihin ja odotuk- 
siin sekä käytöstapoihin yhtä lailla kuin kokemuksiin ja muis- 
toihin vastaavista tilanteista menneisyydessä. Näemme mitä 
tiedämme, ja tiedämme mistä meillä on kokemusta aikaisem- 
min. Huomaatko kehän? 

Himoitsemme turvallisuutta ja ennakoitavuutta. Haluamme 
pysyvyyttä elämäämme. Valitettavasti "nyt" on aina uusi 
- tuntematon. Se on dynaaminen prosessi, jota ei voi tietää 
etukäteen. Se tuhoaa osan tunnettua luodakseen uutta. Siksi 
sitä kutsutaan "muutokseksi." Silti haluamme hallita elämää. 
Emme voi sietää epävarmuutta - vähintäänkin ajattelemme 
niin. 

Oletko yrittänyt pitää mielesi hiljaisena, olla ajattelematta 
mennyttä tai tulevaa? Olla ajattelematta mitään kadulla kä- 
vellessä, ainoastaan havainnoida ja huomioida kaiken vas- 
taantulevan? Mitä tapahtuu? Ilman, että annat mielen nimetä 
ja arvostella ympäristöäsi ja ilman havaintojesi puristamista 

historialliseen perspektiiviin (kokemuksiisi tai ennakkoluu- 
loihisi), alat näkemään selkeämmin ja rekisteröimään ympä- 
ristöäsi tarkemmin kuin koskaan aikaisemmin. Paras osuus 
on, kun muistat nämä hetket myös myöhemmin. Voit visua- 
lisoida koko matkan työhön tai kotiin kaikkine yksityiskoh- 
tineen ja ohikulkij öineen, puhumattakaan vastaantulijoiden 
vaatetuksesta tai ohikiitävistä keskusteluista. Kaikki tämä 
mahdollistuu, koska mielesi ei ole "työssä," ajattele mennei- 
syyttä tai murehdi tulevaisuutta. Vapaudut elämään hetkessä 
- ikuisessa, ajattomassa nykyisyydessä. 

Kuinka voisit tietää jotakin etukäteen ja nimetä sen, kun 
nykyisyys on aina muuttuva, uusi kaiken aikaa, tuntematon? 
Tästä huolimatta staattinen mielemme haluaa kontrolloida jo- 
tain dynaamista. Ja se epäonnistuu aina, muttemme huomaa 
sitä. Mielellämme on keinonsa piilottaa omat epäkohtansa. Se 
syyttelee kaikkia muita. Kaikki on aina muiden syytä. Odo- 
tuksemme eivät täyty. Olemme surullisia tai vihaisia, turhau- 
tuneita tai yllättyneitä, kaikki juontuu mielestä. Mutta kuka 
nämä kaikki odotukset ja ajatukset alun perin loi? Ne eivät 
ilmenneet, kuten fyysinen maailma, objektiivisesti. Ne olivat 
mielemme luomuksia, joita pidimme totena. Niistä tuli meille 
totta. Ne ovat meidän omaa "staattista" luomusta, josta ei tul- 
lut yhtäpitävää todellisuuden, nykyisyyden kanssa. 

On aika lopettaa menneisyyden ekstrapolointi nykyhet- 
keen ja vastaanottaa elämä sellaisena kuin se tulee, ilman vas- 
taväitteitä tai pakottamista. Päästää irti ja antaa virrata. 

Rakenteet 

Kulttuuri, yhteiskunta, hallinto, poliittinen järjestelmä, inf- 
rastruktuuri, lait, prosessit, omaisuus ja jopa raha ovat kaikki 
vain rakenteita. Ne ovat puitteet, keinot olennaiselle. Nämä 
asiat muuttuvat ja kehittyvät ajan mittaan. Teknologia kehit- 
tyy ja saavutamme lisää tietoa ja ymmärrystä, joka heijastuu 
ympäröivään maailmaamme. Kollektiivinen tietämyksemme 
muuttuu vuosikymmenien ja vuosisatojen saatossa. Kut- 
summe tätä kehitykseksi. 

Silti rakenteet eivät ole itsetarkoitus. Ne tarjoavat ainoas- 
taan raakamateriaalin ja työkalut todelliselle toiminnalle. On 
helppoa sekoittaa keinot ja päämärät matkan varrella. Raken- 
teet eivät ole tärkeitä, vaikkakin ne ympäröivät meitä. Tarvit- 
semme niitä, mutta meidän ei pitäisi innostua niistä liikaa. 

Rakenteet eivät määritä keitä olemme - ne voivat ainoas- 
taan kertoa mitä meillä on. Meidän todellinen viitekehys ei 
ole suhteessa rakenteisiin vaan toisiin eläviin olentoihin. Se, 
kuinka kohtelemme toisia kuvaa sitä, keitä olemme. Emme 
voi elää eristyksissä. Emme voi elää ainoastaan rakenteissa, 
tarvitsemme todellisen vertailukohdan määrittämään meidät. 
Olennaiset asiat ovat yleismaailmallisia ja ikuisia. Ne eivät ole 
riippuvaisia rakenteiden kehityksestä tai mistään tietystä olo- 
suhteesta tai ajanhetkestä rakenteissa. Läpi vuosisatojen kir- 
joitukset ja neuvot henkilökohtaisesta etiikasta ja eheydestä 
ovat pysyneet perustoiltaan samoina. Ne kuvaavat, kuinka 
elää yhdessä ja suhteessa muihin eläviin olentoihin, olosuh- 
teista huolimatta. 

Ympäristömme ansiosta meidän on mahdollista julistaa 
keitä olemme. Rakenteet asettavat meidät erilaisiin tilanteisiin 
ja asemiin. Toisinaan elämä on rankempaa, joskus se on jotain 

muuta. Olennaista on, että olosuhteista huolimatta meidän 
tulisi pysyä samoina, henkilöinä joita julistamme olevamme. 
Kuinka voimmekaan väittää olevamme yhdenlaisia, kun olo- 
suhteet ovat puolellamme, ja silti ilmentyä jonain muuna, kun 
ne muuttuvat vähemmän suosiollisiksi? Meidän pitäisi pys- 
tyä olemaan keitä me olemme kaikissa tilanteissa ja kaikkina 
aikoina, tapahtui mitä tahansa. Meidän pitäisi olla kuin pe- 
ruskallio, joka pysyy paikoillaan myrskyissä ja auringonpais- 
teissa, kauniina kesäpäivinä. Rakenteiden mahdollistamina 
voimme määrittää ja julistaa keitä olemme huolimatta siitä 
mitä meillä on tai kuinka olemme. 

Haasteenamme on keskittyä olennaiseen ja käyttää raken- 
teita keinoina olemuksemme julistamiseksi. Teemme tämän 
elämällä rakenteissa ja teoillamme, kun joka hetki ilmaisemme 
todellisen luontomme. Tapa jolla kohtelemme kaikkia muita 
ihmisiä, jotka kohtaavat meistä erilaisia tilanteita ja tapahtu- 
mia, on todellinen testi johon meidän tulisi keskittää ener- 
giamme jatkuvasti päivästä ja viikosta toiseen. Eli kuka olet 
(suhteessa toisiin ihmisiin) ja mihin asioihin olet tänään kes- 
kittynyt? 



44 



OTTEITA TODELLISUUDESTA 



Vapaan tahdon harha 

Olemme vapaita tekemään mitä vain. Meillä on vapaa tahto. 
Vai onko ? 

Kuinka vapaa onkaan tahtomme? Pystymmekö päättämään 
mitä teemme huomenna? Voimme suunnitella asioita, mut- 
temme voi aina taata asioiden tapahtuvan suunnitelmiemme 
mukaan. Voi tapahtua jotain muuta. Eli missä on siis vapaa 
tahto? 

Vaikka sivuutamme tulevaisuuden ja keskitymme ainoas- 
taan käyttäytymiseemme, emme voi olla varmoja että meillä 
on minkäänlaista vapautta lainkaan. Valitse tilanne, joka voisi 
tapahtua elämässäsi. Kuinka luulet käyttäytyväsi? Millaisia 
päätöksiä uskot tekeväsi siinä tilanteessa? Esimerkiksi jos olet 
ruuhkassa ja jo valmiiksi myöhästynyt tapaamisesta. Sitä sat- 
tuu. Olet ollut tässä tilanteessa aikaisemminkin. Kuinka käyt- 
täydyt? Käyttäydytkö joka kerta eri tavalla? 

Todennäköisesti et. Seuraat ainoastaan tottumusta tai tapaa, 
jota olet mekaanisesti toistanut kerta toisensa jälkeen. Reagoit. 
Jopa silloin, kun tilanne on sinulle täysin uusi, omaat käsityk- 
sen siitä kuinka tulet tilanteessa toimimaan sen tapahtuessa. 

Olemme jumissa oman ajattelumme ja maailmankatsomuk- 
semme kanssa. Raahaamme menneisyyttä mukanamme. Se si- 
too meidät käyttäytymismalleihin ja asettaa rajat valinnanva- 
paudellemme. Kuinka vapaa on tahto, joka ei pysty innovoi- 
maan ja luomaan uusia dynaamisia vastineita joka hetki? Van- 
hojen kaavojen toistaminen ei kuullosta loppujen lopuksi ko- 
vin vapaalta. Pariskunnat, jotka ovat olleet pitkään yhdessä, 
tietävät etukäteen mitä toinen tulee sanomaan tai tekemään 
- molemmat ovat oppineet toistensa ajatusmallit. Hyvin al- 
kuperäistä ja vapaata tosiaan. 

Vapaa tahto on harhaa. Päällisin puolin näyttäisi siltä, että 
kaikki on mahdollista. Kuitenkin asiaa hiukan tarkemmin 
tutkiessa alamme oivaltaa, että todellinen tahdon vapaus on 
pääosin rajoittunut näkökulmaamme (käsityskykyymme) - 
kuinka suhtaudumme elämässämme tapahtuviin tilanteisiin. 
Olemmeko surullisia, pettyneitä, vihaisia, turhautuneita? 

Seuraavan kerran kun olet myöhässä tapaamisesta ja lii- 
kenne on jumissa, sen sijaan että pusket punaiseksi ja kaahai- 
let ympäriinsä, yritä napata itsestäsi kiinni juuri kun olet tu- 
lossa vihaiseksi ja muuta käyttäytymistäsi. Turha suuttua, olet 
jo myöhässä. Et pysty kääntämään kelloa taaksepäin. Mikset 
olisi hyvällä päällä ja nauttisi matkasta. Se on vähemmän stres- 
saavaa, ja saatat jopa välttyä ylinopeussakoilta. Kuulostaa mi- 
nusta vapaammalta. Jutun juoni on pitää tämä uusi havain- 
nointi käynnissä kaiken aikaa. Älä noudata vanhoja ajatusku- 
vioita joka hetki. Ole hereillä. Jos teet näin, saatat jopa tehdä 
jotain ennakoimatonta, uutta. 

Elämä 

Tiedämmekö millaista on elää? Sanomme elävämme. Eli mei- 
dän pitäisi siis olla elämisen ammattilaisia. Mitä tarkoittaa olla 
elossa? 

Se näyttää paljolta rutiineja ja hyödyttömiä jokapäiväisiä 
toimia. Kutsumme sitä jokapäiväiseksi elämäksi. Mutta elämi- 
sellä emme tarkoita mitään noista harmaiden päivien ja unis- 
ten aamujen hetkistä. Meillä eläminen merkitsee kokemuksia 
ja hetkiä, jotka nousevat esiin tavanomaisesta - jotakin muis- 
tettavaa, oli se sitten hyvää tai huonoa. Nietzsche kirjoitti 
omasta elämästään ja totesi hänen heikoimpien hetkien olleen 
hänen suurimpia hetkiänsä. Ne tekivät hänestä vahvemman. 

Mahtavimmat hetkemme ovat niitä, jolloin olemme koke- 
neet jotain merkityksellistä. Ne ovat opettaneet meille jotain 
elämästä, sen suruista, murheista, kauneudesta, iloista, suut- 
tumuksista, vihasta, rakkaudesta, onnellisuudesta tai vapau- 
desta. Näitä oppeja harvoin saavutetaan helposti. Usein on 
tarpeen irrottautua tavanomaisesta, turvallisesta elämästä. 
Saatamme kokea yllätyksiä. Kokemukset vaativat meiltä ra- 
jojemme ylittämistä, astumista turva-alueemme ulkopuolelle. 
(Muuten ne olisivat osa jokapäiväistä elämää.) Toisinaan re- 
päisyt ovat valtavia loikkia, jotka satuttavat meitä syvästi. 

Toisaalta, jotkut toiset kokemukset tapahtuvat lähes itses- 
tään. Silloin voimme vain nauttia kauniista hetkestä täydessä 
harmoniassa kuten auringonlaskusta täydellisenä kesäpäi- 
vänä. Ilman odotuksia vastaanotamme elämän sellaisena kuin 
se tulee, ilman pelkoa tai stressiä, pelkästään uteliaisuudella ja 
avoimuudella. 

Mistä hetkistä olet kaikkein ylpein? Useimmille ne tarkoit- 
tavat hetkiä jolloin uskomme tehneemme "oikein." Jotakin 

jaloa, vaatimatonta, epäitsekästä, lähes sankarimaista. Emme 
ajatelleet itseämme, toimimme tilanteeseen parhaiten sopivalla 
tavalla. Hollywood-elokuvat, sadut ja romaanit ovat täynnä 
näitä tarinoita. Ne sykähdyttävät ja antavat meille hyvänolon 
tunteen. Jollain tavalla tämä on meihin sisäänrakennettuna ja 
se on myös yleismaailmallista. Onko tämä todellista elämistä 
ja elämän tarkoitus? Vai kutsutaanko sitä rakkaudeksi? Entä 
jos rakkaus, elämä ja totuus ovat vain eri nimiä samalle pää- 
määrälle. Entä jos tarkoituksemme on oppia tuntemaan ne 
elämällä ja kokemalla. 

Vastustus 

Se näkyy päällepäin. Joillakin ihmisillä on paljon murheita ja 
heillä on suuri paino hartioillaan; he melkein luhistuvat pai- 
non alla. Kuitenkin useimmat meistä ovat jossain välimaas- 
tossa. Meillä on huolia ja murheita, jotka aikaansaavat stressiä 
ja kireyttä, mutta tulemme niiden kanssa toimeen. Silti emme 
voi väittää olevamme vapaita kuin linnut ja kaikista huolista 
riippumattomia. Minkä takia? 

Elämämme on kuin vapaasti virtaava joki. Sillä on val- 
tava energia, mutta niin kauan kuin se virtaa esteettä, emme 
tunne sen voimaa. Jokaisella meistä on sama määrä ener- 
giaa. Eroamme toisistamme tuon energian käytössä. Jos an- 
namme sen virrata esteettä, asiat sujuvat helposti ja ilman 
huolia. Olemme onnellisia ja vapaita taakoista. Voimme tehdä 
suunnattomia asioita ja jakaa onnellisuuden muiden ihmis- 
ten kanssa. Säteilemme ja ihmiset haluavat olla seurassamme. 
Muutamille tämä on totta. Me loput tukimme energian vir- 
tauksemme ja luomme pienempiä tai suurempia esteitä itsel- 
lemme. Nämä tukokset ovat kuin pato. Vaatii staattista ener- 
giaa pitää vesi padottuna. Mutta kun virtaus kasvaa liian suu- 
reksi, pato murtuu. 

Vastustuksemme ja torjumisemme luovat näitä patoja. 
Haluamme kontrolloida elämäämme ja suunnata sen halua- 
maamme suuntaan. Kieltäydymme elämästä elämää sellaisena 
kuin se on. Tai paremminkin haluaisimme että elämämme py- 
syisi paikoillaan. Sisäiset patomme luovat kireyden ja huo- 
non olon sisällämme. Mitä suurempi häiriö, sitä suuremman 
energian se vaatii nykyisen olotilan ylläpitämiseksi. Tämän 
taakan tunnemme hartioillamme. Joskus huolemme ovat niin 
suuria, että ne alkavat täyttää koko elämämme. Olemme to- 

della masentuneita. Olemme pettyneitä elämäämme. Elämä ei 
ole ilmentynyt suunnittelemallamme tavalla. Lopulta hyväk- 
symme uuden tilanteen ja siirrymme eteenpäin. Tuhoamme 
padon ja annamme elämän taas virrata. Tunnemme itsemme 
vapaiksi ja kaikki on mahdollista. Mutta vain vähän aikaa. 

Jos oivallamme, ettei vastustaminen ratkaise mitään ja että 
se ainoastaan viivyttää väistämätöntä, voimme siirtyä eteen- 
päin. Hyväksymällä ehdottomasti ja ilman odotuksia elä- 
män kieltämättömän virtauksen, voimme päästää itsemme 
vapaiksi. Meidän ei tarvitse vastustaa. Voimme vain päästää 
irti ja ottaa jokaisen hetken sellaisena kuin se tulee - ilman 
mitään odotuksia tai varaumia. Kun ei ole mitään odotuksia, 
ei ole myöskään mitään mistä pettyä. Ei yllätyksiä. Ei syytä 
stressata. Ei kireyttä tai epämukavuutta. Ainoastaan todellista 
elämistä rikkaassa, täysin uusien hetkien ja mahdollisuuksien 
monimuotoisuudessa. 

Aikamatka 

On hassua että haluamme matkustaa ajassa. Itsekkäiden tar- 
koitusperien lisäksi, mitä muuta tarkoitusta aikamatkustus 
palvelee? Itse asiassa olemme jatkuvasti aikamatkustajia. Vai 
sanoisinko kanavasurffareita? 

Uppoudumme pohtimaan menneitä tai kasaamaan tulevai- 
suuden unelmia. Nämä kaksi aktiviteettia kuluttavat suurim- 
man osan ajastamme. Varsinainen nykyisyys, jota juuri nyt 
koemme, on jotain mistä emme välitä. On paljon mukavampaa 
ja turvallisempaa seilata muistoissamme, joiden kaikki loppu- 
tulokset ovat jo tiedossa. Voimme rypeä loputtomissa mitä- 
jos skenaarioissa. Tulevaisuus on vielä parempaa. Meille sitä 
ei ole vielä tapahtunut, joten voimme muovata sen haluamak- 
semme. No, ainakin melkein. Ainoa rajoitus on, ettemme voi 
kuvitella jotain, mistä meillä ei ole mitään tietoa. Esimerkiksi 
keskiajalla ihmiset eivät uneksineet autoista tai maailman ym- 
päri lentämisestä lentokoneilla. Näin siis unelmoiminenkin 
on melko tylsää. Kaikki lopputulokset ovat tavalla tai toisella 
ennalta arvattavia kuin Lego-palikat, jotka voidaan järjestää 
vain tietyillä tavoilla niiden muotoihin perustuen. 

Kanavasurffauksemme tapahtuu nykyisessä elävässä het- 
kessä. Harvoin pysymme kanavalla. Hyppäämme mieluum- 
min sisään ja ulos useaan kertaan sekunnissa. Tämä tapahtuu 
joko vaihtamalla unelma- tai historiakanavalle. Tosi-TV on 
jotain, jonka haluamme kuluttaa nauhoitettuna versiona, ot- 
taaksemme varman päälle. 

Silti kaikki toiminta tapahtuu todellisuustilassa. Emme voi 
muuttaa historiaamme, emmekä ennustaa tulevaa. Joudumme 
tekemään kaiken juuri nyt. Paradoksaalisesti ainoa ennakoi- 
maton (ja näin ollen ei-tylsä) hetki on nykyisyys, jota me 

kaikki kaiken aikaa koemme. Ja parasta siinä on sen interak- 
tiivisuus. Voimme ottaa osaa kaikkiin aktiviteetteihin. On us- 
komatonta kuinka moni ei käytä tätä mahdollisuutta hyväk- 
seen. Ihmiset vaihtavat mieluummin vanhoihin klassikoihin 
tai tieteistarinoihin, joiden lopputulokset ovat ennakoitavissa. 
He suosivat pikemminkin jotakin, joka tuoksuu, maistuu ja 
kuulostaa todelliselta elämältä, muttei ole sitä. Keinotekoinen 
elämä vaikuttaa olevan paras ohjelma. 

Ottaen huomioon nykyhetkessä elämisen heikon suosion 
on ihmeellistä, kuinka ihmiset edes ajattelevat aikamatkusta- 
mista. Mitä he silloin tekisivät, jos he eivät pysty nyt elämään? 
Toki tulevaisuuteen siirtyminen on paljon interaktiivisempi 
TV-ohjelma, jos ajatellaan että aina on mahdollista palata ta- 
kaisin lähtöaikaan, kun tapahtumat alkavat tuntua liian va- 
kavilta (vai pitäisikö sanoa todellisilta?). Aikamatkustami- 
nen olisi vain yksi kanavasurffauksen tapa muiden joukossa, 
mutta vain hiukan urheilullisempi versio verrattuna lasilaati- 
kon tuijottamiseen tai päiväunelmointiin sohvalla. 

Joka tapauksessa perustotuus on, että löydämme aina uusia 
tapoja paeta todellisuutta. Mieluummin joko sivuuttaisimme 
luonnolliset kanavat tai käyttäisimme luomiamme viihteel- 
lisiä vaihtoehtoja. Milloin viimeksi todella katsoit jotain te- 
levisioista tai kuuntelit radiota? Useimmiten täytämme epä- 
toivoisesti hiljaiset hetket millä tahansa löytämällämme taus- 
tahälyllä televisiosta, radiosta tai mp3-soittimisesta. Tästä 
huolimatta et voi välttyä elämästä nykyhetkessä, voit ainoas- 
taan uskotella ettet ole paikalla. Se, kuinka hyvin pystymme 
itseämme huijaamaan riippuu siitä kuinka taitavia olemme. 
Tietoisuutemme on aina päällä, ja se on pysyvästi jumiutunut 
todellisuuskanavalle. Eikä useimmat meistä pysty elämään il- 
man jatkuvaa kanavasurffailua. 

Milloin? 

Aika on mahtava paradoksi. Harvoin olemme ajassa. Het- 
kessä oleminen on meille lähes olematonta. Milloin meillä on 
aikaa? 

Ajalla on meille useita merkityksiä. Sen avulla voimme 
paeta nykyhetkestä. Voimme joko vaellella menneisyydes- 
sämme tai uneksia tulevaisuudesta, mutta kaikki nämä aktivi- 
teetit joudumme toteuttamaan nykyisyydessä. Toisinaan aika 
on meille arvokasta. Ja muulloin taas olemme pitkästyneitä 
ja tuskin maltamme odottaa eteenpäin siirtymistä. Miksi aika 
joskus lentää siivillä ja joskus ainoastaan matelee? 

Näyttäisi siltä, että olemme niin kiireisiä pyrkiessämme te- 
kemään jotain tulevaisuudessa tai murehtiessamme mennei- 
syyttä, että meillä ei yksinkertaisesti ole "aikaa" nykyhet- 
kelle. Miksi meidän tulee jatkuvasti tehdä jotain? Emmekö 
voi ainoastaan nauttia hetkestä ja ottaa tulevaisuuden vastaan 
sen tullessa? Kuinka moni meistä pystyy suunnittelemaan tu- 
levaisuuden ja myös toteuttamaan sen niin kuin ajattelemme? 
Onko mitään suurempaa ajan tuhlausta kuin murehtia tai 
uneksia asioita, jotka saattavat tapahtua, mutta jotka kaikkein 
todennäköisimmin eivät koskaan tule toteutumaan suunnitel- 
miemme mukaisesti? 

Enimmäkseen koemme, että meidän olisi parempi olla jos- 
sain muualla kuin olemme. Yhtä lailla tämä koskee myös het- 
kessä olemista. Meidän täytyy aina suorittaa tai saavuttaa jo- 
tain. Ja näihin asioihin tarvitsemme aikaa. Koskaan ei ole riit- 
tävästi aikaa toteuttaa kaikkia asioita joita voimme kuvitella. 
Mutta täytyykö meidän todella käyttää kaikki energiamme 
ollaksemme zombeja, jotka eivät ole nykyhetkessä paljoakaan 
läsnä? 

Ainoastaan harvat ihmiset pystyvät elämään nykyisyy- 
dessä. Heidät on helppo erottaa: he ovat erittäin intensiivi- 
siä ja valppaita. He antavat jakamattoman huomionsa ja hei- 
dän läsnäolonsa on usein hyvin läpitunkevaa. He ovat enem- 
män kuin keskittyneitä, he pelkästään ovat, täysin. Tässä olo- 
tilassa pysyminen jokaisena minuuttina vaatii harjoittelua. Se 
tarkoittaa, ettemme ole kiireisiä murehtimaan menneitä tai 
suunnittelemaan tulevaa. Keskitymme jokaiseen hetkeen niin 
kuin se tulee ja arvostamme sitä kuin se olisi viimeisemme. 
Ja kuinka voitkaan tietää, ettei tämä ole viimeinen päiväsi? 
Käyttäisitkö ajan jollain muulla tavoin kuin miten käytät sitä 
tällä hetkellä? Haasteena on elää joka hetki ikään kuin se olisi 
kaikki mitä meillä on jäljellä. Sillä tavoin ei ole aikaa haaskat- 
tavaksi - ainoastaan koettavaksi ja intensiivisesti elättäväksi. 

Kuolema 

Kielessämme kuolemalla tarkoitetaan elämän vastakohtaa. 
Elossa oleminen tarkoittaa elämistä, luomista, tutkimista ja ko- 
kemista. Kuolema on jotain, missä mikään ei liiku ja kaikki py- 
syy paikallaan, täydellinen jähmettyminen tai täydellinen pysäh- 
dys. Jotain, missä mitään uutta ei kehitetä tai mikään ei muutu. 
Kuolema on yksinkertaisesti tila, jossa mitään ei enää luoda. 

Ollakseen todella elossa pitäisi olla perehtynyt kuolemaan. 
Mitä tarkoittaa olla elämättä? Ei luomista, tutkimista tai ko- 
kemista? Paikallaan pysymistä, pidättäytymistä, tilanteeseen 
jähmettymistä ja vallitsevien olosuhteiden säilyttämistä? Liik- 
keen tai muutoksen vastustamista? 

Kuinka voimme olla varmoja, ettemme ole jo kuolleita? 
Olemmeko todella kokemassa, jatkuvasti luomassa ja tutki- 
massa jotain uutta? Emme ole innokkaita tutkimusmatkaile- 
maan ja rikkomaan rajojamme. Emme ole erityisen innois- 
samme jonkin uuden ja tuntemattoman tapahtumisesta. Mie- 
luummin jättäisimme veneen keikuttelun sikseen ja pysyi- 
simme paikallaan ja ehkä jopa matalana. Muutos on epämiel- 
lyttävää. Suosimme nykyistä tilannetta, oli se sitten kuinka 
hirveä tai tukala tahansa. 

Fyysisessä maailmassa muutos tapahtuu hyvin hitaasti. Ra- 
dikaalit uudistukset kestävät vuosikymmeniä tai sukupolvia, 
viikkojen tai vuosien sijaan. Mielemme pystyy luomaan no- 
peasti skenaarioita ja kuvittelemaan asioita, mutta näkyvien 
toimenpiteiden toteuttamiseen kuluu vuosikymmeniä, el- 
lei vuosisatoja. Raahaamme historiaa mukanamme. Olemme 
konservatiivisia ja muutumme ainoastaan pakon edessä. Luo- 
vuus ei tarkoita asioiden tekemistä vain ulkoisen paineen alla. 
Missä on löytämisen ilo ja vapaus? 

Lyhyesti sanottuna, olemme kuolleita. 

Kuolema ja kuoleminen 

Mitä kuoleminen tarkoittaa? Usein olemme hyvin epämää- 
räisiä ja hiljaisia kuolemasta. Emme halua miettiä sitä. Se on 
tabu. Se tapahtuu ainoastaan jollekin muulle - ei meille. Toi- 
sin sanoen - pelkäämme sitä. Mutta miksi? 

Mitä tarkalleen pelkäämme? Jotakin mistä emme tiedä mi- 
tään? Ehkä. 

Kuoleminen tarkoittaa välitöntä irtaantumista kaikesta jo- 
hon olemme kiinnittyneet ja mitä omaamme. Joudumme luo- 
pumaan kaikesta meille niin tutusta ja "luonnollisesta," kai- 
kesta, mitä olemme pitäneet itsestäänselvyytenä: terveydestä, 
fyysisestä kehosta, ystävistä, perheestä, varallisuudesta, omai- 
suudesta, elämäntavasta, tavoista ja niin edelleen. Tätä on kuo- 
lema. Se on irtautumista. 

Takertumisen ja kiinnittymisen ei tarvitse olla luonteeltaan 
fyysistä. Meillä voi olla pakkomielteitä, haluja, tarpeita ja hi- 
moja. Yhtäkkiä emme pysty tyydyttämään niitä enää fyysi- 
sellä tavalla. Olemme pakotetut tulemaan toimeen ilman niitä. 
Tätä on kuolema. 

Joudumme kuolemaan elääksemme. Mitä tämä tarkoittaa? 
Luulemme olevamme hyvinkin elossa silloin kun meitä ohjaa 
alemmat puolemme kuten halu, himo tai pakkomielle. Näi- 
den tyydyttäminen ja täyttäminen vie paljon aikaamme. Kut- 
summe tätä elämiseksi. Olemme loputtomassa kehässä, jossa 
vanhat tarpeet täyttyvät ja uudet astuvat välittömästi esiin. 
Kuinka vapauttavaa ja onnellista! 

Olla todella elossa merkitsee sitä, että olemme vapaita 
elämään - emme pakkomielteessä tai pakotettuja jatkuvasti 
täyttämään jotakin. Vapaita olemaan. Tämän saavuttamiseksi 
joudumme vapauttamaan itsemme kiintymyksistä ja haluis- 
tamme. Ne ovat vahvoja, emme pysty voittamaan niitä voi- 

makeinoin. Mitä enemmän niitä vastustamme, sitä vahvem- 
miksi ne muuttuvat. Voimme voittaa ne ainoastaan jättämällä 
ne huomiotta, oppimalla elämään ilman niitä, irrottautumalla 
kaikesta - samalla tavalla kuin kuolema lopulta tekee meille 
- mutta tällä kertaa teemme sen vapaaehtoisesti, asteittain. 

On väärinkäsitys luulla irtautumisen tarkoittavan kirjaimel- 
lisesti kuolemista ja elämistä ilman mitään mielenkiintoista tai 
hauskaa. Päinvastoin, kuinka paljon huvia ja vapautta sinulla 
on silloin, kun olet pakkomielteen vallassa? Irrottautuminen 
ei tarkoita elämisestä luopumista vaan ainoastaan luopumista 
kaikista kiinnittymisistä ja takertumisista. Voit edelleen naut- 
tia auringonlaskuista ja maukkaista aterioista, mutta erotuk- 
sena aikaisempaan näillä ei ole enää sinulle mitään hyötyar- 
voa, ne ainoastaan ovat. Ei ole enää tarvetta mihinkään. Ei ole 
minkään puutetta, koska tarve implisiittisesti merkitsee jon- 
kin puutetta. 

Takertuminen ja kiinnittyminen perustuvat tietämättö- 
myyteen. Ainoa luopumisen kohde on väärä ymmärrys. Suu- 
rempi viisaus vapauttaa. Aina. 

Muodot 

Meitä ympäröivä maailma perustuu dualismiin ajassa ja pai- 
kassa. Toisin sanoen elämämme tapahtuu konkreettisten esi- 
neiden ja asioiden keskellä. Tämä materiaalinen toimintapa 
on vallitseva ja heijastuu hyvin tarkasti myös mieleemme. 

Kuitenkin kaikki tärkeät asiat ovat ilman muotoa. Muuta- 
mina mainittakoon ilo, onnellisuus, viisaus, tieto, kauneus ja 
rakkaus. Platon esitteli meille aikanaan muinaisen viisauden 
muodoista ja ideoista. Hän puhui puhtaista ideaalisista käsit- 
teistä, jotka ovat täydellisiä. Esimerkiksi täydellisen hevosen 
käsite on jotakin, joka ei ole koskaan täysin ilmentynyt fyy- 
sisissä hevosissa. Silti meillä on mahdollisuus ymmärtää täy- 
dellisen hevosen käsite (ts. ideaali) havainnoimalla ympäril- 
lämme olevia erilaisia hevosia. 

Kuinka ajattelemme? Luomme mielikuvia. Nämä käsit- 
teelliset ajatusmuodot eivät tule täydellisestä maailmasta vaan 
koostuvat kokemuksistamme. Voimme uudelleenrakentaa jo- 
takin jonka jo tunnemme. Mielemme on tottunut luomaan 
fyysisiä muotoja. Mitä tapahtuu kun pyrimme puristamaan 
muodottoman käsitteen materiaalisen olemassaolon kehik- 
koon? 

Se vastaa valokuvan ottamista, hetken vangitsemista pa- 
perille. Valokuva ei ole koskaan todellisuus. Se ei tuoksu tai 
maistu, sitä ei millään tavoin voi verrata todellisuuteen. Silti 
mielemme toimii näin. Se ottaa jatkuvasti valokuvia elävästä 
elämästä ja pyrkii jäljittelemään muodottomia ja ikuisia, täy- 
dellisiä käsitteitä. Jahtaamme näitä ideaalisia muotoja fyysis- 
ten esineiden ja asioiden kautta ikään kuin ne olisivat muodot- 
tomia käsitteitä. Mielemme muuntaa täydelliset käsitteet fyy- 
sisiksi objekteiksi ja tekee parhaansa luodakseen meille har- 

hakuvan todellisuudesta. Ja huijaus menee meihin täydestä. 
Mutta joka kerta kun olemme kuluttaneet loppuun nämä 
mielen luomukset, tyytymättömyys palaa. Huomaamme, et- 
tei niissä ollutkaan koko totuus. Kaipaamme todellisuutta. 
Aloitamme taas alusta. 

Ongelma voidaan ratkaista samalla tavoin kuin Platonin 
kuuluisa luolavertaus. Täytyy oivaltaa todellisuus ja vapau- 
tua kahleista. Meidän täytyy vapauttaa itsemme mielestä ja 
sen luomuksista. Niin kauan kuin jatkamme muotojen aset- 
tamista sellaisiin, joilla ei voi olla muotoa, elämme epätäydel- 
lisessä maailmassa, joka saa meidät kaipaamaan alkuperäisiä 
käsitteitä. 

Muodotonta ei voi vangita aikaan ja paikkaan. Se täytyy 
kokea välittömästi, uudelleen ja uudelleen. Se ei taivu fyysi- 
seen olemassaoloon. Se on todellisuus, aina ja juuri nyt. 

Sopimaton kaatopaikka 

Olemme osallisina jätebisneksessä. Tuotteet ja lopputulok- 
set ovat omaa luomustamme ja seuraamukset ovat nähtävissä 
ympäri maailmaa. Suurin osa kaikesta jätteestä on mieles- 
sämme. Kyseessä oleva kaatopaikka ei ole fyysinen sen alku- 
peräisessä muodossa, mutta sen johdannaiset kuitenkin saat- 
tavat olla. Tätä valtavaa kaatopaikkaa kutsutaan mieleksi. Se 
on kaiken jätteen luoja ja alkukoti. Yksinkertaisesti sen ainoa 
tarkoitus ja olemassaolo perustuu tähän. Kuinka tämä saas- 
tuttaja toimii? 

Elämme ainoastaan hetkessä, nykyisyydessä. Mikään muu 
ei ole meille saatavilla. Siitä huolimatta voimme tehdä erinäi- 
siä asioita nykyisyydellä, vaikka kaikki kuitenkin aina tapah- 
tuu hetkessä. Esimerkiksi voimme käydä läpi muistojamme ja 
kaikkea aikaisemmin tapahtunutta. Voimme myös ennakoida 
tulevaisuutta ja ihmetellä tai murehtia seuraavia hetkiä. Nämä 
kaikki tapahtuvat nykyisyydessä. Osanamme on ainoastaan 
päättää, kuinka käytämme jokaisen hetken. Voimme joko 
keskittyä nykyisyyteen tai suosia pakoa todellisuudesta, pa- 
koa menneisyyteen tai mielemme luomaan ennakoituun tule- 
vaisuuteen. 

Mitään kaatopaikkaa ei olisi, jos eläisimme aina hetkessä. 
Ottaisimme elämän vastaan sellaisena kuin se tulee ja teki- 
simme välttämättömät päätökset niitä vaadittaessa. Hyvin yk- 
sinkertaista, ilman huolia. Asiat vain tapahtuisivat. Elämä kä- 
sittäisi vain tapahtumat, jotka meille ilmaantuvat, jotkut hyviä 
ja jotkut vähemmän toivottuja. Yhtä kaikki, voimme vastaan- 
ottaa ne vain niiden saapuessa. 

Yllä oleva ei valitettavasti ole se tapa jolla elämme. Kat- 
somme, että on parempi hallita. Sen vuoksi meidän täytyy tie- 

tää, mitä tapahtuu seuraavaksi. Muutoin meillä ei olisi tätä 
kontrollin harhakuvitelmaa. Kuinka paljon voit kontrolloida 
nykyhetkeä, jos et pysty ennustamaan tulevia tapahtumia? 
Tämä on juuri se paradoksi. Käytännössä emme pysty hallit- 
semaan elämäämme, mutta uskomme pystyvämme. Elämän- 
tapamme perustuu mielemme tuottamaan harhaan. Ja seu- 
rauksena on valtava tunkio, jota raahaamme perässämme. 

Mielemme tietää ainoastaan mitä tiedämme. Se rajoittuu 
omiin rajoihinsa eikä se ole meihin nähden objektiivinen. Se 
ei pysty elämään ilman meitä. Me luomme mielemme. Näin 
ollen se myös luo meille tulevaisuutemme, ajan harhan het- 
kessä. Mieli toimii hyvin yksinkertaisesti. Se rakentaa tule- 
vaisuuden henkilökohtaisista kokemuksistamme ja tiedois- 
tamme. Toisin sanoen se ekstrapoloi menneisyyden ja nykyi- 
sen hetken tulevaisuuteen pohjaamalla aikaisempaan tietoon. 
Se on hyvin looginen ja mukava; se on myös hyvin todellinen 
ja meille hyväksyttävä. Lopulta se on meille hyvin tuttu tule- 
vaisuus. Olemme sen itse luoneet ja voimme ymmärtää sitä. 
Se on helppo hyväksyä ja siihen on helppo ihastua. Kuinka 
emme pitäisikään omista luomuksistamme? 

Mielemme tarjoaa meille tulevaisuuden illuusioita, joita pi- 
dämme itsestään selvinä ja tosina. Nämä tilannekuvat muo- 
dostavat meissä erilaisia mielialoja, tunteita ja tuntemuksia. 
Mieli yleensä heijastaa joko hyviä tai huonoja lopputuloksia. 
Ensimmäisistä uneksimme ja jälkimmäisiä pelkäämme tai mu- 
rehdimme. Nämä lopputulokset aikaansaavat uusia tunteita. 
Tilanne- ja mielikuvat alkavat elää omaa elämäänsä. Ne pysty- 
vät myös luomaan uusia lopputuloksia ja tuntemuksia. Usein 
seurauksena on, että takerrumme näihin esiin nouseviin illuu- 
sioihin ja tuntemuksiin. Unohdamme todellisen reitin heijas- 
tettuihin tulevaisuuden hetkiin ja näemme ainoastaan illuu- 
sion tulevaisuudesta. Siitä on tullut meille totta. Olemme var- 
moja, että se tulee tapahtumaan, epäilyksettä. Sen täytyy ta- 
pahtua; kuinka kauheaa, tai kuinka mahtavaa. 

Juuri tällöin tuotamme jätettä. Kun näemme kauniin lop- 
putuloksen, takerrumme siihen. Se on jotakin, jota ehdot- 
tomasti haluamme tai tarvitsemme. Kyllä, ei epäilystäkään. 
Kiiruhdamme suuntaamaan toimintamme tätä lopputulosta 
kohti. Tällä hetkellä emme ole vielä siellä, mutta se on meille 
mahdollista, koska se vaikuttaa meille todelliselta mielemme 
ansiosta. Nyt meillä on kaksi erilaista kohtaa verrattavana: 
nykyhetki ja heijastettu tulevaisuuden lopputulos. Meissä 
on noussut voimakas halu. Nyt tiedämme mitä haluamme. 
Tämä voi ilmetä moninaisin muodoin: ahneus, viha, tur- 
hautuneisuus, kateus, itseoikeutus ja niin edelleen, riippuen 
projektiostamme ja nykyhetken ja kuvitellun tulevaisuuden 
välimatkasta. Tästä pisteestä eteenpäin elämme hetkessä ai- 
noastaan tavalla, joka pyrkii kuvittelemaamme lopputulosta 
kohden. Hyväksymme mielemme projisoiman tulevaisuu- 
den. Teemme kompromisseja periaatteistamme ja käyttäyty- 
misestämme, jotta voisimme varmistaa, että tulevaisuus tu- 
lee tapahtumaan niin kuin olemme halunneet sen tapahtu- 
van. 

Vieläkö muistat kuinka tämä kaikki alkoi? Mielemme ra- 
kensi meille erään tulevaisuuden, joka perustui nykyhetken 
tietämykseemme ja kokemuksiimme. Sillä ei ollut mitään tar- 
jottavana meille suunnasta tai ennusteista kuinka oikea todel- 
lisuus tulee ilmenemään. Tästä huolimatta uskoimme sen tar- 
joamia kauniita tai hirvittäviä skenaarioita. Nyt elämme ikään 
kuin nämä illuusiot olisivat yhtä varma asia kuin menneet 
muistomme. Sopimaton kaatopaikka koostuu kaikista mie- 
lemme luomuksista, joita nyt haluamme. Nämä luovat komp- 
romisseja ja korruptoivat käytöstämme ja toimintaamme ny- 
kyhetkessä. Mielemme tarjosi meille tämän upean tulevaisuu- 
den kuvan ja kattoi meille pöydän valmiiksi hyvillä perusteilla 
ja oikeutuksilla sen toteutumiseksi. 

Emme enää havainnoi maailmaa niin kuin se ilmenee. Ha- 
vainnoimme ja näemme maailman ainoastaan mielen luomien 

linssien läpi. Odotamme projektiotamme tapahtuvaksi. Pet- 
tymykset ja katumus ilmaantuvat, kun ymmärrämme että 
tulevaisuus tapahtui jollain muulla tavalla kuin odotimme. 
Emme hallitse elämää. Saatoimme jopa uhrata joitakin nöyriä 
ja jaloja periaatteitamme, kun yritimme pakottaa kuvitellun 
todellisuuden tapahtuvaksi. 

Mielemme ansiosta sopimaton kaatopaikka kasvaa ja muis- 
tuttaa meitä olemassaolostaan. Se kerää muistoja ja rakentelee 
uusia tulevaisuuden kuvia. Lisää roskia kaatuu sisään, kunnes 
otamme kiinni itse roskaajan, pyrimme siitä eroon ja jätämme 
sen täysin huomiotta. Luovumme omasta mielestämme ja 
alamme elää hetkessä, ilman mieltä. Huomioimme elämän sen 
ilmetessä ja perustamme toimintamme todellisuuteen sen il- 
maantuessa - kuinka virkistävä ja puhdas olemassaolo! 

Mielettömyys 

"Puhuessasi voit ainoastaan sanoa jotain tietämääsi; kuunnel- 
lessasi opit mitä joku muu tietää." -Tuntematon. 

Tämä sitaatti pätee myös mieleen. Yleensä olemme kiirei- 
siä ajattelemaan tai prosessoimaan jotakin. Mielemme on kuin 
rautatieasema, kaiken aikaa ajatuksia tulossa tai menossa. 
Mutta ajatukset eivät voi pysähtyä. Ne ainoastaan tulevat ja 
menevät. Jos olemme pakattuina täyteen olemassa olevia kon- 
septeja ja käsityksiä, kuinka voimme odottaa saavamme uusia 
ideoita ja virkistäviä kokemuksia? 

Mielettömyys , olla vailla mieltä, on tila jossa mielemme on 
hiljaa. Se ei ole passiivinen tila, päinvastoin. Se on tila, jossa 
olemme aktiivisia ja vastaanottavaisia jollekin uudelle. Mielet- 
tömyys tarkoittaa mielen tyhjentämistä vanhoista ajatuksista 
ja konsepteista ja tilan tekemistä jollekin tuntemattomalle ja 
uudelle. Se on hiljainen vieras, joka välttelee brutaalia toimin- 
taa. Se väistyy karkeampien muotojen edessä. Sen vuoksi sitä 
ei voi käskeä saapumaan. Se tulee paikalle, kun se katsoo so- 
pivaksi ilmaantua. Mielettömyys on dynaaminen tila, joka ta- 
pahtuu nykyisyydessä. Sitä ei voi tallentaa ja jäljentää myö- 
hempää käyttöä varten. Sitä ei voi säilöä. Meidän täytyy tulla 
sitä vastaan, valmistaa itsemme sille. 

Suunnittelu 



Milloin olemme positiivisesti yllättyneitä? Silloin kun tapah- 
tuu jotain tavallisuudesta poikkeavaa ja odottamatonta, sel- 
laista jota emme ole ajatelleet - jotain meille uutta ja erilaista. 
Tämä tapahtuu (aikaisemman) kokemuksemme ja tietämyk- 
semme ulkopuolelta. Se tekee meidät iloiseksi ja onnelliseksi. 
Olisimme mielellämme spontaanimpia, mutta se on niin vai- 
keaa ja vaativaa. Miksi? 

Pidämme asioiden suunnittelusta. On hienoa ajatella etu- 
käteen ja kuvitella yksityiskohdat ja tilanteet jotka haluamme 
saavuttaa tai kokea. Suunnittelu on meille luonnollista. Suu- 
rin osa siitä tapahtuu puhtaasti käytännöllisistä syistä ja jo- 
kapäiväisen elämän tarpeisiin. Meidän täytyy aikatauluttaa ja 
järjestää elämämme niin, että voimme huolehtia velvoitteis- 
tamme ja tehtävistämme. Huolestuminen on erityinen suun- 
nittelun muoto; se keskittyy negatiivisiin asioihin ja niiden 
mahdollisiin ilmaantumisiin. Itse asiassa emme "suunnittele" 
tilanteita, vaan pelkäämme ja spekuloimme kaikilla mahdol- 
lisilla lopputuloksilla ja asioilla, jotka saattavat tapahtua. Po- 
sitiivinen suunnittelun muoto on haaveilua. Haaveilemme 
mahtavista asioista, jotka haluaisimme saavuttaa, hetkistä ja 
kokemuksista joiden ajattelemme tekevän meidät onnellisiksi. 
Lopulta tämä kaikki on vain mielen peliä. Osa siitä on käy- 
tännöllistä ja tarpeellista, mutta merkittävä määrä ainoastaan 
täydellistä ajan ja voimien tuhlausta. Se saattaa todellisuu- 
dessa estää meitä kokemasta enemmän ja hienompia asioita 
kuin olemme koskaan kykeneviä haaveilemaan (tai suunnit- 
telemaan). 

Suunnitelmamme perustuvat kokemuksiimme ja tietämyk- 
seemme. Ne heijastavat tulevaisuuden sellaisena kuin voimme 

sen kuvitella. Tämä tekee tulevaisuuden ennustettavaksi ja 
"tavalliseksi." Pystymme kuvittelemaan ja haaveilemaan siitä, 
elämään sen etukäteen mielessämme. Siihen ei voi sisältyä mi- 
tään, mistä meillä ei ole käsitystä. Päivänselvästi sillä ei ole 
mitään tekemistä todellisuuden kanssa. Meillä ei ole mitään 
mahdollisuuksia suunnitella tulevaisuutta. Silti suunnittele- 
minen tekee usein elämästämme "tylsää." Se saa jokaisen päi- 
vän tuntumaan samalta ja toistamaan samoja kaavoja yhä uu- 
delleen. Yksikään päivä ei eroa toisesta, mitään uutta ei ta- 
pahdu. Kuulostaako tutulta? 

Suunnitellessamme valmistaudumme elämään suunnitel- 
mamme mukaisesti, jolloin emme ole avoimia hetkelle tai mil- 
lekään uudelle. Elämme valmiiksi ajatellun suunnitelman mu- 
kaisesti, pelkästään suorittaen ja toteuttaen sitä. Kuin robo- 
tit, jotka "ajattelevat" mitä tapahtuu seuraavaksi ja seuraavat 
esiohjelmoitua suunnitelmaa, me emme elä hetkessä. Tämä te- 
kee elämästä tylsän ja ennustettavan. Laitamme itsemme us- 
komaan suunnitelmaamme. Tämän jälkeen näemme ja kuu- 
lemme mitä haluamme kuulla ja nähdä. Oman käsikirjoituk- 
sen pohjalta luomme pattitilanteen. Kuinka voimme kokea 
jotain uutta, jos elämämme aina pohjautuu aikaisempaan tie- 
tämykseemme? 

Toisinaan törmäämme mielenkiintoiseen henkilöön tai 
teemme jotain hullua. Näinä hetkinä elämme nykyisyydessä. 
Emme suunnittele vaan koemme ja annamme elämän viedä 
meitä eteenpäin. Joka päivä elämä tarjoaa meille monia suuria 
yllätyksiä ja mahdollisuuksia, mutta meidän täytyy olla he- 
reillä ja valmiina huomaamaan ne. Olemme usein vain liian 
kiireisiä tai varattuja. Meidän täytyy suorittaa päivän toimet, 
jotka olemme suunnitelleet ja odottaneet täyttävämme. Mutta 
suunnittelematta jättäminen on liian pelottavaa. Se kertoisi 
meille epäsuorasti, ettemme ehkä hallitse elämää. Sitä emme 
halua kokea. Mieluummin suunnittelemme ja tiedämme mitä 
odottaa. Se on paljon turvallisempaa siitäkin huolimatta, että 

mielemme usein saa aikaan kurjuutta ja surua, koska olemme 
liian peloissamme ollaksemme avoimia jollekin uudelle. Pel- 
käämme niin paljon tuntematonta, jotain mitä emme voi 
suunnitella tai tietää etukäteen. 

Tämä on se suuri askel jonka joudumme ottamaan. Pääs- 
tyämme kynnyksen yli, huomaamme että kaikki huolestu- 
minen oli täysin turhaa. Elämästä tulee paljon mielenkiintoi- 
sempaa ja jännittävämpää, kun olemme avoimia uusille mah- 
dollisuuksille. Suunnitelmat ovat turhia, koska yleensä elämä 
tuo tullessaan muuta kuin olemme kuvitelleet. Vapaus ja ny- 
kyisyydessä eläminen antavat meille valtavan määrän energiaa 
kokea ja havainnoida, koska emme ole sidottuina tulevaisuu- 
den suunnitteluun. Todellisuus on meitä parempi suunnitte- 
lija; vain se pystyy antamaan meille miellyttäviä yllätyksiä. 
Itse emme pysty suunnittelemaan omaa iloa ja onnellisuutta 
- ja vielä vähemmän olemme kykeneviä yllättämään itsemme 
suunnittelemalla! Suunnittele vähemmän ja koe enemmän. 
Olisiko se hyvä suunnitelma? 



68 



OTTEITA TODELLISUUDESTA 



Ennalta päätetty elämä 

Haluamme hallita. Ennalta-arvaamattomuus on meille epä- 
mieluisaa. Haluaisimme elää arvattavasti ja tavanomaisesti, il- 
man yllätyksiä. Tämä on perimmäinen oletus käyttäytymi- 
sessämme. 

Arvattava, hallittava elämä on kuitenkin oletuksena ristirii- 
tainen. Vihaamme muuttumista, mutta toisaalta kaipaamme 
jännitystä ja sykähdyttäviä kokemuksia. Haluamme tulla po- 
sitiivisesti yllätetyksi ja kokea uutta ja tuntematonta. Tavan- 
omainen elämä on rutiinia josta emme myöskään pidä. Ha- 
luaisimme saada jotain jännitystä elämäämme, mutta mei- 
dän täytyy pystyä päättämään milloin ja miten se tapahtuu 
- uutta, mutta ei mitään liian erikoista. 

Kuulostaako melko monimutkaiselta? Ei, asia on juuri 
päinvastoin. Olemme pelkästään tylsistyneitä ja pelkäämme 
kuollaksemme. Haluamme roikkua maailmankatsomukses- 
samme ja samalla tulla viihdytetyksi silloin, kun olemme saa- 
neet tarpeeksi kaikesta samanlaisuudesta. Toisin sanoen halu- 
amme elää omassa hyvin ajatellussa maailmassamme kaikkine 
pienine yksityiskohtineen ja riippuvuuksineen, jotka olemme 
itse määrittäneet ja ennalta päättäneet. 

Silloin tällöin kyllästymme ennalta päätettyyn maailman- 
kuvaamme ja haluamme kurkistaa todellisuuteen. Mutta 
emme halua nähdä liian paljon. Se saattaa tuhota turval- 
lisuudentunteemme ja ihmemaan, jonka olemme mieles- 
sämme luoneet. Olemme peloissamme ja poissa tasapai- 
nosta silloin, kun emme pysty selittämään ja ymmärtämään 
jotakin uutta tai outoa. Tämä pitää paikkansa erityisesti ne- 
gatiivisten asioiden suhteen - positiiviset asiat ovat aina ter- 
vetulleita. 

Olemme aikamoisia eläjiä. Haluamme elää omissa hiekka- 
laatikoissamme ilman mitään häiriöitä. Jokainen on kukku- 
lansa kuningas niin kauan kuin hänen ei tarvitse astua alas 
paikaltaan kukkulalla ja kohdata todellista maailmaa, suurta 
tuntematonta, kaikkien näytelmien estradia. 

Kysymyksiä itsetutkiskeluun 

Mihin tunteemme ja ajatuksemme syntyvät, ilmenevät ja ka- 
toavat? Täytyy olla jotakin, joka ei ole liikkeessä, jotta näistä 
tiloista voi tulla tietoiseksi. 

Koemme ajan (ts. menneisyyden, nykyisyyden ja tulevai- 
suuden), mutta kuinka on mahdollista että tulemme siitä tie- 
toiseksi, jos olemme osa sitä? 

Missä on jatkuva itsetietoisuus joka on aina läsnä? 

Kuinka on mahdollista toteuttaa itsetutkiskelua itseemme? 
Tämähän tarkoittaa, että havainnoija havainnoi itseään, silmä 
yrittää nähdä itsensä. 

Miksi voimme muuttua, mutta tietoisuus itsestämme py- 
syy? 

Rakennamme maailmamme viidestä aistista. Minkälainen 
se on useammilla aisteilla? 

Merkityksellisyys ja itse 



Kenet tapasit tänään? Mitä näit? Yleensä vastaamme näihin 
kysymyksiin mainitsemalla päivän tärkeimmät tapahtumat. 

Kävellessämme ulkona tapaamme paljon ihmisiä, mutta 
vain harvat muistamme jälkikäteen. Sama koskee kaikkia yk- 
sityiskohtia ja asioita reitillämme. Miksemme rekisteröi suu- 
rinta osaa tapahtumista ja asioista? Miksi "näemme" ainoas- 
taan murto-osan kokonaiskuvasta? 

On kiehtovaa oivaltaa, että reagoidessamme olemme jo il- 
maisseet jotain. Jos ei olisi minkäänlaista itseä, se tarkoittaisi 
että kaikki tapahtumat olisivat yhdentekeviä. Ei olisi hyviä tai 
huonoja tilanteita, kaikki olisivat samanlaisia. Mutta jokainen 
vaikuttuu eri tavalla samoista tapahtumista (ts. impulsseista, 
teoista, tilanteista jne.). Niillä on merkitystä itsellemme, ja ai- 
noastaan itsellemme. Objektiivisesti katsottuna millään ei ole 
mitään erityistä merkitystä. Kaikki vain on, kuten lintu tai 
kivi. Ilman ilmaisua, pelkästään olemalla. 

Reaktiot tai tunteet osoittavat, että on olemassa jokin itse 
-joku joka asettaa suhteellisia arvoja saamilleen impulsseille. 
Ainakin minulle tämä oivallus selvensi suhdetta itseen. Esi- 
merkiksi kun joku katsoo sinuun ja aikoo lähestyä, hän on 
määrittänyt sinulle jonkin merkityksen, joka ilmenee hänen 
teoissaan. Täysin päinvastainen tapahtuu, kun jäät täysin 
huomiotta tai et kiinnitä toiseen mitään huomiota. He eivät 
joko ole sinulle olemassa tai eivät merkitse sinulle mitään. 

Entäpä ne ihmiset, jotka rekisteröivät suurimman osat kai- 
kista heidän ympärillään olevista tapahtumista ja yksityiskoh- 
dista, mutta eivät määritä niille mitään erityistä merkitystä. 
(Älä sekoita näitä henkilöitä aikaisemmin mainittuihin, jotka 
eivät "näe" suurinta osaa heitä ympäröivästä maailmasta.) 

Tämä on itsetön (tai epäitsekkyyden) tila. He huomioivat ja 
ovat tietoisia ympäristöstään, mutta se ei resonoi mitenkään 
persoonaa. Tämä on olemassaoloa puhtaimmillaan. Tässä ti- 
lassa tapahtuneet yksityiskohdat ja tapahtumat on mahdol- 
lista palauttaa mieleen myöhemmin. Näin ollen se ei ole pas- 
siivinen tila niin kuin "sokean" tapauksessa, jossa henkilö ei 
huomioi tai näe asioita ympärillään. Tämä voidaan vahvistaa 
pyytämällä henkilöä palauttamaan tilanne mieleensä. 

Olemme siis itsekkäitä niin kauan kuin meillä on merki- 
tyksellisiä asioita elämässämme. Kun henkilö on itsetön, ei 
ole mitään mihin reagoida tai puuttua. Ja ilman toimintaa ei 
synny myöskään reagointia. Tällöin olemassaolomme on erit- 
täin rikasta ja välitöntä, ja paljon merkityksellisempää kuin 
koskaan aikaisemmin. 

Hiljaisuus 

Saamme kokea enää harvoin sattumalta hiljaisuutta. Mp3- 
soittimet, televisiot, liikenne ja kodinkoneet pitävät meille 
seuraa. Päivässä ei ole yhtään hetkeä jolloin kokisimme hil- 
jaisuuden ilman aktiivista vaivannäköä. Tarvitsemme sähkö- 
katkoksen päästäksemme lähelle hiljaisuutta. Miltä hiljaisuus 
kuulostaa? 

Täytämme elämämme toiminnalla. Liike on tärkeää, pää- 
määrä ja tarkoitus ovat toissijaisia. Näin on myös hiljaisuu- 
den kanssa. Pidämme sitä jonain luonnottomana. Pelkäämme 
hiljaisuutta, tyhjyyttä. Se tuntuu siltä että jotain puuttuu tai 
jokin ei ole kohdallaan. 

Mitä tapahtuu kun olemme täysin hiljaa? Tarkoitan hil- 
jaisuudella sisäistä hiljaisuutta. Mielemme pysyy paikallaan. 
Toki auttaa, jos ei ole myöskään mitään ulkoista meteliä. 
Mutta keskittyessämme ulkoiset äänet jäävät taustalle. Hiljai- 
suus on mahdollisuus, tilaisuus kokea jotain uutta. Voimme 
kuulla hiljaisuuden äänen. Kaiken liikkeen ja metelin poista- 
minen asettaa mielen vapaaksi jonkin muun ilmenemiselle. 

Hiljaisuus voi opettaa meitä ja antaa meidän kokea jotain 
uutta. Kokiessamme sen syvemmin, oivallamme ettei tyhjyys 
ja hiljaisuus ole täysin vailla mitään. Itse asiassa ne ovat jo- 
tain täysin päinvastaista. Mutta meidän täytyy olla avoimia ja 
nöyriä kokeaksemme hiljaisuuden äänen. 

Milloin olemme? 

Koska kaikki tämä kärsimys loppuu? 
Kun vain olemme. 

Kaikki tämä saavuttaminen ja tekeminen, eikö se koskaan 
riitä? 

Kun vain olemme. 

Yritän löytää onnellisuutta ja iloa elämässä - kuinka voin 
onnistua? 

Kun vain olet. 

Kuinka iloita joka hetkestä? 
Kun vain olet. 

Onko mitään tapaa auttaa muita ihmisiä tässä hullussa 
maailmassa? 
Kun vain olet. 

Mikä on tekemisen ja suorittamisen vastakohta? 
Kun vain olet. 

Kuinka saavuttaa puhdas olemassaolo? 
Kun olemme valmiit - me jo olemme. 

Keskittyminen 



Elämämme on hektistä. Mielemme on sitäkin enemmän vä- 
symättömässä liikkeessä. Sisäinen tilamme on useimmiten ul- 
kopuolistenkin havaittavissa. Kun olemme hermostuneita tai 
meillä on vaikeuksia pysyä tyynenä, tilamme heijastuu käyt- 
täytymiseemme. Liikumme ympäriinsä, muutamme asen- 
toa, katseemme sahaa edestakaisin, suoritamme tyypillisiä 
eleitämme tai muulla tavoin pidämme itseämme liikkeessä. 
Kaikki nämä heijastavat ainoastaan sisäistä loputonta liikku- 
jaa, mieltämme. Toisin sanoen meillä on hyvin lyhyt keskitty- 
miskyky. Tämän takia ajatteleminen on myös kovin vaikeaa. 
Se edellyttää tiettyyn aspektiin keskittymistä ja mielen pitä- 
mistä asiaan kiinnittyneenä prosessoinnin ajan. 

Keskittymistä pystyy opettelemaan. Mieltä on mahdollista 
harjoittaa pysymään paremmin hallinnassamme ja tahtomme 
alaisena. Parempi keskittyminen mahdollistaa paremman suo- 
riutumiskyvyn päivittäisestä elämästä. Se auttaa meitä oppi- 
maan nopeammin ja paremmin. Pystymme havainnoimaan, 
analysoimaan ja hahmottamaan selkeämmin. Kyky keskittyä 
yhteen asiaan keralla merkitsee pyrkimyksen suuntaamista 
juuri läpikäytävään asiaan ja kaiken kapasiteetin omistamista 
kyseiselle tehtävälle. Kirjan lukeminen tai luennon kuunte- 
leminen on helpompaa, jos meitä ei häiritse muut ajatukset 
tai ympäröivät ärsykkeet. Häirittyä mieltä voi verrata heh- 
kulamppuun. Se säteilee kaikkiin suuntiin, ja sen takia kadot- 
taa valaistustehoaan fokuksen puutteen vuoksi. Keskittynyt 
mieli on kuin lasersäde - hyvin tarkka ja tehokas. 

Selkeät ja tarkat ajatukset vaativat keskittynyttä mieltä. 
Hyvä puhe ja artikulaatio perustuvat keskittyneeseen pon- 
nisteluun ja hyvin valmisteltuihin käsitteisiin. Keskittyminen 

auttaa kommunikaatiossa ja ymmärretyksi tulemisessa. Mutta 
kuinka keskittyneen tilan pystyy saavuttamaan? 

Tarvitsemme harjoitusta. Ja vielä enemmän kärsivällisyyttä. 
Mestariksi ei tulla päivässä tai kahdessa. Mielemme vaatii jat- 
kuvaa harjoitusta ja koulutusta. Tätä voidaan toteuttaa mo- 
nilla tavoin, mutta hyvä puoli on, että lähes mitä tahansa 
teemmekin, se on mahdollista muuttaa keskittymisharjoituk- 
seksi. Helpointa on aloittaa lopettamalla usean asian samaan 
aikaan tekeminen. Laita radio kiinni, jos kirjoitat tai luet säh- 
köposteja. Tai kuuntele radiota, mutta älä tee mitään muuta. 
Suorita vain yhtä asiaa kerrallaan. 

Muistin harjoittaminen on yhtä tärkeää kuin keskittymis- 
kyvyn parantaminen. Keskittyminen ja mieli ovat kytköksissä 
toisiinsa. Lopeta kauppalistojen teko ja käytä muistiasi. Kun 
huomaat mielesi vaeltavan pois aiheesta jota ajattelit, yritä jäl- 
jittää takaperin reitti löytääksesi kuinka tulit harhautuneeksi 
aiheesta. Tiedosta joka hetki mitä olet tekemässä. Jos kävelet 
tai ajat, keskity siihen. Pikku hiljaa tulet paremmaksi ja kes- 
ki ttyneemmäksi ilman ylimääräistä ponnistelua. Hajottamalla 
keskittymisemme teemme monia asioita huonosti. Huippuar- 
tistit ja -urheilijat tarvitsevat täydellistä keskittymistä menes- 
tyäkseen - ja he harjoittelevat paljon. Miksei meidän pitäisi? 

Riippumattomuus 



Tunteemme saavat meistä usein vallan. Kutsumme tätä ole- 
misen tilaa tunteellisuudeksi tai toisinaan jopa epäjohdonmu- 
kaisuudeksi. Käytännössä tarkoitamme tilaa, jossa olemme 
alttiita toimimaan normaalista poikkeavalla tavalla (ts. ka- 
dumme käyttäytymistämme myöhemmin), tilaa jossa mene- 
timme hallinnan itsestämme - emme olleet "itsemme" sen ta- 
vallisessa merkityksessä. 

Riippumattomuus on olemisen tila, jossa kaikkea havain- 
noidaan kauempaa. Tämä tarkoittaa, etteivät tunteet saa yli- 
otetta ja ettei kontrollin menettäminen ole mahdollista (esim. 
suuttuminen). Riippumattomuus ei tarkoita passiivisuutta tai 
osattomuutta, päinvastoin. Se tarkoittaa kykyä olla tarkkaa- 
vainen ja aktiivinen jokaisessa hetkessä. Nämä mahdollistavat 
tarkemman havainnoinnin ja käytöksen elämässä. 

Riippumattomuus ei ole sidottu tilanteisiin. Ei ole väliä 
koemmeko iloisia ja onnellisia hetkiä tai surullisia ja epämiel- 
lyttäviä yllätyksiä. Pieni etäisyys kaikista asioista mahdollis- 
taa laajemman ymmärryksen asioihin ja tilanteisiin. Henkilö- 
kohtainen ego ja omat intressit eivät pääse väliin - niitä op- 
pii tunnistamaan ja ajan kanssa henkilökohtaisista itsekkäistä 
motiiveista pääsee eroon. Ei enää suuria mielialojen vaihteluja 
negatiiviseen tai positiiviseen. Voimme kokea elämän puh- 
taasti sellaisena kuin se ilmenee ilman odotuksiemme väliin- 
tuloa. Raikas tapa elää. 

Elämä ja meditaatio 

Elämä on ikuista harmonista hengittämistä, sisään ja ulos. Ku- 
ten hengityksessä, elämässä on kolme vaihetta: sisään (hengi- 
tys), tasapaino (tauot) ja ulos (hengitys). 

Elämä on oskillaatiota erinäisissä energiatiloissa. Korkeam- 
mat tilat sisältävät enemmän älykkyyttä ja mahdollisuuksia 
kuin matalammat tilat. Elämä on ikuista oskillaatiotasojen 
muodonmuutoksien riemua. Näihin aikaisemmin mainittui- 
hin kolmeen tasoon sisältyy sisäinen harmonia. Yksinkertai- 
sesti lisää negatiivinen ja positiivinen yhteen ja nämä kaksi 
muodostavat tasapainon, harmonian joka voidaan sulauttaa 
ykseyteen tai jakaa uudelleen sen kolmeen komponenttiin 
(1+2). Erillisyyden ja epäharmonian illuusio voidaan luoda 
ainoastaan tarkkailemalla jommalta kummalta puolelta kaksi- 
naisuutta. Huolimatta siitä kuinka paljon suhteellisesti epäta- 
sapainossa puolet näyttäisi olevan, toinen puoli tasapainottaa 
yhtäläisen määrän toiseen suuntaan: koko kaksinaisuusjärjes- 
telmä on aina tasapainossa. Nämä ovat rikkomattomia, ikui- 
sia, fysiikan häviämättömyyden lakeja. 

Neljännen ulottuvuuden näkökulmasta todellisuutta voi 
kuvata loppumattomana, yhteenliittyneenä ja monikerrok- 
sisena oskilloivana vorteksina. Suuremmat rakenteet pitävät 
pienemmät sisällään ja skaalaa (havainnoin titasoa) rajoittaa ai- 
noastaan havainnoija (joka luonnollisesti on osana havainnoi- 
tavaa, ei sen ulkopuolella). 

Miten tämä kaikki liittyy meditointiin? Meillä kaikilla on 
oma luontainen oskillaatiotasomme. Meditaatio on harjoi- 
tusta jossa pyrimme laajentamaan tietoisuutta tai lisäämään 
oskillaatiotaajuutta pysyvästi korkeammaksi. Persoonallisuu- 
temme on resonaattori tai suodatin, joka estää energiatilojen 

pysyvän siirtymisen korkeammalle. Tämä on luonnollisesti 
hyvä asia silloin kun ei ole suuren energiamäärän sietokykyä, 
joka saattaisi liian suurina määrinä olla vahingollista. Näin 
ollen meditaatiossa on kyse sinettiemme (tai energiasuodat- 
timien) löystyttämisestä sekä toteuttelemisesta korkeampiin 
oskillaatiotataajuuksiin. 

Miksi meditaatio on niin vaikeaa? Kuvittele jokaisen ke- 
hosi atomin ja molekyylin oskilloivan tietyllä matalalla taa- 
juudella. Atomit liikkuvat hitaasti ja niiden kiihdyttäminen 
vaatii paljon energiaa. Meditoidessasi lisäät energiavirtausta 
kehossasi ja pyrit värähtelemän nopeammin. Alussa tämä on 
erittäin uuvuttavaa ja vaatii paljon energiaa, kuin rekan liik- 
keelle saattaminen paikaltaan. Vauhdin kiihdyttäminen vaatii 
paljon vähemmän energiaa jo liikkeellä oltaessa. Samoin me- 
ditaation jatkuva harjoittaminen tekee edellisen oskillaatiota- 
son saavuttamisen helpommaksi. 

Vaikka esimerkki käsitteli "fyysistä" tilannetta, meditaatio 
on puhtaasti mentaalinen harjoitus. Harjoittajan tulee kes- 
kittää ja suunnata sisäiset energiavirrat ja käyttää tätä keskit- 
tyneisyyttä tietoisuuden laajentamiseen. Mitä vähemmän on 
häiriötekijöitä (ajatuksia ja vastaavia), sitä yhtenäisempiä ja 
tehokkaampia ovat tulokset. Lopulta harjoittaja kykenee oi- 
valtamaan tasapainotilan kaksinaisuuden välissä tai ulkopuo- 
lella ja yksinkertaisesti olemaan. 

Harmonisen tilan saavuttaminen tarkoittaa, että olemme 
saavuttaneet pysyvästi korkeamman oskillaatiotaajuuden 
suuremmassa viitekehyksessä johon kuulumme. Tasapainotila 
merkitsee ainoastaan, että harjoittaja oskilloi suuremman yk- 
seyden taajuutta ilman omia vasta-aaltoja tai häiritseviä ener- 
gioita. Eli harjoittaja yhtyy tai tulee yhdeksi tipaksi meressä. 
Luonnollisesti tämä suurempi osanen kasvattaa myös omaa 
oskillaatiotasoaan, mutta tässä yhteydessä suurempi osanen 
tarvitsee pienempien yksiköiden tukea saavuttaakseen seu- 
raavan tason. Niin kauan kuin pienemmät osat (tai kriittinen 

massa niitä) eivät ole lisänneet yksilöllisiä taajuustasojaan, 
suurempi osanen ei myöskään pysty lisäämään omaa asteit- 
taista tasoaan. Kuvittele esimerkiksi soluja kehossasi tai ihmi- 
siä suhteessa planeettaan. 

Kaikki on oskillaatiota. Kaikki atomit ovat loputtomassa 
liikkeessä. Ne eivät koskaan ole vakaita ja paikallaan, vaikka 
mielemme muuta vakuuttaakin. Jokaisella molekyyliraken- 
teella tai muodolla (suuremmalla tai pienemmällä) on oma vä- 
rähtelytaajuus. Muistathan mitä oopperalaulaja pystyy teke- 
mään viinilasille tai tahdissa marssiva divisioona sillalle? Juuri 
tästä on kyse meditaatiossa. Oikean sävelen tai nuotin löy- 
tämisestä, joksi tulet pysyvästi. Ajatuksien puhdistaminen ja 
tunteiden hallinta ovat tärkeitä samasta syystä - ne ovat vä- 
rähtelevää energiaa yhtä kaikki. Matalammat oskillaatiotasot 
estävät edistymistä. Korkeamman taajuudet voidaan luoda ai- 
noastaan tekemällä niille tilaa matalammista. Ja muistutuk- 
sena, 70 prosenttia kehostamme on vettä, joka tallentaa, vas- 
taanottaa ja välittää värähtelyjä erittäin helposti. Säilyttämi- 
nen ja ylläpitäminen on aina helpompaa kuin edistyminen. 

Pohdittavaksi: mitä ovat värit, musiikki ja puhe? 



Meditaatio 



83 



Mietteitä vakavalle harjoittajalle 

Keskity aina olemisen tilaan, älä koskaan olemisen tapaan. 

Älä yritä, ole aidosti. 

Ymmärrä ettet voi koskaan olla liian nöyrä. 

Arvosta ja ole kiitollinen kaikesta ja jokaisesta yksittäisestä 
tapahtumasta ja tilanteesta jonka kohtaat ja käyt läpi. 

Ole kärsivällinen. Aina. 

Anna anteeksi ja ole itsellesi lempeä. Et voi koskaan olla liian 
armelias. 

Älä koskaan seuraa kehitystäsi tai pyri saavuttamaan jotain 
- ne johtavat pyrkimiseen. 

Tiedosta aina ja ole tietoinen tietoisuudestasi. Niin kauan 
kuin jokin näkee, kuulee, tuntee tai aistii, on vielä jotain opit- 
tavaa - etsintä ei ole päättänyt. 

Älä kiinnity mihinkään. Ei ole tekosyitä. Ole aina valmiina 
uhraamaan kaikki mitä sinulla on, olet tai uskot. Nöyryys ja 
rehellisyys itseäsi kohtaan auttaa. 

Varmista aina tekosi ja ajatuksesi moraalin ja etiikkasi avulla. 
Ole rehellinen ja tarkkaile puolitotuuksia ja tekosyitä. Huo- 
limattomuus ei ole koskaan hyväksyttävää. 

Ainoastaan totuus säilyy. 

Vinkkejä henkilökohtaisiin löytöihin 
ja oivalluksiin 

1. Keskity (hiljennä mielesi). 

2. Ole peräänantamaton. 

3. Älä yritä (älä suorita). 

4. Ole kärsivällinen. 



Meditaatio 



85 



Muuttuminen on pyrkimistä 

Niin kauan kuin jokin muuttuu, etsintä ei ole ohi. Mikään 
mikä ei ole pysyvää ja itsenäistä, on edelleen pyrkimistä - se 
on riippuvaista ulkoisista olosuhteista ja sen vuoksi enemmän 
tai vähemmän niihin reagointia. 

Vakaa tila on riippumaton kaikista ulkopuolisista tapahtu- 
mista tai tilanteista yhtä lailla kuin mistään ajallisista vaihte- 
luista kuten päivästä tai yöstä. Kuinka vakaa onkaan tietoi- 
suutesi? 



Lyhyitä oivalluksia 

Kauneus 



Jotain raikasta. 

Uutta. 

Puhdasta. 

Viatonta. 

Haurasta. 

Haavoittuvuus vangitsee sen olemuksen. Kuin keväisen 
kirsikkapuun täydellinen kukinta. Se säteilee olemustaan il- 
man epäilyksen varjoa. Se on nyt, eikä ehkä koskaan uudes- 
taan. Ilman häpeää tai pelkoa, puhdas kauneus. 



Lyhyitä oivalluksia 

Pettymys 

Pettymys on kuin onnellisuus, 

vain hiukan vakavampi. 

Se halaa koko mitallaan, 

eikä päästä irti. 

Se kuiskaa tarinan korvaasi, 

niin kuin sen olisi pitänyt mennä. 

Se suree ja pyytää liittymään mukaan, 

surulliseen ja matalaan mielialaan. 



Pettymys koostuu odotuksista, jotka eivät koskaan toteutu- 
neet. Se on "eletty" elämämme, joka ei ilmestynyt todellisuu- 
teen. Se on meille totta, ja sen vuoksi se tuntuu konkreetti- 
selta. Se tapahtuu meille kuin mikä tahansa eteemme tullut 
todellinen menetys. 

Pettymys voi opettaa meitä elämään hetkessä. Miksi mei- 
dän tulisi olla surullisia jostakin jota ei ole koskaan tapah- 
tunutkaan? 

Etenevä polku 

Elämä etenee kuin nouseva kierrejousi. Sivulta katsottuna se 
paljastaa nousevan spiraalin, ylänäkymä paljastaa syklisen jat- 
kumon. Molemmat päät katoavat horisonttiin ilman alkua tai 
loppua. Ne ovat pisteitä, jotka ovat suhteellisia ja rajoittuneita 
ainoastaan havainnoijan skaalaan. 



Lyhyitä oivalluksia 

Pelko 



Miksi pelkäämme kaikkea meille tuntematonta, miksi ko- 
emme epämukavuutta uutta kohtaan? Kuinka on mahdollista 
pelätä meille tuntematonta? 

Ei olekaan. Pelkäämme ainoastaan asioita jotka jo tie- 
dämme ja omaamme. Meillä ei ole mitään tuntematonta vas- 
taan. Yksinkertaisesti pelkäämme luopua menneisyydestä. 
Pelkäämme ajatusta, että saatamme joutua eroamaan nykyi- 
sistä olosuhteista. 

Kuinka lopetamme pelkäämisen tai suuttumisen? Päästä- 
mällä irti. Kun luovut, ei jää mitään jäljelle. Ei pelkoa. Se on 
vapautta, ikuista onnellisuutta. 

Emme pelkää pelkoa, ainoastaan pelon käsitettä (eli aja- 
tusta siitä). 

Onnellisuus 

Ehdoton olemassaolo ilman vastavuoroisuutta on todellinen 
onnellisuuden tila. Tämän tasoiseen olemiseen ei vaikuta ul- 
koiset olosuhteet tai tilanteet. Se on luja ja vakaa olotila, jonka 
voi saavuttaa sisäisellä harjoituksella ja peräänantamattomuu- 
della. Se on puhdas olemisen muoto, täysin rakastava ja rau- 
hallinen. Harmonia ja sisäinen luottamus koetaan sisäisesti - 
sen vuoksi ne eivät ole riippuvaisia ulkoisesta maailmasta. 

Onnellisuus puhtaimmassa muodossaan on ainoastaan toi- 
nen ilmaisutapa myötätunnolle ja empatialle niiden syvim- 
mässä merkityksessä. Näin ollen onnellisuus sen perustavassa 
muodossa ei heijastu itse subjektiin: se jaetaan ja koetaan yh- 
dessä olemassaolon ja muiden olentojen kanssa. 

Jollain, mikä on tilanteisiin tai kohteisiin sidottu, ei ole mi- 
tään tekemistä onnellisuuden kanssa. Se on halua tai itsekäs 
teko valepuvussa. Pysyvä onnellisuus on kaikkivoipaa ilman 
objektia, aikaa tai paikkaa. Se on ikuista ja kaikkialla läsnä 
olevaa - ulottuvillamme joka hetki. 



Lyhyitä oivalluksia 

Elämän tarkoitus 



Olla. 

Me ainoastaan pyrimme. 

Niin kauan kuin meidän täytyy pyrkiä, emme ole. 

Kun olemme, ei ole mitään muuta. 

Puhdas olemassaolon tila. 

Kultaakin kalliimpi 



Olemme tottuneet arvottamaan lähes kaikkea elämässämme. 
Aikamme ja tekomme yhtä lailla ympärillämme olevien ma- 
teriaalisten asioiden kanssa ovat mitattavissa. Päivämme ku- 
luvat jutellessa, lukiessa, katsellessa ja kuunnellessa. Kommu- 
nikoimme ja vaihdamme informaatiota. Monenlainen tieto ja 
materiaali täyttää elämämme. Olemme nälkäisiä uudelle tie- 
dolle, emme näytä saavan koskaan tarpeeksi. Miksi? 

Koska se on niin helppoa. Olemme laiskoja emmekä viitsi 
tehdä itse mitään. Kierrätämme ja kulutamme mieluummin 
valmista. Olemme jopa ylpeitä siitä, kuinka paljon yksityis- 
kohtia ja tietoa voimme kerätä, tallettaa ja prosessoida. Tämä 
on erittäin hienoa mutta myös valitettavaa. Toisin sanoen, 
emme luo mitään uutta, ainoastaan kierrätämme. 

Mikä on kaikkein niukin ja harvinaisin resurssi maail- 
massa? Itse asiassa se on niin yleistä, että jos käyttäisimme 
edes murto-osaa sen koko potentiaalista, mikään ei olisi enää 
entisellään. Surullista kyllä, se näyttää olevan niin vaikeaa, et- 
tei lähes kellään ole otsaa harjoittaa sitä jatkuvalla syötöllä. 

Ajattele. 



Lyhyitä oivalluksia 

Fyysinen olemus 



Fyysinen olemus on 

naamio, 

valeasu, 

perhosen toukka, 

työvaate, 

marionetti, 

alusta, 

ilmentymä, 

avatar, 

ulkotakki, 

muuntaja, 

agentti, 

suoja, 

helmen piilottava kuori. 

Fyysinen olemassaolo on sisimmän olemuksen heijastus. 

Muistuttaja todellisesta - nykytilan toisinto. Peili katsojalle. 

Kierrätys 

Useimmat meistä ovat kuin televisioita. Vastaanotamme tietoa 
ja toistamme sitä sellaisenaan. Usein vain tallennamme muis- 
tiimme asioita ja kutsumme ne esiin tarvittaessa. Toisinto, si- 
sällön näkökulmasta, on enemmän tai vähemmän sama, mutta 
laatu on heikentynyt prosessin myötä. 

Elokuvien katselu ja kritisointi on helppoa. Luovan käsi- 
kirjoituksen ja näkemyksen aikaansaaminen onkin täysin eri 
juttu. Sama pätee ajatteluumme. Luemme ja sisäistämme val- 
tavia määriä tietoa, jota emme analysoi. Suurin osa niin sa- 
notusta koulutuksestamme perustuu tiedon kierrättämiseen. 
Yksilöllistä ajattelua tai harkintaa ei arvosteta yhteiskunnan 
korkeilla portailla eikä siihen kannusteta. Silti jokaisella on 
mahdollisuus kehittää omaa ajatteluaan. 

Luovat tehtävät vaativat keskittymistä, tahtoa ja näke- 
mystä. Aluksi täytyy pystyä muotoilemaan näkemys tai ta- 
voite ja tämän jälkeen saattamaan se fyysiseen muotoon. Ajat- 
telu on kuin elokuvan tekoa. Se alkaa tahtotilasta ja halusta 
ilmaista itseään. Tämän jälkeen se pitää muotoilla jollain ta- 
valla rakenteeksi, joka koostuu loogisista ja systemaattisista 
puitteista (käsikirjoitus). Lopuksi konsepti pitää pystyä to- 
teuttamaan tuotannoksi, jonka lopputuloksena on katsottava 
elokuva. Kaikki nämä vaiheet vaativat energiaa ja päättäväi- 
syyttä: harjoitus tekee mestarin. 

Ajattelua pidetään ihmisille vaikeana ja luonnottomana. 
Siksi se on vähäistä. Olemme liian laiskoja käyttämään aivo- 
jamme. Se vaatii työtä. Tästä huolimatta arvostamme kirjoit- 
tajia, säveltäjiä, ohjaajia, taidemaalareita, tiedemiehiä ja kaik- 
kia suuria mieliä, jotka kykenevät luomaan jotain kaunista 
ja innovatiivista. Meillä kaikilla on erilaiset kyvyt ja lahjat. 

Luova ajattelu pystyy johdattamaan meidät uskomattomiin 
löytöihin. Entäpä jos kokeilisit? Saatat yllättyä tuloksista: 
Cogito ergo sum. 

Aikaveruke 

Aika on suuri tekosyymme. Joko meillä ei ole sitä riittävästi 
tai meillä on sitä liikaa. Silti voimme elää vain nyt, aina. Tule- 
vaisuus on pelkästään illuusio, jonka projisoimme pohjatuen 
kokemuksiimme ja ymmärrykseemme. Menneisyys on uu- 
delleenluotu muisto- ja kokemuskokoelma, jonka tuotamme 
uudestaan nykyisen ymmärryksemme ja näkemyksemme 
pohjalta. Kaikki tämä voi tapahtua ainoastaan juuri nyt. Ja 
silti ne kaikki ovat vain pelkkiä kuvallisia muotoja, ei mitään 
muuta. 

Huijaamme itseämme jatkuvasti. Pelaamme tätä peliä ker- 
tomalla itsellemme, että tulemme tekemään sitä tai tätä ja saa- 
vuttamaan tai kehittymään tietyllä tavalla tulevaisuudessa. 
Mutta kaikki tämä tehdään tavalla, joka implisiittisesti ker- 
too että meiltä puuttuu jotain ja tulemme tekemään vaikean 
osuuden myöhemmin. Aika on tekosyymme: "Tarvitsen aikaa 
kehittyäkseni" ja niin edelleen. Ei tässä olisi mitään vikaa, jos 
todella tekisimme mitä lupaamme. Valitettavasti muutamme 
usein mielemme matkan varrella. On tärkeämpää (ts. helpom- 
paa) olla jatkuvassa muutoksen tilassa kuin todella saavuttaa tai 
olla. 

Pakenemme nykyisyyttä lähes koko ajan. Emme ole tyy- 
tyväisiä olotilaamme nykyisyydessä, ja sen vuoksi haluamme 
lohduttaa itseämme sanomalla ettei tämä ole todellinen minä 
vaan odota X määrä aikaa ja tulen täksi. Tämä on loputon peli. 
Joko kaipaamme mennyttä tai luomme kuvitteellisen haave- 
maailman tulevaisuudesta. 

Milloin meillä on aikaa todella olla? Oleminen edellyttää, 
että me myös näemme ja kuulemme nykyisyydessä. Se vaa- 
tii puolueetonta, objektiivista havainnointia ja todellisuu- 

den kohtaamista sellaisena kuin se on, juuri nyt. Ei vedätystä 
menneisyyteen tai tulevaisuuteen päin - ainoastaan paljasta 
totuutta. Oletko koskaan huomannut kuka todella olet tai 
kuka vaikutat olevasi? 

Luottamus 

Luottamus perustuu toiseen luottamisesta, itsemme saattami- 
sesta alttiiksi ja haavoittuvaiseksi, täysin riippuvaiseksi toi- 
sesta. Se on merkki jostakin puhtaasta ja viattomasta, tavasta 
ilmaista varmuutta ja puhdasta uskoa. Jotain kaunista ja ylit- 
sevuotavaa. Arvostusta ilman pidättäytymistä. Side, joka va- 
roin käsiteltynä kestää lähes mitä vain, mutta harha-askeleella 
voi särkyä yhtä helposti kuin mikä tahansa posliiniastia. 

Sen vahvuus on sen alttiudessa. Lempeys ja halukkuus uh- 
rautua ja alastomuus toisen edessä määrittävät sen olemuk- 
sen. Luottamus on jotain, mitä ei voi teeskennellä. Joko sitä 
on tai sitten ei ole. Sitä voidaan rakentaa, mutta kerran mene- 
tettynä sitä on lähes mahdotonta korjata. Häilyvä viiva, joka 
on niin helppo ylittää ja niin vaikea huomata. Luottamus on 
kuin rakkaus. Päätös on meidän. Valitsemalla luottamuksen 
et voi koskaan hävitä. Kyse ei ole lopputuloksesta vaan ai- 
keesta. Kukaan ei koskaan voita, jos mihinkään ei voi luottaa. 
Jonkun täytyy aloittaa - mikset sinä? Kaikki perustuu luotta- 
mukseen, lopputulos ei ole sinun käsissäsi. 



Lyhyitä oivalluksia 

Haluaminen 



Halutessasi ilmaiset myös että olet jotain vailla. Halusi kohde 
on juuri se jota ilman olet. Julistat siis epätäydellisyyttäsi. Si- 
nussa on vielä jotain, joka vaatii ja on tarpeessa. 

Henkilö, joka on rauhassa ja on saavuttanut tyyneyden ti- 
lan, ei tarvitse mitään. Hänellä on kaikki. Mitä tarvitsitkaan? 

Zen-ajatuksia 

Miltä tuntuu sukeltaa sukelluspuvussa? 
Entäpä vesimolekyylinä? 

Millainen on todellisuus ikuisuuden näkökulmasta? 

Kuka puhuu hiljaisuudella, tekee eniten. 

Luulemme olevamme. Missä olen syvässä unessa? 

Olemme ainoastaan ajatuksemme, mutta kuka ajattelee 
meidät? 

Olen joko syvässä unessa, näkemässä unia tai hereillä. 
Milloin olen? 

Kuinka voimme nähdä jotain, mistä emme mitään tiedä? 

Ajattelee, muttei koskaan tiedä. 



Todellisuus ja ego 

Todellisuus 

Todellisuus on suhteellinen ilmiö. Se koostuu henkilökohtai- 
sesta ympäristöstä rakentuneesta ymmärryksestä. Se on tul- 
kinta, joka pohjautuu sisäiseen havaintokykyyn ja oivaltami- 
seen. Pidämme todellisuuttamme lopullisena totuutena, jona- 
kin jota emme voi kyseenalaistaa ja johon olemassaolomme 
perustuu. Se on perusta ja pohja, jonka päälle kaikki muu ra- 
kentuu. 

Subjektiivisella todellisuudella ei ole mitään tekemistä ym- 
päröivän fyysisen todellisuuden kanssa. Todellisuutemme pe- 
rustuu vain havaintoihin ja johtopäätöksiin joita olemme teh- 
neet ja tulkinneet parhaan käsityskykymme mukaan. Yksi 
tapa havainnollista tätä on katsoa taaksepäin historiaan. Muu- 
tama vuosisata sitten ihmiset uskoivat maailman olevan litteä. 
Se oli kyseenalaistamaton tosiasia, kuten yön ja päivän läsnä- 
olo tai maaperä allamme. Myöhemmin ihmiskunta teki tar- 
kempia havaintoja fyysisestä maailmasta ja pystyi mukautta- 
maan ymmärrystään ja havaintojaan uusien todisteiden poh- 
jalta. Kukaan ei voi nykyään vakavissaan väittää maapallon 
olevan litteä. Voimme nousta lentokoneeseen ja todeta asian 
omin silmin. Subjektiivinen todellisuutemme on riippuvainen 
kyvyistämme, ja on sen vuoksi jokaiselle yksilöllinen. Lisäksi 
se kehittyy ajan myötä mutta fyysinen todellisuus pysyy sa- 
mana. 

Olemme lapsia suuremmassa mittakaavassa. Kasvamisen 
myötä havaintokykymme ja käyttäytymisemme muuttuu. 
Aikuiset leikkivät vähemmän ja heidän asioiden ymmärryk- 
sensä muuttuu yhdessä kokemuksien ja paremman käsitys- 
kyvyn kanssa. Ihmiskunta käy läpi saman prosessin, mutta 
kehityssykli on luonnollisesti pidempi. Ihmiskunnan kehitys 

kestää sukupolvia siinä missä lapset laajentavat tietoisuuttaan 
joka vuosi. Historia tuo esiin tämän kehityksen. Yhdistynei- 
den Kansakuntien yleismaailmallinen ihmisoikeuksien julis- 
tus julkaistiin vain noin kuusikymmentä vuotta sitten. Fyy- 
sisiä sotia ja vallan väärinkäyttöä suvaitaan vähemmän kuin 
1900-luvun alussa. Kehityksen yksikkönä ovat sukupolvet, 
eivät vuodet. Vaaditaan vain sisäisen todellisuutemme kehit- 
tymistä. Jokainen yksilö on mukana tässä prosessissa. Yhtei- 
sesti julistamme keitä olemme ja millainen on käsityksemme 
todellisuudesta - meidän totuus. 

Jaottelu 

Kaikki mitä näemme, omistamme, olemme ja elämme perus- 
tuu kahteen rakenteeseen: sisältöön (olemukseen) ja sen ilmi- 
asuun (ilmentymään). Ulkomuoto rakenteena on helppo kä- 
sittää ja kokemattomalle se on ainoa totuus. 

Ainoastaan viisas pystyy erottelemaan ilmiasun sisällöstä. 
Tietämätön pitää ulkomuotoa sisältönä ja luo näin lisää se- 
kaannusta ympärilleen. Kaikella on tämä kaksinainen olemas- 
saolon muoto ja näin ollen mikä tahansa teko tai toimi voi olla 
triviaali tai merkityksellinen. Sitä ei ole mahdollista tiedostaa 
ainoastaan ilmentymän perusteella. Paradoksaalisesti kyvyk- 
kyydellä jäljentää ulkomuotoa ei ole mitään tekemistä sisäl- 
lön eikä ymmärryksen kanssa. On paljon helpompaa jäljentää 
ilmiasu kuin tajuta sen alla olevaa sisältöä. Millään ei kuiten- 
kaan ole mitään todellista arvoa ja merkitystä ilman sisältöä. 

Sisällöllä ei ole koskaan fyysistä ilmiasua. Se voidaan ainoas- 
taan yhdistää johonkin kosketeltavaan, mutta sitä ei voida 
vangita siihen. Esimerkiksi, mikä on vihkisormus ilman rak- 
kautta? 



Todelli. 



isuus ]a ego 



107 



Etsintä 



Platonin ideaalimaailma koostuu täydellisistä kappaleista. 
Nämä kappaleet eivät ole läsnä näkyvässä maailmassa, mutta 
voimme silti saada ympärillämme olevasta maailmasta käsi- 
tyksen niistä. Elämme niiden keskellä, ainoastaan niiden täy- 
dellisyyden aste vaihtelee. Tunnistamme nämä muodot, ja ha- 
luamme enemmän. Haluaisimme niiden pysyvän luonamme, 
ikuisesti. Loputon etsintämme on kurottamista ja itsemme 
ympäröimistä ideaalisilla kappaleilla. Elämämme on käsit- 
teellisten muotojen etsintää, jotka eivät voi pysyä materiaali- 
sissa muodoissa, mutta jotka voivat heijastaa elämän täydel- 
listä olemusta (kuten esimerkiksi Graalin maljan etsintä, joka 
ei ole luonteeltaan materiaalista). Näin materiaalinen pyyde 
on ikuista - käsitteet voidaan löytää ainoastaan niiden alku- 
peräisessä muodossa. 

Jotkut ihmiset muistuttavat meitä nöyryydestä, kauneu- 
desta, intohimosta, sympatiasta, rakkaudesta, älykkyydestä, 
huumorista ja pyyteettömyydestä. Näihin henkilöihin hei- 
jastuvat nämä ideaalit. Koemme näiden asioiden olevan jo- 
tain jaloa ja hyvin läheistä. Tunnemme luontaista vetoa ja lii- 
kutumme näistä käsitteistä. Voimme vastaavasti löytää samat 
muodot ja ideat ympäristöstämme. Luonto on aina kaunis, ja 
ihmisten luoma taide vangitsee monien ajattomien ideoiden 
muotojen olemuksen. Kuitenkaan, Platonin sanoin, emme 
pysty vangitsemaan muodotonta fyysiseen asuun kokonai- 
suudessaan. Parhaimmillaankin voimme ilmaista vain osia 
siitä. 

Seuraavan kerran, kun tapaat henkilön tai näet esineen, 
joka vangitsee jonkin osasen ideaalisesta muodosta, kysy it- 
seltäsi tunnetko vetoa kyseiseen henkilöön tai esineeseen vai 

muotoon, jota hän tai se edustaa? Tätä kannattaa pohtia vähän 
aikaa. Jos kyseessä on todella se henkilö tai esine, silloinhan ei 
ole väliä jos se muuttuu ajan myötä - heijastaen ehkä vähem- 
män tai turmellen ideaalisen muodon, joka alun perin herätti 
huomiosi. Elämämme pettymykset heijastelevat sitä tosiasiaa, 
että rakastumme käsitteisiin emmekä itse niitä esittäviin koh- 
teisiin. Yllätymme, kun itse kohde muuttuu. Kaipaamme kä- 
sitettä, jota se tapasi edustaa. 

Käsitteet ja muodot ovat ikuisia. Ne ovat aina läsnä, mutta 
niitä ei voi vangita aikaan ja paikkaan. Ne voi ainoastaan ko- 
kea niiden tullessa ja silloin kun ne tulevat, siinä hetkessä. 
Kaikki muu on pelkkää illuusiota ja varjoja. 

Maailmamme 



Tuntemamme maailma on olemassa pelkästään mielessämme. 
Se on totta meille, mutta sitä ei löydy muualta. Olemme riip- 
puvaisia viiden pääaistimme (näkö, kuulo, haju, maku, tunto) 
välittämästä tiedosta. Maailma rakentuu mielessämme. Esi- 
merkiksi värejä ei esiinny fyysisessä maailmassa. Kaikki esi- 
neet ovat värittömiä. Silmämme toimivat kameran linssin ta- 
voin. Ne vastaanottavat pelkän kaksiulotteisen kuvan kuin 
mikä tahansa linssi. Mielemme koostaa kaiken kasaan ja luo 
meille maailman. Tämä abstraktisuus on kolmiulotteinen tila- 
avaruus, johon sovelletaan myös aikaa. Se on illuusio, kuten 
kiinteä ainekin. Ei ole olemassa mitään ainetta. Pienellä fysii- 
kan opiskelulla Newtonin paljastuksista Einsteiniin ja kvant- 
tifysiikkaan tämä tulee ilmeiseksi. 

Lyhyesti sanottuna suuri maya, illuusio, on että tunte- 
mamme maailma on ainoastaan ajatus, idea - kuva monine 
esineineen, mutta yhtäkaikki kuva, ei sen enempää eikä vä- 
hempää. Huolimatta siitä mitä teet, kaikki tapahtuu mielesi 
sisällä, jopa kehosi ulkopuolisena. Se on kaikki mielesi si- 
sällä. 

Kuinka voit nukkuessasi tietää näkeväsi unia? Et voi. Se 
on sinulle yhtä todellista kuin mikä tahansa muukin. Jälleen 
kerran pelkkä ajatus tai käsite, mutta vakaa todiste siitä mi- 
ten mielemme kykenee luomaan kolmiulotteisen maailman, 
jopa ilman ulkopuolisia aistimuksia. Tästä huolimatta ne ovat 
pelkkiä kuvia, jotka ovat meille tosia. 

Kuinka voit herätä illuusiosta ollessasi hereillä? Et pysty. Ei 
ole väliä mitä teet, jopa silloin kun olet ymmärtänyt totuuden, 
mielesi päättää silti luoda sinulle illuusion. Sillä ei vain ole 
enää samaa vaikutusta. Käsitteiden tai luotujen objektien (ku- 

vien, ajatusten) maailmassa eläminen ei aseta meitä suoraan 
kosketuksiin todellisen olemassaolon kanssa. Olemme sidot- 
tuja omiin aistimuksiimme. Ne ovat ainoa linkkimme olemas- 
saoloon. Mielemme luo meille johdannaisen, sen tulkinnan 
aistimuksista, jotka me sen jälkeen havaitsemme ja joista tu- 
lemme tietoisiksi. Tiedostamme ainoastaan nämä havainnot, 
emme mitään todellisesta olemassaolosta. 

Todellinen todellisuus 



Näkyvä todellisuus on meille todellista. Yhdistämme itsemme 
siihen ja myös reagoimme siihen. Usein koemme epämuka- 
vaksi ja vaikeaksi sopeutua ympäristöömme. Olemme sisäi- 
sesti ahdingossa ulkoisen todellisuuden kanssa. Se ei heijasta 
ihanteellista sisäistä tilaamme. 

Kautta aikojen näkyvää maailmaa ei ole kutsuttu todelli- 
seksi tai sitä on kutsuttu harhaksi, mayaksi. Kuuluisassa luo- 
lavertauksessaan Platon kuvasi samaa synkäksi luolaksi ja 
varjoiksi, joita ihmiset olivat pakotetut seuraamaan todellis- 
ten hahmojen ja ulkoisen maailman sijaan. Näitä vertauskuvia 
on vaikea ymmärtää ja käsittää nykyaikana. 

Silti ne pitävät paikkansa. Ilmaisutapa voisi ehkä olla eri- 
lainen, mutta alkuperäinen viesti pysyy muuttumattomana, 
aina. Kommunikoimme ja havainnoimme näkyvän todel- 
lisuuden kanssa. Sen lisäksi olemme läsnä myös muualla. 
Emme näe niitä, mutta olemme niissä läsnä. Fyysisen kehon 
lisäksi meillä on tunteet ja älykkyytemme. Nämä ovat kenelle 
tahansa yhtä todellisia kuin fyysinen maailma sinänsä, vaik- 
kemme voi niitä nähdä. 

Missä siis on todellinen todellisuus ja mitä se tarkoittaa? 
Maailma, jota kaikki viisaudet pyrkivät kuvaamaan ja johon 
ne viittaavat, on ajatusten todellisuus. Kaikki luodaan siellä 
ensin, kaikki ajatellaan. Vasta sen jälkeen mahdollistuu ilmai- 
seminen ja esiintuonti. Oli sitten kyse ostoksille lähdöstä, 
talon rakentamisesta tai jopa puhumisesta. Aluksi se täytyy 
luoda, sen jälkeen kyseessä on vain sen ilmentyminen, tilan- 
teesta riippuen. 

Ajatus ilman tunnetta ei ole täydellinen. "Minä rakastan si- 
nua" -fraasin sanominen ilman tunnetta on merkityksetöntä. 

Vastaavasti tunne tai halu tulee yhdistää ajatukseen. Yhdessä 
ne muodostavat jotain. Tämä koskee puhumista, talon raken- 
tamista tai mitä tahansa asiaa. (Kolmas vaadittu elementti on 
voima tai tahto toteuttaa asia, mutta mainittakoon tämä vain 
vihjeenä tarkkaavaiselle lukijalle, sillä tämä ei ole nykyisen ai- 
heen kannalta olennaista.) 

Miksei meidän tulisi keskittyä ulkoiseen maailmaan, vaan 
pyrkiä keskittymään sisäiseen korkeampaan todellisuuteen? 
Riippumatta siitä minne katsot, tulet löytämään viisaita sa- 
noja, jotka rohkaisevat katsomaan sisäänpäin. Kuten Pytha- 
goras hienosti ilmaisi: "Ihminen, tunne itsesi ja tulet löytä- 
mään Maailmankaikkeuden ja Jumalan." Tätä ei tule ymmär- 
tää näkyvän maailman sivuuttamisena tai itsensä siltä eristä- 
misenä. Tarkoituksena on rohkaista keskittymään olennai- 
seen tai lähteeseen jossa kaikki todella tapahtuu, ja jossa hal- 
litsemme elämää. Silloin meillä on todellinen vaikutusmah- 
dollisuus näkyvään maailmaan. 

Aluksi tämä saattaa kuulostaa hyvin erikoiselta tai risti- 
riitaiselta, mutta mietipä kuinka paljon todella hallitset maa- 
ilmaasi. Teeskenteletkö kaiken olevan hallinnassa vai koh- 
taatko sen tosiasian, että olet ainoastaan havainnoitsija tapah- 
tumille? Kontrollin tunne ei ole sama kuin todellinen vaiku- 
tusvalta asioihin eikä ymmärrys se mikä todella saa ne aikaan. 
Voitko elää rauhassa ja onnellisesti? 

Jotkut ihmiset voivat. He ovat noudattaneet Pythagoraan 
neuvoa. He ovat ymmärtäneet, että jotta jonkin voi saavuttaa, 
meidän tulee ensin etsiä ja löytää se sisältämme ja vasta sen 
jälkeen sillä on mahdollisuus ilmaantua ulkoiseen maailmaan. 
Itse asiassa mikään ei voi estää sitä tapahtumasta pyyteen ol- 
lessa riittävän vahva ja pysyvä. Miksi tätä on niin vaikea uskoa 
ja toteuttaa? 

Yksinkertaisesti siksi, että olemme tottuneet elämään ja 
katsomaan itsemme ulkopuolelle. Pidämme itsestään selvänä, 
että tekemällä jotain ulkoisessa maailmassa saamme jotakin 

tapahtumaan haluamallamme tavalla. Mutta mitä tapahtuu, 
kun alat näin tehdä? Luot ikiliikkujan ilman, että edes huo- 
maat sitä tai saisit mahdollisuutta hypätä ulos siitä. Usein vain 
epätoivo saa henkilön ulos umpikujasta ja kääntymään sisään- 
päin löytääkseen vahvuutta. Vain tällöin alkaa jotain tapah- 
tua. Tähän on hyvin yksinkertainen syy. Ulkoinen todelli- 
suus on pelkästään seurausta aikaisemmille tapahtumille, toi- 
sin sanoen tuloksille tai ajatuksien ja tunteiden heijastuksille. 
Mikään ulkoisessa todellisuudessa ei voi muuttua ennen kuin 
ajatus- ja tunnerakenteet ovat vastaavasti muuttuneet. 

Meidän täytyy ensin nähdä ja tuntea (yhdessä) haluttu lop- 
putulos, ja vasta sen jälkeen se voi ilmaantua. Jos vain havain- 
noit nykyistä näkyvän maailman tilaa ja pidät sitä itsestään 
selvänä ilman mitään luovaa tai syvää tunteellista vaikutusta, 
tällöin mikään ei parane tai muutu; itse asiassa tapahtuu juuri 
päinvastoin. Syntyy negatiivinen spiraali. Luonnollisesti po- 
sitiivinen inspiraatio ja tuntemus ovat yhtälailla mahdollisia. 
Tällöin vain taivas on rajana, vai kuinka se menikään? 

Miksi tätä on niin vaikea uskoa, edelleenkin? Koska emme 
näe todellista todellisuutta, emme näe sillä olevan merkitystä. 
Uskomme että voimme ajatella, tuntea tai sanoa mitä halu- 
amme ilman sen suurempaa harkintaa tai merkitystä. Ja miltä 
maailma näyttäkään! Olemmeko pystyneet elämään rauhassa 
ja rakastamaan toisiamme ihmisinä? Entäpä ajatuksemme ja 
tunteemme, ovatko ne joka päivä ainoastaan rakastavia ja 
lempeitä kaikkea kohtaan, pysyvästi? 

Ehkäpä meidän täytyisi alkaa harkita tarkemmin niin usein 
läpi vuosisatojen toistettuja viisaita sanoja. Keskellämme on 
ihmisiä, jotka ovat saavuttaneet pysyvän rauhan ja onnelli- 
suuden tilan. Edes viimeisin tiede ei kiellä tätä. Einstein ja 
kvanttifysiikka voivat tehdä ihmeitä, jos haluat niitä opiskella. 
Miksiköhän havainnoija vaikuttaa havaintoon? Miksi ajatus 
vaikuttaa ajattelijaan? 

Heijastin 

Maailma koostuu atomeista ja pienemmistä partikkeleista, 
kvarkeista. Skaala ei pääty tähän. Kaikki on energiaa. Näin 
ollen meidän voidaan sanoa olevan keskittyneitä energiatiloja. 
Fyysiset kehomme rakentuvat atomeista (ja muista pienem- 
mistä partikkeleista), jotka pysyvät yhdessä sisäisten voimien 
vaikutuksista, joita fysiikka edelleen tutkii. Olemassaolomme 
perustuu dynaamiseen ja jatkuvaan energiavirtaan, joka on 
keskittynyt ja järjestäytynyt tavalla, joka pitää rakenteen va- 
kaana ajassa. Muutoin fyysinen muotomme ei pysyisi kasassa 
hetkestä toiseen ja leviäisimme ympäriinsä. 

Yhdestä näkökulmasta olemme energiarakenne tai -keskit- 
tymä. Kaikki meille tapahtuva on myös energiaa, esimerkiksi 
näkemämme asiat, kuulemamme äänet, kuuman tai kylmän 
tuntemukset, paine ja niin edelleen. Olemme erilaisten ener- 
gioiden reflektori, ei sen enempää tai vähempää - kuin peili 
joka heijastaa siihen suunnattua valoa. Voimme olla myös ak- 
tiivisia osapuolia, eikä pelkästään mikrofoneja jotka heijasta- 
vat siihen kohdistuvia äänienergioita (aaltoja). Samaa vertaus- 
kuvaa käyttäen, voimme myös olla kaiuttimia ja vahvistimia, 
tapauksesta riippuen. Kaiken kaikkiaan olemassaolomme 
koostuu meitä ympäröivistä energiavirroista ja -tiloista. 

Aistimme ovat sopeutuneet tiettyyn hyvin rajoittuneeseen 
energiatasojen vaihteluväliin. Esimerkiksi näkökykymme 
koostuu violetin (400nm) ja punaisen (700nm) valospekt- 
rin vastaanottamisesta. Tämä skaala sisältää sateenkaaren vä- 
rit. Hyvin kapea valotaajuuden vaihteluväli käsittää meidän 
näkyvän maailman tai nähtävissä olevan todellisuuden. Ais- 
tiemme ulkopuolella sijaitsee suurin osa elektromagneettisesta 
spektristä, joka muun muassa sisältää gamma- ja röntgensä- 

teet, ultravioletti- ja infrapunasäteilyn. Nämä aaltopituudet 
tulevat meille näkyviksi vain erikoisjärjestelyjen kautta. Silti 
ne ovat olemassa ja käsittävät yhdessä näkyvän valosäteilyn 
kanssa meitä ympäröivän maailman. Eli mitenkäs se olikaan: 
"Näkeminen on uskomista" vai "vastaanottaminen on käsit- 
tämistä." 

Reflektoreina kykenemme vastaanottamaan tietyn tyyp- 
pistä energiavirtausta. Subjektiivinen todellisuutemme on riip- 
puvainen aisteistamme ja niiden mahdollisuuksista. Kuinka 
erilaista olisikaan elämämme, jos meillä olisi myös jokin muu 
spektri käytettävissämme? Loppujen lopuksi reflektori pys- 
tyy värähtelemään ainoastaan siinä skaalassa, johon se on vi- 
ritetty. Suurin osa värähtelyistä on meidän uskomuksien ja 
ymmärryksemme ulottumattomissa - ainakin nykyään. 

Suhteellinen 

Olemassaolomme on suhteellista. Olemme ainoastaan suh- 
teessa johonkin. Millään ei ole sinänsä mitään tarkoitusta tai 
merkitystä, jos se ei ole suhteessa johonkin. Meidän ulkopuo- 
linen maailma vain on. Annamme sille tarkoituksen ja pää- 
määrän, sillä on se merkitys ja relevanssi minkä sille määri- 
tämme ja ymmärrämme sillä olevan. Koska olemassaolomme 
kehittyy ajassa, tämä tarkoittaa että luomme maailman uu- 
delleen ja uudelleen ajan myötä. Havaintomme ja ymmärryk- 
semme muuttuvat, ja sen vuoksi ympäristöllämme ja maail- 
malla on meille erilainen merkitys ja relevanssi eri hetkinä. 

Suhteellisuuden ansiosta voimme kokea ja oppia enem- 
män itsestämme. Se antaa mahdollisuuden verrata ja arvos- 
taa asioita. Määritämme maailmalle tarkoituksen. Näin ol- 
len se myös heijastaa havaintokykyämme ja ymmärrys- 
tämme. Elämme ja koemme elämää suhteessa omaan tietoi- 
suuteemme, se tarjoaa meille mitat ja mittasuhteet. Asian yk- 
sinkertaistamiseksi voisimme sanoa meidän olevan maailma ja 
maailman olevan me. Mitään ei tapahdu meidän ulkopuolella, 
kaikki maailmassa liittyy meihin. Olemassaolomme perustuu 
pelkästään ymmärryksen ja käsityskyvyn saavuttamiseen it- 
sestämme. Itsensä oivaltaminen on mahdollista ainoastaan sil- 
loin, kun suhteellistamme asiat. Emme pysty ymmärtämään 
itseämme, jos ei ole mitään mihin verrata tai mistä erottua. 
Yksilöllisyytemme ja erillisyys lakkaavat sillä hetkellä, kun 
emme enää tarvitse suhteellisuuden käsitettä. Siihen saakka 
kaikki on suhteellista, ja subjektiivista. 

Jotain kelvollista 



Kaikki muodon ja hahmon omaavat joutuvat luomisen, yllä- 
pidon ja hajoamisen kolminaisuuteen. Nämä kolme tilaa ovat 
väistämättömiä ja ne ilmenevät aika-avaruudessa. Jokainen il- 
mentymä on oman aikansa lapsi. Se käyttää nykyisen suhteel- 
lisen todellisuuden käsitteitä, rakenteita ja tapoja. Sillä on ra- 
joittunut olemassaolo ja merkitys. Aika-avaruudessa mikään 
ei kestä ikuisesti. 

Kyseessä on huono jäljennös tai luonnehdinta, kun jotain 
jolla ei ole muotoa tai hahmoa täytyy ilmaista staattisella ja 
kuvailevalla tavalla, joka automaattisesti rajoittaa sen dy- 
naamisen luonteen (sen todellisen olemuksen) abstraktioksi. 
Tämä suhteellinen ilmentymä rajoittuu sen ympäristöön ja 
voidaan tulkita ainoastaan sen alkuperäisessä ympäristössä ja 
luonteessa (mukaan lukien ajassa). 

Tämä tarkoittaa kaikkien yrityksien, joiden päämääränä 
on vangita jotakin aika-avaruuden rajoitteiden ulkopuolista, 
olevan tuomittuja epäonnistumaan. Parhaimmillaankin ky- 
kenemme tarjoamaan likiarvoja, jotka huomioivat ainoas- 
taan osaa kyseisestä käsitteestä, ei koskaan käsitettä koko- 
naan. 

Vertauskuva havainnollistamaan asiaa: elävän tapahtuvan 
kuvaaminen voi ainoastaan vangita osan todellisesta toimin- 
nasta, ei sen hajua, ilmapiiriä ja muita elävässä tilanteessa il- 
meneviä osia. Vielä merkittävämpää on, että kuvaaminen ei 
pysty jäljentämään todellista toimintaa. Se pystyy kuvaile- 
maan ja vangitsemaan siitä vain rajoittuneen osan. 

Tämän merkitys on siinä, että liitämme ja annamme näille 
kuvauksille merkityksiä, joita niillä ei alun perin ollut. Ne al- 
kavat elää omaa elämäänsä. Ne eivät vertaudu keskenään sen 

todellisen olemuksen kanssa jota niiden piti edustaa. Jäljennös 
ei koskaan parane, se ei ylitä alkuperäistä. 

Entä jos lakkaisimme jahtaamasta varjoja ja keskittyisimme 
sen sijaan alkulähteeseen? 

Tekeminen ilman tekijää 

Miksi tekijä on niin tärkeä? Milloin tekijä on olennainen? 
Useimmissa tapauksissa suorittaja on merkityksellinen ainoas- 
taan kun olemme itse suorittajina. Painotamme subjektia 
enemmän kuin todellista tekoa tai tekemisen prosessia. Kun 
me olemme tekijöinä, se on erittäin tärkeää, mutta kun muut 
suorittavat, emme ole kiinnostuneita. Sekavaa? 

Tämä tulee hyvin selvästi esiin, jos havainnoit omaa elä- 
määsi. Muistele viimeistä näkemääsi elokuvaa tai teatterinäy- 
telmää tai kirjaa jonka luit. Ketkä olivat näyttelijöitä ja te- 
kijöitä? Muistatko? Toisilla meistä on luonnollisesti parempi 
nimimuisti, mutta silti. Keskitymme sisältöön, ja vähemmän 
yksittäisten näyttelijöiden suorituksiin ja merkitykseen si- 
nänsä. Teatterinäytelmä on ryhmätyötä koostuen yksilölli- 
sistä suorituksista yleisen ilmapiirin ja kokemuksen luomi- 
seksi. Vastaavasti kirjailija luo romaanin, mutta meille tarina 
ja sisältö ovat merkityksellisiä. Kun olemme tekijänä, tekijyys 
on jotain erityistä ja ainutlaatuista, mutta kun muut tekevät, 
se on jotain muuta, tavanomaista. Sama pätee kun puhumme. 
Hyvän kuuntelijan taito on harvinainen, koska suosimme pu- 
humista kuuntelemisen sijaan. Kuunteleminen on usein mah- 
dollisuus harkita sitä, mitä tulemme sanomaan seuraavaksi, 
eikö olekin? 

Eli miksi sillä on niin suuri merkitys kuka suorittaa teon? 
Todellisuudessa se ei ole ollenkaan merkityksellistä. Kaik- 
kein tärkein asia on teko sinänsä ja sen vaikutukset. Ainoa, 
joka kaipaa tunnustusta, on mielemme. Mielemme elää huo- 
miosta ja keskipisteenä olemisesta. Se vaatii meidän jakamat- 
toman huomion ja tärkeyden tunnustamisen. Tämän tyyppi- 
selle käyttäytymiselle löytyy useita sanoja: ahneus, itsekkyys, 

turhamaisuus, ego. Tekijä on tärkeä ainoastaan ehdollisissa ja 
suhteellisissa merkityksissä. Jos teot ovat täysin pyyteettö- 
miä, suorittajan pitäisi olla epäolennainen. Kaikissa muissa 
tapauksissa on olemassa jokin ehdollinen syy tai tarkoitus 
teolle. Teolla itsessään ei ole merkitystä. 

Maailma ei kaipaa tekijöitä, ainoastaan tekoja. Siksi tekijä 
ei ole olennainen. Itse asiassa se on ainoastaan illuusio. Mieli- 
kuvituksellinen tekijä elää ainoastaan mielessä. Olisimme yhä 
olemassa ilman sitä ja suorittaisimme samoja tehtäviä ja vel- 
vollisuuksia. Kuvasta puuttuisi ainoastaan itsensä korostami- 
nen ja omahyväinen käyttäytyminen. Kuka niitä kaipaa? 

Minä, kuka? 

Kun olet vihainen, kysy itseltäsi: Kuka on vihainen? 
Kun olet pettynyt, kysy itseltäsi: Kuka on pettynyt? 
Kun olet jonkin tarpeessa, kysy itseltäsi: Kuka tarvitsee? 
Kun olet surullinen, kysy itseltäsi: Kuka on surullinen? 



Mistä johtuu, että aina syytetään ulkopuolista maailmaa? Ja 
silti kaikki vastauksesi alkavat minällä. Kuka tämä minä on 
(joka on vihainen, pettynyt, tarpeessa ja surullinen)? 

Tämä arvoituksellinen minä on vuorovaikutuksessa maail- 
man kanssa, mutta siltikään se ei ota mitään vastuuta teois- 
taan. Miksi tämä minä aina projisoi vastoinkäymisten syyt 
ulkoiseen maailmaan? Vuorovaikutus edellyttää vähintään 
kahta osapuolta. 

Miten olisi, jos ensin selvittäisimme asiat tämän minän 
kanssa ja vasta sen jälkeen kohdistaisimme huomion muuhun 
maailmaan? 

Minä, minulle, minä itse 

Rajoittunut ymmärrys saa aikaan vääriä tulkintoja ja epätäy- 
dellisiä tekoja. Nämä teot vastaanotetaan tunteellisesti ja ole- 
tetaan tekijän toimesta suoritetuksi täysin aikomuksin ja täy- 
dessä ymmärryksessä niiden seurauksista ja vaikutuksista. Tä- 
män tiedostaminen saa aikaan suuria tunteellisia tuntemuksia 
vastaanottajassa ja vastineita, jotka eivät perustu harkintaan (eli 
johonkin, jota myöhemmin kadutaan liian pitkälle menneenä 
tai sopimattomana). Vastineet ja seuraukset ovat jotain, mitä al- 
kuperäinen alullepanija ei tarkoittanut, mutta ne yksinkertai- 
sesti aiheutuvat molempien osapuolten rajoittuneesta havainto- 
ja ymmärryskyvystä. Tästä eteenpäin asiat menevät vain huo- 
nompaan suuntaan. Pienen hetken päästä kummallakaan osa- 
puolella ei ole enää tilanne hallinnassa - alkuperäinen lähtö- 
kohta on menettänyt kaiken merkityksensä. Näin noidankehä 
saa alkunsa. Tuloksia on mahdollista seurata joka päivä ympäri 
maailmaa. Kaikki saa alkunsa ainoastaan meidän rajoittuneista 
kyvyistä havainnoida ja ymmärtää maailmaa, jossa elämme. 

Oma näkökulmamme on meille erittäin tärkeä. Pidämme 
sitä oikeana, koska se on niin todellinen - emme epäile sitä. 
Siksi se on "totuus", ja koska tämä on niin ilmiselvää, ei ole 
mahdollisuuksia väärinymmärryksille muiden ihmisten toi- 
mesta. He eivät voi yksinkertaisesti sivuuttaa sitä ja olla niin 
sokeita, etteivät he näe tavallisia "tosiasioita", joita jopa me 
voimme ymmärtää. Mutta he eivät toimi sen mukaisesti. Hei- 
dän käyttäytymisensä on niin paljon ymmärryksemme ulko- 
puolella, ettemme voi sietää sitä. Se on liikaa. Meidän täytyy 
tehdä asialle jotain... 

Ja silti kaikki elävät omassa subjektiivisessa todellisuu- 
dessaan. Olemme lukittuja omiin tarpeisiimme ja vaatimuk- 

siimme. Ajattelumme on täynnä "meitä". Tulemme louka- 
tuiksi, meillä on eniten pelissä, meidän täytyy luopua, meidän 
täytyy uhrautua, me emme hyödy ja niin edelleen. Juuri tämä 
me estää meitä pääsemästä eteenpäin. Niin kauan kuin meidän 
tarpeet tulee huomioida ja täyttää ensin, mikään ei tule muut- 
tumaan. Jokainen tarrautuu kiinni omaan ajattelutapaansa ja 
maailmankatsomukseensa. Meillä on tarve olla oikeassa ja an- 
taa muiden myös tietää se. 

Täytyy oppia luopumaan. Ajan mittaan opimme hyväksy- 
mään laajemman katsannon, jolloin erilaiset näkemykset ja 
mielipiteet voidaan esittää ja niistä on mahdollista pitää kiinni 
ilman konflikteja. Ei ole mitään tarvetta olla oikeassa tai saa- 
vuttaa jotakin. Koko ajatus "meistä" on pelkästään omaa kek- 
sintöämme. Meidän tulee vain oppia pääsemään siitä eroon. 
Todellisuudessa se on ainoa asia josta luovumme. 

Prosessinäkökulma 

Prosessi on jotain tilapäistä joka palvelee tiettyä tarkoitusta. 
Se ei ole itsessään päämäärä vaan pelkästään väline jonkin ta- 
voitteen saavuttamiseksi. 

Voimme nähdä itsemme sarjana prosesseja. Fyysinen ke- 
homme muuttuu ajan mittaan - se luo uusia soluja ja tuhoaa 
vanhoja. Kehomme on jatkuvassa biologisessa edistyksen ti- 
lassa, jonka tarkoituksena on pitää meidät elossa. Mielen- 
kiintoisempaa on todeta, että mieltämme voidaan pitää myös 
jatkuvasti edistyvänä. Tajuntamme koostuu tulevista ja me- 
nevistä prosesseista - mielentilamme ei ole koskaan pysyvä 
vaan alati muuttuva. Tunteemme, ajatuksemme, mielialamme 
ja havaintomme saavat täyden huomiomme. Aistimuksemme 
tulevat jostain, pysyvät hetken ja häviävät taas. Emme pysty 
pysäyttämään tai saamaan niitä jäämään paikalleen. Omaku- 
vamme ei myöskään ole pysyvä. Luomme jatkuvasti uudel- 
leen nykyhetkessä oman minäkuvamme, joka sisältää nykyi- 
sen käsityksemme menneisyydestä ja tulevaisuudesta - yhtä 
hyvin kuin ymmärryksemme ulkopuolisesta maailmasta ja 
siitä keitä olemme. 

Kun olemme pilkkoneet olemassaolomme hyvin laajassa 
merkityksessä pelkiksi prosesseiksi, on oikeutettua kysyä 
missä se minä oikein sijaitsee? Kuka minä olen? Olenko minä 
vain sarja prosesseja, jotka tapahtuvat minussa? Missä minä 
olen? 

Entäpä jos minää ei ole olemassa, vaan pelkästään proses- 
sit, jotka toimivat tietyn ajan? Prosessit eivät kaipaa minää. 
Ne vain toimivat, tulevat ja menevät. Prosessien sarja saa ai- 
kaan minän vaikutelman. Mielemme on tietoisuus näistä tila- 
päisistä prosesseista, jotka luovat sille näkökulman ja saavat 

aikaan illuusion sen olemassaolosta. Minä on olemassa yhtä 
kauan kuin on tarpeeksi prosesseja käynnissä. Siltikään se ei 
kontrolloi toimintoja. Mieli ei pysty luomaan prosesseja. Se 
pystyy ainoastaan sopeutumaan ja hyväksymään, ja lopulta 
ymmärtämään paikkansa kokonaisuudessa. Tästä seuraa mie- 
len vapaaehtoinen häviäminen turhana, keinotekoisena. Mutta 
prosessit jatkavat edelleen tulemista ja menemistä, kunnes nii- 
den aika on ohi. 

Lopeta murehtiminen 

Usein näyttää siltä, että elämme murheillemme. Ne ympäröi- 
vät ja seuraavat meitä kaikkialle. Huolia saattaa olla paljon, 
monet pienet asiat kasaantuvat ja saavat olomme epämuka- 
vaksi. Huolet ovat aina subjektiivisia ja ne myös muuttuvat 
ajan mittaan. Opimme tulemaan toimeen elämässä ja olemaan 
stressaamatta samoista asioista uudelleen. Murheidemme koh- 
teet muuttuvat, mutta peruskonsepti pysyy samana: huoleh- 
dimme jatkuvasti tulevaisuudesta ja selviytymisestä. 

Kasaamme odotuksia. Sen jälkeen alamme huolestua mah- 
dollisista tulevaisuuden näkymistä. Entä jos -skenaariot eri- 
laisine variaatioineen täyttävät mielemme emmekä pysty ohit- 
tamaan mielen kehäpäätelmiä. Jotkut näistä huolista saattavat 
muuttua pakkomielteiksi, ne saattavat jopa häiritä untamme 
ja päivittäisiä askareita. 

Murehdimme, koska emme pysty kuvittelemaan mitään 
muuta kuin mistä olemme tietoisia. Näin ollen rajoittunut ha- 
vainnointi ja tietämys ei mahdollista ratkaisua mielen eteemme 
tuomiin ongelmiin. Usein pyörittelemme uudelleen ajatuksia, 
jotka ovat riippuvaisia vaikutusmahdollisuuksiemme ulko- 
puolisista tekijöistä. Haluaisimme epätoivoisesti tietää etukä- 
teen mitä tulee tapahtumaan. Emme voi sietää epävarmuutta. 
Tosiasiassa pelkäämme ainoastaan epävarmuutta. Jopa tieto 
tulevasta tapahtumasta, oli se sitten kuinka huonoa tahansa, 
on paremmin siedettävissä kuin suuri epävarmuus. 

Pystymme murehtimaan loputtomasti kaikkea elämäs- 
sämme. Emme voi koskaan tietää tulevaisuutta ja sen vuoksi 
on aina olemassa mahdollisuuksia uusille tuntemattomille 
asioille tai tilanteille. Tämä ei ole kuitenkaan tarpeellista. Mei- 
dän ei ole pakko stressata elämästä, se on täysin turhaa. Pa- 

radoksaalisesti meidän täytyy vain oivaltaa tämä ensin. Vasta 
sen jälkeen voimme vapautua pattitilanteesta. Sama pätee lä- 
hes kaikkiin tärkeisiin elämän tosiasioihin. Meidän täytyy 
elää ne todeksi, oivaltaa ne. Meidän tulee huomata kuvio, jota 
mielemme toistaa. Se tunnistaa jotain tuntemattomia asioita 
ja alkaa prosessoida niitä. Tällä tavoin mieli pysyy aina kiirei- 
senä. Loppujen lopuksi mieli on olemassa ainoastaan silloin 
kun ajattelemme. 

Murehtimisen lopettamisen voi aloittaa pienin askelin. 
Aloita pienistä asioista ja siirry suurempiin ja merkittävim- 
piin myöhemmin. Kun huomaamme, että asiat järjestyvät ja 
huolestuminen on tarpeetonta, lopetamme murehtimisen lo- 
pulta kokonaan. Huolestuminen on kytköksissä itsetunnon ja 
itsensä hyväksymisen kanssa. Meidän tulee tuntea itsemme ja 
luottaa itseemme. Kun luotamme siihen, että pystymme pär- 
jäämään ja selviytymään elämästä tuli sitten eteemme mitä ta- 
hansa, tämä sisäinen luottamus tulee ohjamaan ja antamaan 
meille sisäisen rauhan. Lakkaamme murehtimasta muista ih- 
mistä ja heidän reaktioistaan ja ajatuksistaan meitä kohtaan. 
Tällöin suurin huolenaiheemme on toimia oman intuitiomme 
ja tuntemuksiemme mukaisesti, tekemällä oikeita valintoja 
ja toimenpiteitä kulloisessakin tilanteessa. Yhtä lailla oival- 
lamme, että asioita, jotka eivät ole vaikutusvallassamme, on 
turha murehtia ollenkaan. Ne täytyy vain yksinkertaisesti hy- 
väksyä sellaisena kuin ne ovat ilman mitään vastustelua tai 
kiistämistä. Kaikkein vaikein osuus on tosiasioiden kohtaa- 
minen. Emme halua myöntää todellisuutta, vaikkakin saa- 
tamme sen jollain tasolla käsittää. Se on vain liian tuskallista 
hyväksyttäväksi. 

Murehtimalla hukkaamme paljon energiaa. Mieli pitää mei- 
dät kiireisinä ja negatiivisten ajatusten vallassa, ja sitoo mei- 
dät tuhoisaan kierteeseen. Ratkaisujen ja positiivisten loppu- 
tulosten löytämisen sijaan jäämme jumiin ajatuksiin, jotka 
eivät johda mihinkään. Ajan, jonka käytämme mahdollisen 

tulevaisuuden pyörittelyyn, on poissa uusien mahdollisuuk- 
sien löytämisestä ja tunnistamisesta. Usein etsimämme ratkai- 
sut tarjotaan meille, mutta emme vain pysty näkemään niitä - 
olemme kiinnittyneet ajatuskuvioihimme ja ennakoimiimme 
lopputuloksiin. Olemme liian kiireisiä murehtimaan ja elämä 
sekä monet hyvät hetket ja mahdollisuudet, kulkevat ohit- 
semme. 

Suuria viisauksia kertoneet ihmiset ovat aina kehottaneet 
lopettamaan murehtimisen. Siltikään emme usko heitä. Elämä 
on opettanut meille, että se tulee antamaan meille epämieluisia 
yllätyksiä ja että eläminen sattuu. Pelkäämme seurauksia. Sen 
vuoksi pyrimme jatkuvasti välttämään minkä tahansa kuvi- 
teltavissa olevan häiriön tai negatiivisen tilanteen. Tästä huo- 
limatta näitä tilanteita ilmenee silloin, kun niitä vähiten odo- 
tamme - emme pysty välttämään niitä. Jopa kuolemme jo- 
nain päivänä, huolimatta siitä kuinka paljon sitä murehdimme 
tai ajattelemme. Huolestuminen ei auta meitä elämään. Se ei 
anna meidän kokea ja nauttia elämästä sellaisena kuin se tulee, 
vaan pitää meidät pakkomielteisenä jotain tulevaa tapahtumaa 
kohtaan joka mahdollisesti saattaa tapahtua tai olla tapahtu- 
matta. Tässä pelissä olemme ainoat häviäjä. Huolestuminen 
on ajan hukkaa ilman positiivisia lopputuloksia. Tässä yksi 
elämän suurista totuuksista opittavaksi. 

Mikä minä olen? 



Oletko koskaan pohtinut kysymystä missä sinä oikein olet? 

Aloitetaan ensin määrittelemällä talon käsite. Mikä on talo? 
Talo on yleensä rakennettu jotain tiettyä tarkoitusta varten. 
Sillä on tietty merkitys tai tehtävä. Talo rakennetaan erilai- 
sista materiaaleista, jotka puolestaan koostuvat erilaisista al- 
kuaineista. Tiettyä materiaalien yhteenliittymää kutsutaan ta- 
loksi. Tämä talo ei sijaitse maailman ulkopuolella, josta se on 
rakennettu. Talo voi olla uusi tai vanha, tyylikäs tai ruma, hy- 
lätty tai raunioina. Elinkaarensa lopussa se on vain kasa erilai- 
sia materiaaleja toisessa järjestyksessä ja eikä sitä enää kutsuta 
taloksi. Siis mikä se talo oli? 

Kuka minä olen? Olenko minä tämä keho, joka on kasattu 
kantasoluista tiettyyn järjestykseen? Nykyinen lääketiede on 
oppinut rakentamaan uusia ruumiinjäseniä särkyneiden tilalle 
omista kantasoluistamme. Voimme hankkia uuden sydämen tai 
muita elimiä tarpeen mukaan. Ihminen voi olla kaunis, ruma, 
nuori, vanha, terve tai sairas. Ja jälleen kerran eräänä päivänä 
olemme kasa erilaisia ainesosia hiukan erilaisessa järjestyksessä 
ja meidän sanotaan olevan kuolleita. Siis mikä oli minä? 

Talo on siis yhteenliittymä sitä ympäröivistä ainesosista. Se 
ei sijaitse maailman ulkopuolella vaan on osa maailmaa. Mutta 
silti talo oli jotakin muuta kuin tuo maailma, sillä emme kut- 
suneet sitä maailmaksi vaan taloksi. Jos se ei olisi erillinen 
maailmasta, niin miksi sillä pitäisi silloin olla nimi? Jotain ole- 
matonta ei voi nähdä tai ymmärtää. Erillisyys merkitsee sitä, 
että on olemassa rajat ja että se jokin voidaan suhteuttaa jo- 
honkin muuhun. 

Pieni lapsi ei osaa tehdä eroa itsensä ja maailman välillä. Sille 
sen oma keho ja maailma ovat sama asia. Totuus erillisyydestä 

selviää meille vähitellen. Voimme havainnoida ja tuntea meille 
ulkopuolista ympäristöä, joka ei kuulu osana meihin. Näitä 
emme voi tuntea tai kontrolloida. Tästä päädymme johtopää- 
tökseen, että näiden asioiden täytyy olla meidän ulkopuo- 
lella. Samoin kuin tiettyä materiaalijärjestystä kutsutaan ta- 
loksi niin muut ihmiset alkavat kutsua meitä tietyllä nimellä. 
Muut määrittävät meidät ja alamme pitää itseämme tuona ni- 
menä, miksi ikinä meitä sitten kutsutaankin. 

Talolla on tietty tarkoitus ja tehtävä. Mutta mikä on meidän 
tarkoitus? Miksi olemme samaan aikaan erillisiä tästä maail- 
masta ja silti osana tätä maailmaa (sillä emme voi elää maail- 
man ulkopuolella). Olemme tietynlainen ainesosien yhteen- 
liittymä, joka koostuu atomeista ja energiasta, joista muut 
ihmiset tunnistavat meidät. Mikä merkitys tällä erillisyy- 
dellä voi siis olla? Olisimmeko erillään ympäröivästä maa- 
ilmasta, jos meillä ei olisi jotain erityistä tarkoitusta? Eihän 
kukaan rakentaisi taloa, jos sillä ei olisi mitään merkitystä tai 
tarkoitusta. Itse asiassa koko sanaa 'talo' ei siinä tapauksessa 
olisi olemassa. Erillisyys nimeltä talo on meille hyödyllinen, 
se suojaa ja antaa meille paikan asua. Talo ei voi tiedostaa 
itseänsä, mutta ihmiset voivat. Miksi olemme tietoisia itses- 
tämme ja olemassaolostamme, ellei sillä olisi jokin erityinen 
tarkoitus? Olisihan täysin absurdia käyttää energiaa johonkin 
täysin hyödyttömään ja turhaan, tarkoituksettomaan. 

Mikä minä olen? Varmasti pystyn sanomaan, että olen tämä 
tietyllä nimellä kutsuttu erillisyys. Olen myös osa tätä maa- 
ilmaa, koska olen rakennettu ainesosista jotka löytyvät ym- 
päröivästä maailmasta. Mutta toisaalta, kun tarvitsen uuden 
sydämen tai muun elimen, en katoa vanhan myötä. Nekään 
ei siis ole minä. Täällä vaikuttaa olevan myös muita ihmisiä. 
Ne käyttäytyvät samoin, puhuvat ja kommunikoivat. Heillä 
vaikuttaisi olevan samanlainen olemassaolo kuin minulla. 
Silti ne eivät kuitenkaan ole minä. Näiden lisäksi maailmassa 
on muita eläviä olioita, joita kutsutaan kasveiksi ja eläimiksi. 

Niistä en kyllä ole kovin varma, kun ne eivät kommunikoi 
samoin kuin ihmiset. Mutta siitä olen varma, että ne ovat ole- 
massa. Ne myös elävät minun ulkopuolella. 

On hiukan vaikeaa jatkaa tästä. Minää ei tunnu löytyvän. 
On ainoastaan tämä erillisyys maailmassa, jonka muut tun- 
nistavat. Muut ovat määrittäneet minut, ja koostun erilaisista 
ainesosista, joita löytyy ympäröivästä maailmasta. Johtopää- 
tös on siis, että ei ole olemassa minää. Yhtä hyvin voisi sanoa, 
että olen maailma sillä olen osa sitä ja elän siinä. Tämä tilapäi- 
nen erillisyys, jota kutsutaan minuudeksi, on kuin talo. Mutta 
mikä on talo? Tarkoitus on oivaltaa erillisyys harhaksi, joka ei 
ole muuta kuin tilapäinen atomien yhteenliittymä. Tilapäinen 
merkitys, joka on luotu oivaltamaan minän käsite, sen ykseys 
suhteessa maailmaan: erillisyys tajuamaan ykseys. Sen jälkeen 
ei ole enää erillisyyttä. 

Miksi 

Miksi olemme surullisia? 
Koska emme ole onnellisia. 

Miksi olemme innoissamme? 
Koska emme ole tylsistyneitä. 

Miksi olemme rakastuneita? 
Koska emme ole yksinäisiä. 

Miksi olemme poissa tolaltaan? 
Koska emme ole tyytyväisiä. 

Kun oivallamme, 
vain olemme. 

Kaksinaisuus 

Tarvitsemme dualismia elääksemme ja kokeaksemme. Esi- 
merkkien määrä on periaatteessa loputon: yö ja päivä, hyvä ja 
paha, pimeä ja valo, mies ja nainen, terve ja sairas. Ilman vas- 
takohtaisuuksia emme pystyisi erottelemaan asioita. Kaikki 
olisi yhtä ja samaa. Tällöin emme pystyisi mieltämään tai ar- 
vostamaan mitään muuta, sillä käytännössä sellaista ei meille 
olisi olemassa. Tämä tekisi elämisen erittäin vaikeaksi. Ei olisi 
mitään tapaa verrata asioita tai tapahtumia. Kuinka voisimme 
arvostaa elämää jos ei olisi kuolemaa? 

Silti olemme sokeita. Emme halua nähdä, että emme voi 
saada vain toista puolta odottamatta kaksinaisuuden vas- 
tapuolen myös toteutuvan. Pyrimme onnellisuuteen ja pel- 
käämme surua. Tavoittelemme rikkautta ja vältämme köy- 
hyyttä. Petymme, kun kohtaamme dualismin toisen puolen. 
Silloin yleensä kyseessä on suuri katastrofi, paha karma tai 
huono onni. Ja positiivisessa tapauksessa olemme itse ansain- 
neet hyvän lopputuloksen, luonnollisesti. Hiukan hassua vai 
pitäisikö sanoa naivia, eikö olekin? Valitettavasti näin me vain 
elämme ja toimimme. Omasta sokeudestamme johtuvat seu- 
raukset eivät ole mukavaa katseltavaa. Omalla onnellisuuteen 
pyrkivällä toiminnallamme luomme vähintäänkin yhtä paljon 
kärsimystä, joka meiltä kuitenkin jää huomioimatta. Itsekäs 
käytös jättää seuraukset muiden hoidettaviksi. 

Suurin osa kaksinaisuuksista on omaa luomustamme. Ne 
eivät esiinny näkyvässä maailmassa meidän ympärillämme. 
Esimerkkeinä mainittakoon hyvä ja paha tai kauneus ja ru- 
muus. Jokainen meistä määrittää näille oman sisältönsä ja 
merkityksensä. Todellisuudessa asiat vain ovat. Me itse mää- 
ritämme niille merkitykset, kaksinaisuudet. Näkemällä puh- 

taan, todellisen olemassaolon, maailmassa olisi paljon vähem- 
män yllätyksiä ja pettymyksiä. Samoin ideologiset ristiriidat 
ja "kunniateot" jäisivät vähemmälle. Mutta kykenemmekö 
elämään ilman kaksinaisuuden jokapäiväistä muistutusta ar- 
kielämässämme? Ihmiskunta ei ole oppinut elämään rauhassa 
päiväkään olemassaolonsa aikana. Kaksinaisuuden läksy tun- 
tuu olevan vaikea opittava perusasioissakin: jos lyöt toista va- 
saralla, toiseen sattuu. Tämä saattaa lyödä takaisin. Seurauk- 
sena kumpaakin sattuu ja loppu on alkua huonompi. Joko ko- 
konaisuus alkaa hahmottua? 

Luopuminen 



Olemme sidottuja kaksinaisuuteen. Aika-avaruus on kohta- 
lomme. Olemme dualismin vaikutuksen alaisena niin kauan 
kuin harjoittelemme kaksinaisuuden periaatteita. Elämä ja 
kuolema, päivä ja yö, hyvä ja paha, reaktio ja vasta-reaktio. 
Kaikki toiminnot ja ajatukset saavat aikaan vastaavan vasta- 
reaktion. Kaikella on seurauksensa. 

Niin kauan kuin kaksinaisuus on meille merkityksellinen ja 
pidämme yllä siteitä siihen, niin kauan tarvitsemme dualismin 
kokemuksia. Mutta hitaasti, hyvin hitaasti, opimme antamaan 
periksi. Luopumaan. Mikään positiivinen tai negatiivinen ei 
saa meitä mukaansa. Emme myöskään pyri saavuttamaan jo- 
tain tiettyä ja välttelemään toista. Kaikista tapahtumista tu- 
lee merkityksettömiä. Ei ole väliä mihin suuntaan asiat kallis- 
tuvat, opimme vain tiedostamaan ja sivuuttamaan. Ei suuria 
tunteita tai siteitä, on vain erilaisten tapahtumien ja toimin- 
tojen virta. Luopuminen valtaa pikku hiljaa yhä suuremman 
ja suuremman osan elämästämme, ja lopulta olemme vapaita. 
Opimme luopumaan kaksinaisuudesta. Aikaisempi polarisaa- 
tio muuttuu ykseydeksi. Tulemme yhdeksi. Olemme oppi- 
neet läksymme, luopumisen. 

Kaipaus 

Elämme jatkuvassa kaipauksen tilassa. Nykyhetki ei koskaan 
ole tarpeeksi. Kun saavutamme jotain, kaipaamme välittö- 
mästi jotain muuta. Ruoho on aina vihreämpää toisella puo- 
lella. Pääajatuksena tässä on, että haluamme - aina ja jotain. 
Mutta mitä kaipaamme? 

Halumme on tuntemus, jota on vaikea kuvata. Se on jota- 
kin, joka ympäröi meidät, mutta silti emme pysty selittämän 
sitä tarkasti. Kaipaus on jotain vailla muotoa, jotain joka pii- 
rittää meitä. Se on huomio meissä joka hakee olemassaoloa ja 
ilmaisua kauttamme. Voisi sanoa kaipauksen käyttävän meitä 
välineenä materiaaliseen olemassaoloonsa. 

Käytännössä tämä tarkoittaa, että heijastamme pyyteemme 
fyysiseen tai käsin kosketeltavaan muotoon. Liitämme ha- 
lumme johonkin objektiin. Tilanteesta riippuen se voi olla 
kaipaamamme henkilö, parempi työpaikka, oma asunto, puo- 
liso, vauraus tai ammatti. Kohteesta huolimatta on olennaista, 
että se on meille jotain konkreettista. Meidän on vaikea pitää 
erillään kohdetta subjektista. Huomioimme kaipauksen koh- 
teen ja alamme pitää sitä keinona tilamme (ts. sisäisen tila- 
mme) parantamiseen. 

Seuraukset ovat meille tuttuja. Sinä hetkenä kun olemme 
saavuttaneet jotakin haluamaamme, siirrymme jonkin toisen 
perään. Emme ole tyytyväisiä, vaikka se oli alkuperäinen tar- 
koituksemme. Nyt olemme jonkin toisen perässä. 

Eli mitä itse asiassa tapahtuu? 

Kaipaus tekee meidät aktiiviseksi. Se ajaa kokemaan ja koh- 
taamaan erilaisia haasteita elämässä. Mitä tapahtuisi, jos emme 
kaipaisi mitään? Ei mitään. Ei tapahtuisi kehitystä. Jos kukaan 
ei kaipaa mitään tai keneltäkään ei puutu mitään, mikään ei ke- 

hittyisi tai muuttuisi, sillä kaipaus pitää sisällään oletuksen ti- 
lasta, jossa subjekti on epätäydellinen ja etsii puuttuvaa osasta. 
On tärkeää tunnistaa tämä jatkuva prosessi jota käymme 
läpi. Pitäisi oivaltaa, ettei kaipaus ole "me". Emme pysty kos- 
kaan tulemaan tyydytetyiksi millään sisäisen olemuksemme 
ulkopuolisilla tavoilla. Sillä jos pystymme näkemään kaipauk- 
sen läpi ja sivuuttamaan sen pyrkimykset, olemme jo lähem- 
pänä "kokonaiseksi" tulemista. Emme juoksentele ympäriinsä 
ja kurottele illuusioita. Meidän tulee vain tunnistaa käyttäy- 
tymismallimme ja tehdä tietoisia valintoja sokean tottelevai- 
suuden sijaan. Miten olisi pyrkimys kaipauksettomuuteen? 

Toinen 

Kuinka voimme oppia itsestämme? Kohtaamalla Toisen. 

Myöhemmin tulee puhe ihmissuhteista ja viittaan Martin 
Buberiin. Hänen työnsä inspiroi Emmanuel Levinasia, josta 
tuli yksi viime vuosisadan merkittävimmistä ranskalaisista fi- 
losofeista. Levinas tuo esiin, että voimme ainoastaan oppia 
itsestämme kohtaamalla muut olennot, jotka eivät ole meitä 
(Toinen). Emme voi jakaa olemassaoloamme, voimme ainoas- 
taan puhua siitä. Ihmistenvälinen kanssakäyminen mahdollis- 
taa oppimisen. Meidän tulee kohdata Toinen, kasvotusten. 

Kirjassaan Totalite et infini: essai sur l'exteriorite(l961) Le- 
vinas kuvaa itsen ja äärettömyyden eroa. Se kuvaa kuinka 
voimme olla itse, subjekti, joka vaikuttaa olevan erillään ää- 
rettömyydestä. Levinas selvensi syitä subjektiivisuudelle ja 
eriytyneisyyden harhalle Toisesta ja äärettömyydestä. 

Subjektisuuden tarkoituksena on opettaa meille ykseyttä, 
mutta sen oppiminen onnistuu ainoastaan olemalla erillään 
ja suhteessa toisiin olentoihin. Tämän oppiminen tuntuu ole- 
van vaikeaa meille. Pidämme itseämme erityisinä ja ainutlaa- 
tuisina. Emme ole kuin muut. Mutta pohjimmiltaan olemme 
kaikki samanlaisia, osana ääretöntä, ykseyttä. Havaitsemamme 
eriytyneisyys on harha, joka tilapäisesti verhoaa meiltä totuu- 
den. Yksilöllisyys ja itsekkyys ovat aikamme suosittuja tee- 
moja. Silti syvällä sisimmässämme tunnemme ja tiedämme, 
että kaikki elämä on tasa-arvoista, osana samaa, yhtä. 



Erillisyys 



141 



Omistaminen 



Omistaminen tarkoittaa, että omistajalla on oikeus estää 
muita käyttämästä kohdetta ja että hänellä on siihen hallinta- 
oikeus. Kuinka paljon voimme todella omistaa? Onko omis- 
taminen vapautta? 

Aikaisemmin oli puhetta omistusoikeuden käsitteestä. Vii- 
meaikaisen poliittisen keskustelun takia on mielenkiintoista 
pohtia omistusoikeuden muita aspekteja, hallinnan tunnetta 
ja vapautta. 

Yleensä ihmiset haluavat omistaa turvatakseen jotain. He 
tuntevat itsensä turvatuimmiksi omistaessaan talonsa vuok- 
raamisen sijaan. Kun omistat jotain, sinulla on jotain "todel- 
lista." Omistajuus on sana muiden joukossa. Ei mitään muuta. 
Voisimme yhtä hyvin määritellä sen tarkoittamaan monopolia 
tai oikeutta poissulkemiseen. 

Kutsumalla omistamista poissulkemiseksi saatamme ym- 
märtää enemmän sen luonteesta. Omistamalla rajaamme pois. 
Saamme jotain ja estämme pääsyn muilta siihen. Huvittavaa 
sinänsä, näin myös tapahtuu fyysisessä todellisuudessa. Vau- 
railla valtioilla on tiukat rajakontrollit ja rikkaat ihmiset rajaa- 
vat itsensä kiinteistöihinsä. 

Nykyään suurin osa maailman resursseista ja vauraudesta 
on vain muutaman ihmisen hallussa. Tämä poissulkeminen 
saa aikaan epäharmoniaa ja levottomuutta. Näin ei ole asian 
laita ainoastaan vauraan Yhdysvaltojen ja Euroopan välillä 
suhteessa kolmannen maailman valtioihin, vaan myös valtioi- 
den sisällä. Yhdysvallat saattaisi olla hyvä esimerkki, mutta 
yhtä hyvin löytyy monia muita vastaavia valtioita. Mitä suu- 
rempi on vastakohtaisuus, sitä merkittävämmät resurssit vaa- 
ditaan tilanteen hallitsemiseen. Turvallisuus- ja asevoimien 

budjetit kasvavat joka vuosi, ja terroristi-iskut tulevat osaksi 
jokapäiväistä elämää. Pitääkö paikkansa, että mitä enemmän 
omistamme sitä enemmän vapautta luomme? 

Vaikuttaa juuri päinvastaiselta. Mitä enemmän omistamme, 
sitä enemmän joudumme murehtimaan. Jos henkilökohtainen 
turvallisuuden- ja hallinnantunteemme on sitoutunut omis- 
tamisen käsitteeseen, tällöin mitä enemmän omistamme sitä 
enemmän meillä on hävittävää. Omistuksistamme tulee osa 
olemassaoloamme. Niistä tulee osa egoa ja itseä. Mikä tahansa 
uhka omaisuuttamme kohtaan ei tarkoita ainoastaan elämistä 
ilman jotain, vaan myös suoraa uhkaa olemassaoloamme koh- 
taan (ts. turvallisuuden- ja kontrollintunnettamme vapautta 
kohtaan). Mikä aluksi on saattanut olla pelkästään tapa jon- 
kin hallitsemiseksi, vaihtuu helposti välineeksi saavuttaa hen- 
kilökohtaista turvallisuutta ja vapauden tunnetta. Tässä vai- 
heessa ei ole ihme, jos asiat muuttuvat monimutkaisiksi. Ja 
usein myös rumiksi. Nyt tästä tulee henkilökohtaista. Omai- 
suuteni on osa olemassaoloani; se määrittää kuka olen. Mitä 
enemmän sen parempi, ilman sitä en ole mitään. Erittäin fyy- 
sistä ja erittäin todellista. Erittäin henkilökohtaista. 

Harvoin voimme jakaa vaurauden muiden kanssa ja pitää 
omistajuuden sen oikeissa rajoissa. Omistaminen on usein 
voimaa ja vaikutusvaltaa. Nämä kaksi usein helposti korrup- 
toivat mielemme. Vain hyvin harvat ihmiset pystyvät olemaan 
köyhiä rikkaina ja rikkaita köyhinä. Todellista vapautta ei voi 
ostaa. Joko oivallat sen tai sitten et. Tapoja todellisen vapau- 
den korvaamiseen on monia. Omistajuus on yksi niistä. 

Ihmissuhteet 



Miksi kaksi ihmistä asuu yhdessä? Tämä kysymys tuli 
eteen kun ystävälläni oli hiukan erimielisyyksiä puolisonsa 
kanssa. 

Martin Buberin määrittämä viitekehys, jonka hän esitteli 
1920-luvulla kirjassaan Minä ja Sinä, on yksi tapa lähestyä 
aihetta. Suurimman osan ajasta elämme Minä-Se -suhteessa 
maailman kanssa. Sillä on jokin tarkoitus meille. Olemme 
luoneet joitain nimiä ja kategorioita erinäisille esineille, 
asioille ja toiminnoille ympärillämme. Meillä on jokin käsitys 
niistä ja tiedämme (luulemme tietävämme) mitä ne ovat. Tämä 
toimii suhteellisen hyvin tavallisten toimintojen ja asioiden 
kanssa, mutta heikommin sovellettuna ihmisiin. Silti usein 
kohtelemme ihmisiä asioina. Ne palvelevat jotain tarkoitusta 
meille. 

Myös toisenlainen suhde on mahdollinen. Se on Minä- 
Sinä -tapa olla maailmassa. Emme pyri nimeämään tai luo- 
kittelemaan toista. Myönnämme ettemme pysty tuntemaan 
toista henkilöä kokonaan, puhumattakaan hänen muuttami- 
sesta. Tämä lisäksi olemme itsekin jatkuvassa muutoksessa, 
mikä tarkoittaa, ettei mikään ole staattista. Minä-Sinä -suh- 
teessa toisella ihmisellä ei ole meille mitään tarkoitusta, tehtä- 
vää eikä meillä ei ole mitään "kuvaa" hänestä. Pidämme toista 
"uutena", sellaisena kuin hän ilmenee. Molemmat olemme 
keitä olemme. Löydämme toisemme joka hetki uudestaan. 
Tämä suhde on mahdollista saavuttaa dialogin kautta. Dialo- 
gissa molemmat osapuolet jakavat ja osallistuvat luomalla jo- 
tain yhteistä, ilman ennakko-odotuksia tai edellytyksiä. 

Nykyään suuri määrä avioliitoista päätyy eroon. Usein 
kuulemme eron syyksi toisen osapuolen muuttumisen tai pa- 

riskunnan ajautumisen erilleen toisistaan ajan myötä. Tätä ei 
voi tapahtua Minä-Sinä -suhteessa, jossa toinen ei pyri saa- 
maan jotain toiselta osapuolelta. Myöskään ei ole mitään pyr- 
kimystä muuttaa tai määrittää toista henkilöä. Kun luomme 
mielikuvan toisesta henkilöstä, luomme samalla välittömästi 
odotuksia ja suhteita. Luomme objektin joka palvelee meille 
tiettyä tarkoitusta. Kaikki on hyvin niin kauan kuin tämä mie- 
lemme "kuva" vastaa todellisuutta. Mutta ei kestä kauaa, kun 
toinen muuttuu ja osoittaa joitain puolia olemassaolostaan, 
jotka eivät sovellu meidän aikaisemmin luomaamme "täydel- 
liseen" kuvaan hänestä. Suutumme, kun illuusio särkyy. Pe- 
tymme tai turhaudumme. Olimme käyneet jo kaiken läpi mie- 
lessämme. Tämän jälkeen meidän olisi pitänyt vain elää suun- 
nitelmamme (ts. mielikuvitelmamme) mukaisesti. Kun tämä 
ei toteudu, syytämme toista. Emme odottaneet tätä. Emme 
halunneet tätä, emme odottaneet tämän tapahtuvan. Toinen 
on muuttunut, kuinka epäreilua! Onko enää mitään tai ketään 
johon voi luottaa näinä päivinä! 

Tunsimmeko koskaan toista? Vai oliko meillä tosiasiassa 
omat tarpeet, illuusiot ja unelmat joita halusimme täyttää? Toi- 
nen oli vain objekti, jossa halusimme toteuttaa nämä tarkoi- 
tusperät. Hän tuli kuvaan mukaan, koska tarvitsimme hänet 
täyttämän unelmamme ja tarpeemme. Ehkä olimme yksinäi- 
siä, tai tarvitsimme parempaa itsetuntoa. Ehkä halusimme va- 
rallisuutta tai turvallisuutta, halusimme täyttää muiden (esim. 
sukulaisten) odotuksia sosiaalisesti hyväksyttävästä elämästä. 
Tai halusimme kauniit häät tai perheen. Ehkäpä kaipasimme 
onnellisuutta, koska olimme aikaisemmin onnettomia. Alusta 
alkaenkaan yhdessä oleminen ei ollut tarpeeksi. Kyse ei ol- 
lut ollenkaan toisesta henkilöstä. Petyimme itseemme. Emme 
pystyneet täyttämään odotuksiamme. Toinen henkilö oli vain 
väline tarpeisiimme. Lopulta oliko kestävällä suhteella edes 
mitään mahdollisuuksia? Ehkä kaikki meni pieleen ensivai- 
kutelmasta (ajatuksesta) lähtien? 

Ihmissuhteet voivat toimia ainoastaan silloin, kun emme 
odota mitään toiselta ja kun ei ole mitään tarvetta tai puu- 
tetta täytettävänä. Kun oleminen riittää, eikä aseteta odotuk- 
sia, voimme löytää rakkauden ja onnellisuuden. Todellinen 
dialogi. 

Jakaminen 

On uskomatonta, että planeetallamme on kaikkea riittävästi. 
Luomme niukkuustilanteen omalla käyttäytymisellä. Ruokaa 
on riittäväsi kaikille nälkäisille, majapaikka, perusterveyden- 
huolto ja koulutus jokaiselle. Nämä ovat ihmiselämän perus- 
vaatimuksia ja ne ovat toteutettavissa joka vuosi. Emme vai 
tee näitä - yhteisesti. Valitsemme, ettemme tee mitään ja sen 
vuoksi olemme myös vastuussa teoistamme. 

Elämäntapamme perustuu yksilöllisyyteen ja egoistiseen 
itsensä toteuttamiseen. Elämme kuluttamalla ja pyrkimällä 
tyydyttämään tarpeemme materiaalisilla keinoilla. Hyvin- 
vointimme riippuu siitä, kuinka paljon pystymme kulutta- 
maan ja saavuttamaan mitä hyvänsä halujamme. Tai vähin- 
täänkin näin elämme. Olemmeko onnellisempia ja tyyty- 
väisempiä? Olemmeko koskaan tyytyväisiä elämäämme? 
Jälkiteollisessa yhteiskunnassa meidän tulisi olla jo enem- 
män kuin onnellisia kaikkine meitä ympäröivine omistuksi- 
nemme. 

Valitettavasti totuus on juuri päinvastainen. Olemme yksi- 
näisempiä ja enemmän hukassa kuin koskaan. Olemme täyt- 
täneet elämän kylmillä arvoilla ja yksilöllisillä elämäntavoilla, 
jotka eristävät meidät muista ihmisistä ja tekevät meidät yk- 
sinäisiksi ja onnettomiksi ihmisiksi ilman suurempaa elämän 
tarkoitusta tai merkitystä. Eikö tämä ole erikoista, koska 
meillä on enemmän vapaa-aikaa kuin koskaan? Muutama 
sata vuotta sitten lähes kaikki ihmiset olivat tavalla tai toisella 
sidottuina maatalouteen tullakseen toimeen. Nyt meidän ei 
tarvitse käyttää yhtä paljon vaivaa ruokkiaksemme itsemme 
ja saadaksemme katon pään päälle. Meillä on aikaa ajatella ja 
murehtia. Fyysinen työ ei pidä meitä enää kiireisinä. 

Lähes kaikki elävät eristyksissä, vaikka olisimme monien 
ihmisten ympäröimänä. Elämätyylimme on itsekeskeinen. 
Olemme oppineet elämään ilman muiden elämäntilanteiden 
huomioimista. Kuinka muuten on selitettävissä, että joka 
päivä näemme ihmisiä, jotka elävät puutteessa ja ovat hukassa, 
mutta teeskentelemme, ettemme näkisi heitä? Vaihdamme 
puolta kadulla tai vähintäänkin käännämme katseemme pois. 
Pois silmistä, pois mielestä. Salaisesti toivomme olevamme 
niin onnekkaita, ettei mitään vastaavaa koskaan tapahtuisi 
meille. Kuinka kylmäsydäminen on elämäntapamme? Ja 
minkä takia? Kuinka onnellisia ja tyytyväisiä todella olemme, 
kun emme välitä muista ihmisistä? Eikö tämä ole selvä osoitus 
siitä, että asiat ovat juuri päinvastoin? 

Jakaminen on uskomaton asia. Ilo ja onnellisuus sisäl- 
lämme on yleismaailmallista kaikille. Ajatus siitä, että pys- 
tyy antamaan jotain ilman pyydettä vastineesta. Milloin an- 
noit viimeksi jotain itsestäsi? Ei sen tarvitse olla mitään isoa. 
Pelkkä hymy tai odottamattomat kauniit sanat ovat hyvä 
alku. Kaikki haluavat kokea tulleensa hyväksytyiksi ja ar- 
vostetuiksi ihmisinä. Lopulta olemme kaikki ihmisiä - mitä 
meillä on, ei määritä keitä olemme. Kuinka moni meistä on 
humaani myös teoissaan? 

Tarvitsemmeko todella kaikkia materiaalisia asioita ja vau- 
rautta? Eikö ole mitään mitä voisimme jakaa niille, jotka ovat 
suuremmassa tarpeessa? Isot muutokset tapahtuvat pienillä 
teoilla. Olemme yhteiskuntia ja kansakuntia. Valtioita ja insti- 
tuutioita ei ole olemassa ilman meitä, ihmisiä. Näin ollen mei- 
dän velvollisuutemme on määrittää keitä olemme. Tekemättö- 
myys ja asioiden sellaisenaan hyväksyminen on yhtä merkit- 
tävä lausunto kuin mikä tahansa muukin. Antamalla ihmisten 
kuolla nälkään ja huonoon terveydenhuoltoon osoitamme 
enemmän kuin tarpeeksi keitä olemme. Olemme välinpitä- 
mättömiä ja itsekkäitä. Kuinka muuten nämä asiat voi selit- 
tää? Teknologia on riittävän kehittynyttä ja todistetusti toi- 

mivaa näiden asioiden ehkäisemiseksi. Tarvitaan vain riittävää 
tahtoa niiden toteuttamiseksi. Tämä kaikki on jo tehty länti- 
sissä yhteiskunnissa. Ei tekosyitä, kohdatkaamme itsemme. 

Olennainen kysymys on, tulemmeko muuttumaan? Jokai- 
sen meistä tulee katsoa henkilökohtaisesti peiliin ja vastata ky- 
symykseen olenko tehnyt tänään tarpeeksi, todella? Ellet ole, 
on mahdollista että meissä on jotain inhimillistä jäljellä, jota 
voisimme yrittää kasvattaa ajan myötä. Ehkäpä tuntisimme 
itsemme myös hiukan onnellisemmiksi ja tyytyväisimmiksi 
elämässämme? Anna ja vastaanota. Jakaminen. 

Kuka ajattelee? 



Kuinka voimme etsiä jotain mistä emme mitään tiedä? 

Kuinka tuntea tai tunnistaa tuntematon? 

Tiedämme vain mitä tiedämme. Näemme vain mitä tie- 
dämme. Kuulemme ainoastaan mitä tiedämme. Mutta kuka 
tietää, näkee ja kuulee? 

Luokittelemme, määritämme ja erottelemme - tämä on 
olemassaolomme. Se perustuu erillisyyteen; olemme eril- 
lämme havainnoistamme. Elämme binäärimaailmassa. Joko 
asiat ovat tai ne eivät ole. Minä olen minä ja sinä olet sinä. 
Emme ole sama. Toisin sanoen olemassaolomme on suhteel- 
lista. Olemme pelkästään suhteessa johonkin (ts. ulkopuoli- 
seen maailmaan; kiveen, lintuun, taloon, henkilöön jne.). 

"Cogito Ergo Sum", sanoi Rene Descartes. Ajattelen, 
siis olen. Mutta kuka ajattelee? Ja mitä tapahtuu silloin kun 
emme ajattele. Ajatteleminen tarkoittaa luokittelemista, mää- 
rittämistä ja sanalliseen muotoon saattamista, jotakin joka on 
tunnettua. Kuinka voimme ajatella jotain uutta (ts. tuntema- 
tonta)? Mistä kaikki uudet ideat tulevat? 

Jiddu Krishnamurti saattaa johdatella oikeaan suuntaan. 
Mutta ajattelemalla pääset vain tiettyyn pisteeseen. 



150 



OTTEITA TODELLISUUDESTA 



Sanat 

Merkittävä osa viestinnästä tapahtuu verbaalisesti - ainakin 
näkyvä osuus. Puhumme, luemme ja ajattelemme sanoilla jat- 
kuvasti. 

Aloitetaan ensin perusteista. Tarvitsemme yhteisiä käytän- 
töjä viestiäksemme keskenämme. Liikenteessä käytämme lii- 
kennesääntöjä ja -valoja. Sovimme kylttien tai merkkien tar- 
koittavan jotain. Tämän jälkeen kaikki tottuvat tulkitsemaan 
niiden merkityksen. Sama pätee sanoihin. Ne ovat vain tapa 
kommunikoida ja helpottaa asioita. Tarkalleen ottaen ne eivät 
ole muuta kuin aakkosia tunnistettavassa järjestyksessä. 

Pidämme itsestään selvänä, että käyttämämme symbolit 
(sanat) ovat ominaisuuksiltaan tarkkoja. Mutta todellisuus on 
juuri päinvastainen. Jokainen elää oman näkemyksensä mu- 
kaisessa maailmassa. Helpoin tapa todentaa asiaa on pyytää 
henkilöä kuvailemaan jonkin esitetyn sanan mielleyhtymää. 
Esimerkiksi, jos pyydämme ihmisiä piirtämään mitä tarkoi- 
tamme "tuolilla," niin tämä osoittaa, etteivät piirrokset esitä 
lähelläkään toisiaan. Puhumattakaan monimutkaisemmista ja 
abstraktimmista käsitteistä, kuten globalisaatiosta tai vapau- 
desta. 

Sanojen käytöllä aiheutetaan paljon väärinymmärrystä ja 
vahinkoa. Ihmiset tarkoittavat jotain ja tulkitsevat sen toi- 
sin, omalla tavallaan. Ehkäpä kaikkein voimakkaimmat sa- 
nat liitetään uskontoon, vakaumukseen ja politiikkaan. Osa 
näistä symboleista on saavuttanut pyhän aseman. Sanat ovat 
alkaneet elää omaa elämäänsä. Niiden alkuperäinen tarkoitus 
kuvata ja viitata todellisiin asioihin on jossain matkan var- 
rella unohtunut tai hämärtynyt. Historiamme on täynnä "py- 
hiä" sotia ja massamurhia "suurempien tarkoitusten" vuoksi. 

Idealismeista on tullut tärkeämpiä kuin ihmisistä. Sanojen 
avulla voimme etääntyä ja irrottautua todellisuudesta ja hul- 
laantua pelkkien käsitteiden voimasta. Näiden symbolien ni- 
missä olemme valmiita tappamaan ihmisiä ja tekemään usko- 
mattomia asioita. Ihmiset harvoin pysähtyvät harkitsemaan 
ja miettimään näiden symbolien todellista merkitystä ja sano- 
maa. Sanoja on helppo käyttää ja vielä helpompi väärinkäyt- 
tää. Ne ovat voimakkaita ja niin tarkkoja ulkoisesti, vaikka 
niiden todellinen merkitys on usein kaikkea muuta kuin yk- 
siselitteinen ja selkeä. Ja elämme antaen niiden ulkoasun hä- 
mätä meitä. 

Kaksoiselämä 

Sisäinen elämä on henkilökohtaista ja pyhää jokaiselle. Ul- 
koisen elämän jaamme kaikkien muiden kanssa. Ei ole selvää, 
että nämä kaksi voivat olla harmoniassa ja silti tehdä mahdol- 
lisiksi paljon kaivatut sisäiset oivallukset. Mutta se on mah- 
dollista. 

Historiasta löytyy esimerkkejä pyhistä ihmisistä, jotka 
elivät eristyksissä ja harjoittivat henkistä elämää. Meillä on 
usein tällainen kuva todellisista harjoittajista, mikään muu ei 
ole "vakavaa" tai riittävän todellista. Sisäinen rauha tai mie- 
len hiljaisuus ei vaadi erityistä paikkaa tai erityisjärjestelyjä. 
Voimme harjoittaa sijainnistamme huolimatta. Sisäinen tila 
säilyy, kun olemme saavuttaneet oikean tason. Itse asiassa 
ympäristömme ja tilanteemme eivät ole millään tapaa este si- 
säiselle kehityksellemme. 

Meidän on elettävä maailmassa ja huolehtia velvollisuuksis- 
tamme ja tehtävistämme. Mikä tarjoaisikaan paremmat mah- 
dollisuudet harjoittaa riippumattomuutta ja tyyneyttä kuin 
tavallisen elämän haasteet? Tilanteet tarjoavat meille harjoi- 
tuskentän, jossa meidän tulisi pysyä täydellisessä sisäisen har- 
monian tilassa - huolimatta siitä mitä koemme. 

Ajassa ja tilassa eläminen kausaliteetin alaisena ei tarkoita 
ettemmekö voisi kokea myös rikasta sisäistä elämää. Voimme 
kokea molemmat maailmat jatkuvasti. Paikalla tai tilanteella 
ei ole merkitystä meille, koska mielentilamme on elämämme. 
Luomme tilanteille niiden merkitykset. 

Todelliset opetukset ovat sanattomia. Niitä ei anneta sym- 
boleilla (ts. kirjoituksilla, puheella), meidän tulee kokea ne 
suoraan. Siksi elämämme määrittää olemassaolomme. Käy- 
töksellämme ja teoillamme julistamme keitä olemme. Mikä 

olisikaan parempi tapa jakaa saavuttamaamme viisautta kuin 
ihmisten keskellä eläminen ja käytännön esimerkkinä olemi- 
nen? Sanat ovat turhia. 

Tieto vai viisaus 

"Viisaat eivät ole oppineita, oppineet eivät ole viisaita. 
- Laotse 

Viisaalla henkilöllä ei ole välttämättä paljoakaan tietoa, mutta 
paljon tietävä ei ole viisas. Viisaus on intuitiivista, ensikäden 
kokemusta. Tieto perustuu sanoihin ja kuvauksiin. Tietoa 
voidaan hankkia, jakaa, kehittää edelleen ja siirtää. Tieto ei ole 
sama kuin viisaus. Viisaus edellyttää oivallusta. Tätä "Heure- 
kaa!" eivät muut voi opettaa. Voimme ainoastaan auttaa muita 
selittämällä ja jakamalla tietoa viisaudesta. 

Voimme muuntaa viisautta tiedoksi, mutta se ei tarkoita 
että itse viisaus voidaan myös muuntaa. Sitä voidaan ainoas- 
taan kuvailla ja havainnollistaa erinäisin symbolein, tarinoin 
ja kielikuvin. Polun kuvaileminen ja siitä kertominen ei ole 
itse polku. 

Haluamme saada lisää tietoa. Koemme olevamme jotain 
vailla ja lisää tietoa hankkimalla pääsemme eroon puutteis- 
tamme. Näin toimii ajattelumme ja käytöksemme. Meidän 
täytyy osallistua seminaariin, kuunnella gurua tai lukea kir- 
jaa. Kuinka usein pysähdymme miettimään ja pohtimaan mitä 
vailla todella olemme ja mikä tarkoitus tällä tiedon "täyttä- 
misellä" on ennen kuin tosiasiassa teemme mitään? Sillä jos 
haluamme tulla paremmiksi jossakin, meidän tulisi varmistua 
viisauden saavuttamisesta tiedon hankinnan päätyttyä. Muu- 
toinhan koko harjoitus olisi ajan hukkaa viisauden näkökul- 
masta. 

Kuinka huomaamme olemmeko todella oppineet mitään 
hankkimalla lisää tietoa? Se, että viisaus edellyttää oivallusta, 
tarkoittaa sen heijastumista meidän käytökseen ja tekoihin. 

Tieto muuntuu viisaudeksi ainoastaan, jos toimimme eri ta- 
valla tiedon saamisen jälkeen. Tämä saattaa kuulostaa moni- 
mutkaisemmalta kuin se todellisuudessa on. Saatamme omata 
täydellisen teoreettisen tiedon auton ajamisesta, mutta se ei 
tarkoita että osaamme ajaa autoa. Kaikkien auton ajamiseen 
vaadittavien laitteiden ja liikennesääntöjen tunteminen ei tee 
meistä erinomaisia ajajia. Meidän tulee muuttaa tieto toimin- 
tamalleiksi ja havaittaviksi teoiksi. Tietoa on helppo hankkia, 
mutta viisaus on vaikeampi taiteen laji. 

Viisaus vaatii aktiivista osallistumista ja toimintaa. Oppi- 
minen voi tapahtua passiivisesti. On vaikeampaa luoda teo- 
ria kuin kuvailla jo valmista mallia. Tavoitteenamme on lisätä 
tietoa. Siihen sisältyy oletus, että tämä tieto myös muuntuu 
viisaudeksi. Valitettavan usein lopputulos on juuri päinvas- 
tainen. Tiedon hankinta on harhaa, jota toistamme kerta toi- 
sensa jälkeen. Tunnemme itsemme tärkeiksi ja uskomme, että 
teemme jotain merkityksellistä kun opetellemme jotain. Te- 
keminen on meille tärkeämpää kuin todelliset tulokset. Tä- 
hän valitettavaan lopputulokseen päätyy havainnoidessa ym- 
päröivää maailmaa. Rakastamme tiedon illuusiota ja sivuu- 
tamme kaikkein tärkeimmän asian: todelliset teot ja lopputu- 
lokset. 

Opettajamme 

Jokainen meistä on täällä yksin (muttei välttämättä yksinäi- 
nen). Elämme muiden ihmisten kanssa, mutta silti kaikki elä- 
män suurista haasteista joudumme kohtaamaan yksin. Läheiset 
ystävät voivat tukea ja antaa meille tarvitsemaamme rohkeutta. 
Olosuhteet ajavat meidät usein rankkojen aikojen läpi, mutta 
tärkeimmät opit tulevat meille muilta ihmisiltä. Elämässä on 
kyse ihmissuhteista. Toiset ovat tuntemattomia ja vain vierai- 
levat elämässämme, toiset pysyvät luonamme kauemmin. 

Opimme uusia puolia ja asioita itsestämme. Asiat, joita 
kohtaamme, koskevat meitä. Ihmiset joita tapaamme, tilan- 
teet jotka kohtaamme; ei ole sattumia. Niillä on meille mer- 
kitys, ne auttavat meitä tuntemaan itsemme paremmin. Silti 
kaikki työ on meistä kiinni samoin kuin niistä oppiminenkin. 
Olemme usein välinpitämättömiä ja tunnumme toistavan sa- 
moja kuvioita. Huomaamme sen kun meille tapahtuu saman- 
tapaisia asioita. Esimerkiksi saatamme olla jatkuvasti tekemi- 
sissä tietyntyyppisten ihmisten kanssa, jotka saavat meidät 
vaikeuksiin. Tai tunnumme olevan jokaisessa uudessa työpai- 
kassa vaikeuksissa pomojemme kanssa. Meille tapahtuu näin 
niin kauan kuin huomioimme kuvion ja opimme käyttäyty- 
misestämme ja teoistamme. Sen jälkeen olemme valmiita uu- 
siin haasteisiin. 

Toisilla ihmisillä on tärkeä rooli elämässämme. He ovat 
meille peilejä. He ovat kanssakäymisissä kanssamme ja tarjoa- 
vat harjoituskentän meidän muiden puolien tuntemiseen ja 
jopa piileviin kykyihin ja tunteisiin. Ihmiset osoittavat meille 
käyttäytymisellään ja teoillaan keitä me todella olemme. Ei 
pitäisi tulla minään suurena yllätyksenä, että olemme usein 
itse se viimeinen henkilö joka näkee totuuden. Kokeile tätä 

läheisten ystäviesi kanssa. He saattavat kertoa sinun toisesta 
puolestasi, jos vain annat heille mahdollisuuden. 

Tulemme vihaisiksi ja suutumme muille ihmisille helposti. 
Syytämme heitä. Miksi kiihdymme? Miksi heidän käyttäy- 
tymisen tulisi vaikuttaa meihin? Muiden ihmisten ongelmat 
eivät ole meidän ongelmia. Ei ole siis mitään syytä heittäy- 
tyä tunteelliseksi. Ellei meissä ole jokin, joka tietää että he 
ovat paljastaneet tai herättäneet joitain piilossa olleita asioita 
meissä (kuten egoa, itsekkyyttä, laiskuutta, vallanhalua tai te- 
kopyhyyttä). Luonnollisestikaan emme halua tulla muistute- 
tuiksi näistä pimeämmistä puolistamme. Emme voi sietää sitä, 
ja syyttelemme muita. Niin kauan, kuin meissä on näitä puo- 
lia, tarvitsemme muita ihmisiä, koska emme vapaaehtoisesti 
työskentele itsemme kanssa. 

Näin ollen jokainen kanssakäynti ja hetki elämässä on 
meille uusi mahdollisuus oppia itsestämme ja tulla parem- 
miksi ihmisiksi. Jokainen kohdattu ihminen opettaa jotain 
meille itsestämme. Tarvitsee olla vain nöyrä ja avoimin mielin 
oivaltaakseen viestit. Muista kiittää ihmisiä ympärilläsi. Ei ole 
tarvetta sanoa mitään. Voit vain hymyillä ja rakastaa naapu- 
riasi. Hän on sinun paras opettajasi. 

Käänteinen luottamus 

Oletko koskaan katsonut taaksepäin ja pohtinut tapahtumia 
ja tilanteita, joita olet kohdannut aikaisemmin elämässäsi? 
Usein äkilliset, kirkkaalta taivaalta tulleet yllätykset, joita 
aluksi hätkähdämme ja kauhulla odotamme kuinka niistä sel- 
viydymme, ovatkin merkittäviä käännekohtia tai astinkiviä 
johonkin muuhun. Niillä on tarkoituksensa ja ne ovat tar- 
peen pyrkimyksissämme johonkin muuhun. Itse tilanteessa 
emme näe laajempaa kokonaisuutta, mutta myöhemmin, jos- 
kus jopa vuosia myöhemmin, kaikki palaset loksahtavat pai- 
kalleen. Loppujen lopuksi kaikella on tarkoituksensa. Emme 
vain huomaa sitä kuin vasta jälkikäteen. 

Muutamat Hollywood-elokuvat kertovat tarinan lopusta 
alkuun. Christopher Nolanin ohjaama Memento (2000) on 
yksi niistä. Katsojalle tämä on erittäin kiusallinen kokemus, 
koska kausaalisuhteet, joihin olemme tottuneet tavallisessa 
elämässä, esitetäänkin päinvastaisesti. Tapahtumat ja tilan- 
teet eivät johdakaan mihinkään, vaan ovat lopputuloksia ja 
seurauksia aikaisemmista tapahtumista. Näin ollen käytän- 
nössä on mahdotonta tietää tai odottaa tapahtumien kulun 
seuraavia vaiheita. 

Elämämme toimii samoin. Voimme ainoastaan jäljittää ti- 
lanteet, jotka johtavat tähän pisteeseen, mutta seuraavat vai- 
heet ovat meille tuntemattomia. Tämä tekee meistä turvatto- 
mia ja epävarmoja tulevaisuuden suhteen. Mitä tahansa voi 
tapahtua - tai näin ajattelemme. 

Voimme käyttää käänteisen järjestyksen logiikkaa myös 
omaan elämäämme. Olemme hyvin luottavaisia, kun kat- 
somme elämäämme taaksepäin. Turvallisuuden tunne juontuu 
tiedosta, että lopulta kaikki asiat järjestyvät (koska olemme 

niitä juuri nyt muistelemassa). Samoin myös ymmärrämme 
olosuhteita paremmin ja pystymme analysoimaan syitä ja ti- 
lanteita, jotka olemme jo kokeneet. Mutta miksi koemme niin 
suurta epämukavuutta tulevaisuutta kohtaan? Miksi kaiken 
tulisi muuttua ja asioiden kääntyä yhtäkkiä kestämättömiksi 
tulevaisuudessa? Toimintamme menneisyydessä oli tarpeel- 
lista ja johti meidät moniin yllätyksiin. Eivät ne kaikki ole ol- 
leet negatiivisia. Monet niistä ovat itse asiassa antaneet meille 
jotain. Olemme oppineet virheistämme ja kokemukset ovat 
tuoneet meille uusia ideoita ja ulottuvuuksia elämäämme. 

Pohdi elämääsi ja keskity tärkeisiin hetkiin. Voitko väit- 
tää kaikkien elämäsi tapahtumien ja tilanteiden olleen täysin 
kaoottisia ja johtaneen mistä tahansa odottamattomasta epä- 
rationaalisesta tilanteensa toiseen ilman mitään erityistä jär- 
jestystä, jolloin niiden kokonaisuudesta ei koostu yhtään mi- 
tään järkevää? Onko kaikki ollut puhdasta ajan ja resurssien 
haaskausta? Puhdas kaaos tarkoittaa satunnaisten tilanteiden 
tapahtumista ja tilanteet eivät ole millään tavalla liitoksissa 
toisiinsa tai riippuvaisia mistään muusta tilanteesta. Kaaok- 
sessa ei ole logiikka, mutta näkymätön logiikka ei ole kaaosta. 
Käänteinen luottamus saattaa alkaa kuullosta järkevältä. 

Tyyneys 

Sisäinen rauha kumpuaa näkemyksestä ja sisäisestä tiedosta 
ja varmuudesta. Se on tosiasia sen oivaltaneelle, jolloin se 
on myös pysyvä olotila. Siihen täytyy pyrkiä itsepintaisesti, 
mutta siihen pääsemisen jälkeen ei vaadita enää mitään lisä- 
ponnisteluja. Olet vain tyyni. 

Sisäinen rauha tai tyyneys juontuu saavutetusta ymmär- 
ryksestä: ei ole mitään pelättävää. Kaikki on järjestyksessä ja 
olemassaolomme on rakkaus. Oivaltanut tietää kaiken olevan 
niin kuin on tarkoitettu. Ei ole mitään, mitä meidän ei tulisi 
kohdata tai kokea. Kaikki tilanteet ovat merkityksellisiä (tai 
merkityksettömiä). Meille ei voi tapahtua mitään, millä ei olisi 
tarkoitusta tai mikä ei olisi parhaaksemme. Elämä on rakkaus, 
ja niin olemme myös me. 

Sekaannus ja epäluottamus on seurausta siitä, kun olemme 
liian peloissamme kohdataksemme elämää. Emme luota sen 
kannattelevan meitä. Meillä on liian paljon hävittävää, liian 
paljon pelissä. Roikumme tuntemassamme todellisuudessa 
ja ymmärryksessä. Jähmetymme ja pidämme kiinni mieles- 
tämme ja käsityskyvystämme, koska emme tiedä mitään pa- 
rempaa. Illuusiomme kontrollista estää meitä päästämästä irti. 
Ja ilman täydellistä irtautumista emme voi saada ensikäden 
tietoa ja kokemusta, sisäisesti oivallettua luottamusta. Niin 
kauan kuin emme antaudu elämälle sata prosenttisesti, tu- 
lemme elämään pelossa ja epäluottamuksessa. Tämä on para- 
doksi ja todellinen umpikuja. 

Mikään ei tule helposti, mutta oivaltaaksemme sisäisen 
varmuuden ja luottamuksen meidän ei tarvitse tehdä mitään. 
Olemme jo kaikki, meidän tulee vain oivaltaa. Lähtökohtai- 
sesti ei ole tarvetta ajalle tai ponnisteluille. Vaaditaan ainoas- 

taan henkilökohtainen ymmärrys. Sitä ei pysty huijaamaan 
eikä tekemään vain puolittain. Joko pääset päämäärään tai sit- 
ten et. Edistyessämme tulemme paremmiksi ja saavutamme 
luottamusta. Säännöllinen harjoitus helpottaa voimistamaan 
ymmärrystämme ja joka askeleella pääsemme lähemmäksi. Si- 
säisessä rauhassa ei ole kyse jonkin saavuttamisesta tai suo- 
rittamisesta. Siksi sitä ei voi lunastaa, mutta se odottaa meitä 
aina. Meidän tulee vain valmistautua ja olla sille valmiita. Ole 
nöyrä elämän edessä. 

Kirjoitettu meditaatio 

Luemme monia kirjoja elämämme aikana. Tapamme lukea 
vaihtelee aiheen, mielenkiintomme ja tilanteen mukaan. Jos- 
kus haluamme vain kuluttaa aikaa jotain odottaessamme. Toi- 
sinaan keskitymme tekstiin. Kirja on niin hyvä, ettemme näe 
tai kuule muuta maailmaa. Aika on vain hävinnyt jonnekin, 
kun heräämme kirjan kiehtovasta maailmasta. Tällainen kes- 
kittyminen on meditaatiota. Mielemme ei vaeltele ympäriinsä 
vaan keskittyy pitkiksi ajoiksi tekstiin. 

Opiskellessamme lukutyylimme on erilainen. Joudumme 
keskittymään ymmärtääksemme asiakokonaisuuden. Se vaatii 
enemmän kamppailua kuin hyvän romaanin lukeminen. Mie- 
lemme pyrkii harhautumaan, eikä uuden oppimisen vaatima 
keskittyneisyys pysy yllä. Lukeminen tällä tavoin on työtä 
minkä tahansa muun vakavan ajatteluprosessin tavoin. 

Kun opiskelemme, käytämme tekstiä ja sanoja ainoastaan 
keinona läpäistä ja ymmärtää sanojen kuvaamia ideoita ja kä- 
sitteitä. Haluamme ymmärtää ja oppia ajatuksen, jota kirjailija 
pyrkii esittämään ja siirtämään sanojen välityksellä. Itse asiassa 
käytämme tekstiä meditaatiovälineenä. Se on oppaamme ja 
karttamme, joka auttaa meitä saavuttamaan kirjoittajan konsep- 
tit ja ajatukset. Keskittymisemme pyrkii tavoittamaan ja heijas- 
tamaan kirjailijan tuottamaa ajatusobjektia. Toiset tekstit ovat 
meille helppoja ymmärtää: oivallamme ja käsitämme niiden 
merkityksen. Meillä on monesti vaikeuksia esittää ja ilmaista 
uudelleen ajattelua, erityisesti meille vieraasta aiheesta. Jou- 
dumme kovasti ponnistelemaan laajentaaksemme mieltämme, 
että ymmärtäisimme jotain uutta, meille tuntematonta. 

Pystymme oppimaan ja ymmärtämään ilman ensikäden 
kokemusta. Tämä ei kuitenkaan tarkoita etteikö meidän tu- 

Iisi aktiivisesti pyrkiä eteenpäin ymmärryksessä. Pelkkä me- 
kaaninen lukeminen ei anna meille mitään. Matkimme ja tois- 
tamme ainoastaan tekstiä ilman tekstin konseptien ja ideoiden 
siirtymistä. Toisin sanoen saatamme saada jotain tietoa, mutta 
emme missään nimessä viisautta. Mutta viisautta on mahdol- 
lista saavuttaa ja oivaltaa kirjoitetuista materiaaleista. Tämä 
on erinomainen tapa lisätä ymmärrystä. Se ainoastaan edellyt- 
tää, että olemme avoimia ja halukkaita oppimaan ja olemaan 
sinnikkäitä: mikään ei tule ilman henkilökohtaista vastuuta 
ja vaivaa. Kaikkein tärkein osa on henkilökohtainen halu ja 
nöyrä asenne oppimista kohtaan. Harjoittelulla tulemme pa- 
remmiksi, harjoittelemalla myös meditaatiotekniikkamme 
paranee. 

Anteeksianto 

Elämä on täynnä tapahtumia ja tilanteita, joissa olemme tun- 
teellisesti kiinnittyneinä. Näillä tapauksilla voi olla merkittävä 
vaikutus käyttäytymiseemme. Voimme kokea tulevamme sy- 
vällisesti osalliseksi jostakin ja samalla omata hyvin vähäisen 
ymmärryksen todellisista syistä ja vaikuttimista. Ei ole myös- 
kään tavatonta tuntea sisimmässämme tarvetta toimia eri ta- 
valla kuin teemme käytännössä. Silti jokin meissä pakottaa 
meidät tietynlaiseen käyttäytymiseen. 

Kiinnittyminen on merkki syvälle juurtuneesta fiksaatiosta 
ja toimintamallista. Meillä on vahva näkemys johonkin, suu- 
ret odotukset tai tunnelataukset. Nämä aistimukset eivät vält- 
tämättä ole kovin loogisia ja järkeviä, mutta niillä on voima 
ohittaa meidän kognitiivinen ymmärrys ja tahto. Jotkin inten- 
siiviset tilanteet voivat saattaa meidät hyvin hämmentyneiksi 
ja takertumaan nykyiseen olemisen tilaan. 

Usein olemme hyvin ankaria itsellemme. Odotamme enem- 
män itseltämme kuin muilta. On helpompaa antaa anteeksi 
muille kuin itsellemme. Tämä tekee elämästämme raskasta 
ja vaikeaa. Sisäiset ristiriidat ja odotukset ajavat meidät vas- 
toinkäymisiin. Syytämme itseämme ja turhaudumme asioista, 
jotka eivät ole meidän hallinnassamme. Meidän on vaikea hal- 
lita suuria tunnelatauksia. Ne voivat jopa sokaista meidät, ai- 
heuttaen normaalista poikkeavaa ja paremman ymmärryksen 
vastaista käyttäytymistä. Erityisesti näissä tilanteissa on tär- 
keää päästää irti ja antaa itsellemme anteeksi. Tunteelliset ais- 
timukset ovat vahvoja signaaleja sisäisestä tilastamme ja näin 
ollen niitä ei tulisi sivuuttaa. Meidän tulisi huomioida ja käydä 
ne läpi. Tunteitamme ei ole mahdollista alistaa kognitiivisen 
tahtomme alle. Voimme ainoastaan yrittää ymmärtää ja antaa 

anteeksi. Ne opastavat meitä ja auttavat meitä oppimaan lisää 
itsestämme. Suuret opetukset vaativat toisinaan rankkoja me- 
netelmiä. Sen vuoksi anteeksianto on erittäin tärkeää ja vält- 
tämätöntä. Se, mitä sallimme muille, meidän tulisi myös sallia 
itsellemme. Anna anteeksi - aloita itsestäsi. 



170 



OTTEITA TODELLISUUDESTA 



Nöyryys 

Elämä on täynnä hyviä ja huonoja hetkiä. Suurina hetkinä 
tunnemme hallitsevamme ja omaavamme erityisiä ominai- 
suuksia. Heikkoina hetkinä koemme itsemme epävarmoiksi 
ja epätäydellisiksi. Usein peilaamme ominaisuuksiamme ja 
omakuvaamme ympäröiviin tilanteisiin ja lopputuloksiin. Ve- 
dämme hätäisiä johtopäätöksiä ja luomme tilanteisiin oman 
myötävaikutuksemme ja lopputulosten välille kausaalisuh- 
teita. Nämä arviot ovat subjektiivisia ja riippuvaisia omasta 
näkemyksestämme. Valitettavasti voimme havainnoida asioita 
ainoastaan omasta näkökulmastamme ja ilman parempaa tie- 
toa asioiden todellisista riippuvuussuhteista ja syistä. Tämä 
jatkuva arviointi, joka voi olla enemmän tai vähemmän alita- 
juista, kasvattaa ja tukee henkilökohtaista kehitystämme pa- 
rempaan tai huonompaan suuntaan. 

Jatkuvat väärät tulkinnat johtavat usein dramaattisiin pet- 
tymyksiin ja tilanteisiin, jotka palauttavat meidät todellisuu- 
teen. Joudumme kohtaamaan sen tosiasian, ettemme ehkä ol- 
leetkaan niin upeita tai nokkelia kuin olimme ajatelleet. Meille 
tapahtuu jotakin odottamatonta tai epäsuosiollista, joka on 
ristiriidassa ymmärryksemme ja maailmankatsomuksemme 
kanssa. Tämä tulee yllätyksenä meille, muttei läheisillemme. 
Yleensä olemme viimeisiä, jotka oivaltavat tämän. Meille rak- 
kaat ja läheiset ihmiset ovat saattaneet yrittää monin tavoin 
varoittaa meitä, mutta emme ole pitäneet näitä kehotuksia 
mitenkään kovin suuressa merkityksessä. Omakuvamme on 
pettänyt meidät. 

Emme pysty pakenemaan sitä tosiasiaa, että olemme sido- 
tut kokemaan subjektiivisesti arvioimalla. Olemme epätäydel- 
lisiä, eikä maailmankatsomuksemme ole objektiivinen. Ym- 

märryksemme ja havaintokykymme muuttuu ajassa. Olemme 
enemmän tai vähemmän tietämättömiä parhaista pyrkimyk- 
sistämme huolimatta. Itse asiassa jokainen ihminen yrittää 
parhaansa, mutta koska olemme erilaisia, tietämättömyyden 
aste ja taso vaihtelee suuresti ihmisten kesken. Nämä erot luo- 
vat häiriöitä ja ristiriitoja keskuuteemme. Jos näkemyksemme 
ja ymmärryksemme olisi täydellisesti linjassa, välillämme ei 
olisi mitään kiistoja tai epäselvyyksiä. Omaisimme samat 
ominaisuudet ja kaikkiin asioihin samanlaisen näkemyksen. 

Nöyryys merkitsee sitä, että tiedostamme olevamme epä- 
täydellisiä. Hyväksymme, että olemme vain ihmisiä. Teemme 
virheitä. Suurimmasta osasta virheistämme emme tule koskaan 
edes tietoisiksi. Tämän ymmärtämiseksi meidän tulee myös 
oivaltaa, että muut ihmiset tekevät myös virheitä. He eivät 
pyri tekemään niin, mutta kuten me, he eivät yksinkertaisesti 
ole tietoisia omista heikkouksistaan. He ovat itsensä oppimi- 
sen prosessissa. Jokainen meistä on eri vaiheessa tässä oppi- 
misprosessissa. Tarvitsemme muita ihmisiä ja ympäristöämme 
tullaksemme tietoisiksi ja nähdäksemme virheemme. 

Lähes poikkeuksetta loukkaannumme, kun joku yrittää 
kertoa meille puutteistamme. Emme halua kuulla muiden 
neuvoja. Meidän tulisi tietää parhaiten omat asiamme, erityi- 
sesti silloin, kun vastaus ei ole kovin mukava tai kohtelias. 
Tunteemme kuohahtavat tai suutumme. Näin voimme jou- 
tua tilanteisiin, joita kadumme myöhemmin. Toisesta näkö- 
kulmasta katsottuna käyttäytymisestämme seuraa jotakin, 
joka loukkaa tai ei ole sopivaa toisen henkilön näkökulmasta. 
Emme ole saattaneet tarkoittaa sitä, mutta yksinkertaisesti 
emme vain pysty itse sitä ennalta näkemään. 

Nöyryys antaa meidän elää omaa elämäämme ja oppia omi- 
naisuuksistamme ilman muiden ihmisten puutteellisuuksien 
arvostelemista. Nöyryys omaa käyttäytymistämme ja toimin- 
taamme kohtaan auttaa tiedostamaan, että olemme kuin lapsia 
jotka yhä oppivat elämästä. Emme ole kovin tietäväisiä. On 

olemassa muita jotka voivat opettaa meille enemmän. Koska 
olemme vielä niin kokemattomia ja tietämättömiä, emme 
pysty antamaan neuvoja tai tarjoamaan mielipiteitä muiden 
ihmisten käyttäytymiseen. Meillä on niin kovin paljon teke- 
mistä itsemme kanssa, että olisi naurettavaa neuvoa muita, 
kun emme pysty käsittelemään omaakaan elämäämme ja ole- 
maan täydellisiä esikuvia. Mestari on vastuussa omista ope- 
tuksistaan. Näin ollen hänen tulisi neuvoa ainoastaan asioissa, 
jotka hän osaa erittäin hyvin. Kuinka moni meistä voi väittää 
olevansa elämisen mestari? 

Kärsivällisyys 



Olemme tottuneet elämään välittömän toiminnan ja vastineen 
maailmassa. Jokainen sukupolvi väittää nykyisen vauhdin ja 
tiedon määrän olevan miltei liikaa siedettäväksi. Kokemamme 
stressi, jonka yhteiskunta, läheisemme ja työelämämme aset- 
tavat, on liian raskas taakka. Eli mistä tässä kaikessa hössö- 
tyksessä on kyse? Kenellä on kiire, ja miksi? 

Tulemme levottomiksi, kun asiat vaikuttavat tapahtuvan 
liian nopeasti. Emme keskity ja pysty hahmottamaan koko- 
naisuutta tarkasti. Tämä on jotain hyvin henkilökohtaista ja 
subjektiivista. Lennonjohtajille stressin käsite merkitsee jo- 
tain muuta kuin lastentarhan opettajille tai extreme-urheilua 
harrastaville base-hyppääjille. Kaikille on yhteistä se, että ul- 
koisen aktiviteetin taso ja sisäisen kärsivällisyyden ja tyyney- 
den tila ovat täysin eri asioita. Kun meillä on mukava olo, 
pystymme saamaan paljon aikaiseksi ilman ahdistusta. 

Harjoituksen ja kokemuksen kautta mukavuusalueemme 
laajenee. Opimme erottamaan fyysisen olemassaolomme si- 
säisestä olotilastamme. Ajan mittaan tulemme olemaan vä- 
hemmän huolissamme olosuhteista ja jopa kohtaamistamme 
uusista tilanteista. Huolimatta siitä, kuinka nopea vauhti tai 
omituinen tilanne on, sen ei pitäisi vaikuttaa sisäiseen ole- 
mukseemme. Ne ovat vain asioita, jotka täytyy käsitellä, ei 
mitään muuta. 

Alamme kohdata elämää kärsivällisyydellä. Kaikella on ai- 
kansa ja paikkansa. Joihinkin aktiviteetteihin menemme mu- 
kaan, toisiin taas emme. Toisinaan joku tilanne vaatii läsnä- 
oloamme, toiset aktiviteetit taas toteutuvat ilman meidän läs- 
näoloamme. Jos tarvitsemme tiettyä kokemusta tai kyvyk- 
kyyttä, ne ilmaantuvat meille. Elämä antaa meille mitä tarvit- 

semme, mutta olemme usein vain liian kärsimättömiä odot- 
taaksemme niitä. Tulemme levottomiksi ja alamme toimia 
omin päin. Sen jälkeen olemme namillamme. Asiat riistäyty- 
vät käsistämme ja otteestamme. Tässä pisteessä tarvitsemme 
vielä enemmän kärsivällisyyttä. 

Suurempi kärsivällisyys tarkoittaa myös parempaa oman 
elämän hallintaa. Harkitse hetki ennen toimintaa. Vedä sy- 
vään henkeä ennen kuin sanot mitään. Kuuntele ensin ja har- 
kitse loppuun asti. Tilanteen analysointiin on runsaasti aikaa. 
Havainnoi ja huomioi ympäristösi. On uskomatonta kuinka 
paljon on mahdollista parantaa asioita viivästyttämällä omia 
tekoja pienen hetken. Monesti lopputulokset saattavat ilmetä 
täysin päinvastaisina kuin odotit. Ole kärsivällinen. Harkitse 
hetki ennen kuin ryntäät seuraavaan "tärkeään" tehtävään. 



